
PRAEFATIO 


Vallae declamationis, quam vocant de falsa donatione 
Constantini, quantum scimus, tres codices manuscripti 
exstant, unus Vaticanus, alter Ottobonianus, tertius Lu- 
canus; in codice quodam Urbinate nunc nihil nisi 
exiguae reliquiae illius libri supersunt. Ad hos codices 
accedunt tres editiones, editio princeps ab Hutteno 
AD 1517 curata, altera quaedam incerti auctoris, quae 
AD 1520 impressa est, tertia, qua omnia fere Vallae 
opera continentur, quae AD 1540 in lucem prodiit. Ut 
contextum ita restituere possimus, ut Valla ipse scrip- 
sit, primum qua singuli codices editionesque diligentia 
fide prudentia scripti sint, tum quomodo inter se et 
cum Vallae archetypo cohaereant, mihi quaerendum 
videtur esse. 

Codex Vaticanus 5314, quem A appellamus, AD 
1451 scriptus est. Subscriptio haec est: „Finis septimo 
idus decembris MCCCCLI. Laus Deo." Nihil nisi Vallae 
liber de donatione Constantini hoc codice continetur. 
Qui est membranaceus et compositus ex 44 foliis, semel 
in medio libro filo ligatis. Declamatio ipsa in 30 foliis 
scripta est, cum ab initio sex et in fine 8 folia alba 
sint. Singulis foliis, in quibus contextus scriptus est, 
numeri adscripti sunt, sed numerus 19 bis repetitur. 
Singulae paginae habent 36 lineas, singulae lineae 
circ. 54 literas. Hic codex diligentissime scriptus et rarissi- 
mo correctus est; quatuor locis, ubi vocabulum quod- 
dam in contextu omissum est, hoc in margine adscri- 
bitur (eum p.2,22, est p. 28,20, num p. 36,39, tam p.62, 20). 
Simili modo p. 34,25 pro vocabulo videtur in margine 
additur videretur. Graecae linguae scriba ignarus est, 

1* 


IV PRAEFATIO 


ubi vocabulum Graecum invenitur, aut locum vacuum 
relinquit aut alio modo vocabulum omissum explicare 
studet. x4joog p. 17,9 deest, dxd rijg xepaáňs p. 68,14 
non recte scriptum est (roö xeqa41), item xeg&s (xpag), 
untoönolıg p. 68,21 literis Latinis exprimitur (Mitropolis, 
utRhomaei loquebantur), pro vocabulis Zef«oróg p. 71,29 
et óguoBógoc Paoıkevg lacunae sunt; hanc sequitur ex- 
plicatio Launa (id est populi vexator rex). 

Ne rerum quidem a veteribus gestarum scriba scien- 
tiam habet. Romanos a Samnitibus apud furculas Cau- 
dinas sub iugum missos esse nescit, nam pro apud 
Caudium per Pontium Telesinum scribit p. 26,17: apud 
Claudium propontum Thelesium. T. Flamininus, qui Phi- 
lippum, Macedonum regem, ad Cynoscephalas vicit, ei 
plane ignotus est, nam appellat eum p.78,20 Flamminium. 
In Graecia societatem Amphictyonum ad defendendum 
Apollinis templum Delphicum conditam fuisse omnino 
ignorat; Amphitrgonum illam societatem appellat p. 75,25. 
Sed hi errores nom tam graves habendi sunt, quam 
hodie videntur, nam omnes codices eosdem aut alios 
his locis errores habent. 

Alii quoque errores in codice A inveniuntur, sed non 
sunt multi neque graves facilesque ad corrigendum. 
Nonnullis locis una litera falsa est. Exempli causa 
affero, quod A p. 10,18 scribit relegamur pro relegemur, 
p.11,2 coepit pro cepit, p. 2,21 sit pro scit, p. 65,11 sedu- 
cerentur pro seduceretur, p. 64,29 inimicae pro mimicae, 
p. 66,11 angustiora pro augustiora, p. 79,9 exhauristi pro 
exhausisti, p. 80,1 vastitate pro vastitatem, p. 64, 20 honore 
dicto pro honor dicto, ubi scribam non intellexisse 
apparet, quid Valla dicere voluerit. Una syllaba deest in 
vocabulo reposcissent pro repoposcissent p. 77,17. Duo 
vocabula mutantur inter se p. 39,20, cum pro Sic si 
scriptum videmus: Si sic. Simili modo p. 76,23 legimus: 
et iuris et facti pro et facti et iuris. Interdum totum 
quoddam vocabulum falsum est. Pro in urbe Roma 
scriptum est p. 30,21 ab urbe Roma, pro numeri p. 30,5 


PRAEFATIO V 


minimi — hic locus videtur male scriptus difficilisque 
fuisse ad legendum, nam in alio codice invenimus 
meriti, — pro rusticanos p. 33,8 christianos, pro sunt 
p. 63,2 est, pro illo p. 67,31 alio, pro successorum p. 72,17 
ipsorum — cuius rei causa videtur fuisse, quod paulo 
ante ipsum scriptum est —, pro dignitatem p. 38,3 divi- 
nitatem, pro testamenti p. 64,4 instrumenti. Nonnullis 
locis vocabulum quoddam deest, velut reges post prin- 
cipes ac p. 16,18, se ante abdicarunt p. 24,33, sub ante 
suo imperio p. 18,27, obtestamur ante omnes nostros 
successores p. 56,14. Uno loco duo vocabula desunt: 
Caesaris aut ante saecularis principis p.57,7, quae plane 
superflua videntur esse. Fere omnes hi errores in uno 
quoque aut altero codice inveniuntur. Totae senten- 
tiae omissae aut interpolatae in codice A non sunt. 

At nonnullis locis A ceteris codicibus praestat, quod 
optimas rectissimasque lectiones habet. Velut p. 21,27 
in codice A scriptum videmus humilis corde, cum om- 
nes ceteri habeant humili corde. Tota sententia p. 36,19: 
num omnis faex populi iudicabat? apud unum A rec- 
tissima est. Huc pertinet, quod in A inest p. 72,21 Tan- 
tum dico, ubi ceteri habent Tamen dico, quamquam 
haec verba apud Vallam saepius inveniuntur. Nomen 
fluminis Jaboc p. 77,11 fere apud omnes depravatum est 
excepto codice A, itemque devorarit p. 80,13 pro dona- 
ret, quod omnino intellegi non potest, tantum in uno 
codice praeter A invenitur. 

Itaque recte iudicamus codicem A esse optimum. 
Nam scriba, etsi prudentia doctrinaque non abundat, 
diligentia certe inter omnes praestat. Quamquam er- 
roribus non caret, tamen hi eiusmodi sunt, ut sententia 
non depravetur eosque facile emendare possimus. Sen- 
tentiae omissae aut interpolatae non inveniuntur. Ergo 
codex A certissimum fundamentum est ad constituen- 
dum Vallae contextum. 

Codex Ottobonianus 2075, quem B appellamus, mem- 
branaceus, scriptus in magno folio (404 >< 264 mm. c.), 

continet 294 fol. c. text. et ab initio et a fine bina alba. 
Singulae paginae habent 36 lineas, singulae lineae 
48 s. 50 literas. Codex B est pulcherrime scriptus cum 
pictis et varicoloribus initialibus. In fol 141 imago 
Vallae videtur picta esse. Hoc volumine continentur 
1. 3 libri de reconcinnatione didactica, quos duo folia 
alba sequuntur, 2. de reciprocatione sui et suus, 3. 3 libri 
de vero falsoque bono, 4. de falsa in eundem haeresis 
obiectione ad summum pontificem libellus, 5. ad Al- 
phonsum regem aliud Siculum, aliud Neapolitanum esse 
regem, 6. Epistula ad Alphonsum regem, 7. Epistula ad 
Iohannem Serram, 8. p. 264 De falso creditri(sic) et 
ementita Constantini donatione. Finis deest, Extrema 
verba codicis sunt: huic civitati frequentissime inferun- 
tur. Deum testamur iniu p. 79,6. 

Is, qui codicem B scripsit, cum prudentior sit eo, qui 
codicem A scripsit, in maiora lectorem deducit pericula. 
Neque enim ille simpliciter scribit, quae repperit, sed 
semper arte critica utitur. Quae res vel inde apparet, 
quod in margine argumenta multa addit. Sunt haec: Di- 
visio p. 4,24, Oratio filiorum ac necessariorum Constan- 
tini ad illum p. 10,7, Oratio populi Romani ad Constan- 
tinum p. 11,26, Oratio Silvestri ad Constantinum p. 15,16, 
Non acceptasse Silvestrum donationem, si vera fuisset 
illa p. 22,21, Silvestrum nunquam habuisse possessionem 
imperii, quod fingitur illi donatum p. 23,4, Constantinum 
semper in possessione Romani imperii fuisse et impe- 
rantes filios reliquisse p. 26,7, Constantinum etiam ante 
Silvestrum papam fuisse Christianum p. 28,10, Commen- 
titium donationis privilegium non esse in decretis, sed 
decretis repugnare p. 29,11, Falso dici privilegium con- 
tineri in gestis Silvestri p.30,14, Verba commentitii privi- 
legii p. 34,4, quae verba literis rubris scripta sunt, tum 
post longius spatium Cur Papae donationem veram cre- 
diderunt, si tamen crediderunt p. 61,8, De inscitia sum- 
morum pontificum. De falsa Sibylla, De ruina templi 
pacis p. 61,17, De falsa byblia, quae scripta sit Hieronymi 

manu p. 62, 7, De falsa historia Silvestri p. 62,29, De falso 
dracone Silvestri p. 63,5, De falsa opinione, quod idola 
miracula facerent p. 65,1, De nullis pene deorum miraculis 
apud priscos romanos p. 65,17, Cur imperatores non 
negant donationem p. 69,3, Verba pactionis Lodovici 
imperatoris cum papa Paschale p. 69,14, Etiamsi donatio 
fuisset afque possessio, tamen non posse repeti, quae 
die in alterius fuere potestate p. 72,19, An papa prae- 
scripserit in iis, quae possidet p. 76,4. Haec argumenta 
non per omnes partes aeque distributa sunt, e. c. desunt 
in parte historica et linguistica; sed scriba totius operis 
divisionem partesque recte intellegere studet. 

Plus quam haec argumenta valent notae marginales, 
quibus demonstratur, qua ratione scriba exemplari suo 
utatur. Valla inducit filios ad Constantinum loquentes 
(p. 10,13): Quid in te commisimus, ... qui a patriis lari- 
bus, a conspectu natalis soli, ab assueta aura, a 
vetusta consuetudine relegemur? Pro vetusta B scribit 
vestra et in margine hanc adnotationem addit: in exem- 
plari scriptum est „a vesta", forte scribendum est: „a 
iusta", Hinc apparet eum, qui codicem B scripserit, in 
exemplari suo inventum errorem pro scientia sua emen- 
dasse; hoc loco illum non recte iudicasse vix est quod ei 
opprobrio demus. Alter locus est p. 60,8, ubi Valla scrip- 
sit: totum prorsus privilegium confutatur profligatur 
avertitur, quae cumulatio verborum synonymorum vere 
est Laurentiana. B in contextu Vallae verba non mu- 
tat, sed in margine addit: Opinor Laurentium scripsisse: 
Totum prorsus privilegium confalcatur vel confutatur. 
Inde intellegimus Vallae sermonem scribae displicuisse, 
sed hunc ausum non esse exemplaris sui verba mutare, 

Non semper B eadem modestia utitur. A habet p. 36,19: 
num omnis faex populi iudicabat? Quae verba quid 
sibi vellent, B non intellexit; emendavit igitur: num 
omissis populis iudicabat (sc. Constantinus)? Annotat 
autem in margine: in exemplari scriptum est: num om- 
nis faex populi iudicabat. Non veretur verba in exem- 

plari suo inventa mutare et ad suam ipsius cogitationem 
accommodare, quamquam quod ipse scribit, nullo modo 
cum Vallae argumentis congruit. Alio loco idem facit. 
Contextus in codice A hunc in modum scriptus p. 59,16 
est: quicunque veteres non sequitur, is etc., paulo post: 
Quodsi quo in loco ista res legitur ... et in proxima 
linea: glossatoris Accursii. B alterum et tertium locum 
mutat et in margine annotat: In exemplari scriptum est: 
„veteres non sequiturus". Item „quodsi quo in ista res." 
Si qua res in isto scilicet privilegio emendandum credidi. 
Item Decursii pro Accursii, Quod cum hoc loco ita 
fecerit, non est mirum singula verba ab eo mutata, quae 
non intellexerit, neque annotationem in margine addi- 
tam esse. Huc pertinet, quod p. 40,21 furiose pro furci- 
fer, p. 47,11 intelligo pro invenio, p. 70,10 hereditario iure 
pro hereditario nomine, p. 70,32 Eugenius potuisset, quod 
omnino mente caret, pro Eugenius pavisset, p. 51,21 lo- 
cutus esset pro locutus est, p. 74,33 fas pro ius in con- 
textum inseruit. Quo facilius contextus intellegi possit, 
p. 40,33 ad vocabulum ethnicus in margine annotationem 
addit: Ethnicus id est gentilis. Idem facit, cum in initio 
primae partis totius operis p. 5,18 in contextum inter- 
polationem inserit. Post verba: Afque quod ad primam 
portem attinet B haec adicit: nunquam Constantinum 
fuisse facturum, ut alteri daret imperium. Ne hoc qui- 
dem loco scriba recte iudicat, nam secundum divisionem 
prima parte demonstratur non tales fuisse Constantinum 
Silvestrumque, illum quidem, qui donare vellet . .. hunc 
autem, qui vellet accipere etc. 

Alii errores codicis B neglegentia scribae orti sunt. 
Nonnullae lineae omissae sunt p. 19,2: pasce agnos 
meos. Iterum: si amas me, ut fateris, pasce oves meas. 
Tertio: si amas me, ut fateris. Apparet causam huius 
erroris fuisse bis repetitum vocabulum pasce, quod 
omissam sententiam sequitur. Nonnulla verba omissa 
sunt p. 46,32: non plura. Si modo sceptrum, Hoc loco 
vocabulum sceptrum omissis verbis praecedit. Aliorum 

errorum causae quae fuerint, non apparet. P. 47,7 de- 
sunt verba sed in tabulis, p. 77,18 mutis post rebus, Mu- 
tata vocabula inveniuntur his locis: p. 38,3 divinitatem 
(= A) pro dignitatem, p. 62,9 dicant (item = A) pro 
dicunt, p. 49,19 hostiariarios pro ostiarios, quae negle- 
gentia scribendi sola in toto codice inest. Graecae lin- 
guae B non est peritior quam A; semper, ubi Graeca 
vocabula scribenda sunt, lacunam facit. Usque ad eum 
locum, ubi in codice A Önuoßdoos Baoıkevg additis ver- 
bis: populi vexator rex explicatur, codex B non conser- 
vatus est. Nonnullis aliis locis lectiones codicis B op- 
timae sunt, velut p. 29,6 habet: nos in dubium vo- 
care non sinunt, ubi A non pro nos scripsit, deinde 
p. 30,5 nullius auctoritatis ac numeri (A minimi, quod 
mente caret), denique p. 32,22 quid foret maxime vali- 
dum, ubi ceteri codices quod habent. 

Hinc efficitur, ut B quoque codex bonus sit, sed opor- 
tet eo cautissime utamur semperque non modo B, sed 
etiam A inspiciamus, quod is, qui codicem B scripsit, 
quo facilius vel ipse vel alii Vallae opus legere possint, 
non veretur coniecturas facere, quae ab archetypo ab- 
horrent. 

Codex Lucanus 582, quem C appellamus, ex Biblio- 
theca maioris Lucanae ecclesiae canonicorum, nonnullos 
libros diversorum complectitur auctorum. Forma codicis 
est folium parvum, materia charta. Hoc volumine con- 
tinentur tria opera Pii II, eius Historia Pii Dicta Epi- 
tome Historiarum. Proximus liber est Vallae, qui in- 
scribitur: Laurentii Vallensis, de falso credita et emen- 
tita Constantini donatione a. f. 249 ad f. 270. Hunc se- 
quuntur brevis quaedam Disputatio contra Laurentii 
Vallae supradictam orationem et quod Papa praesit 
temporalibus auctore anonymo et Cardinalis Papiensis 
de pondere votorum consistorialium. Accedunt aliquot 
libelli impressi. Ultimus liber manuscriptus est Cor- 
tesii defensio donationis Constantinianae contra Lau- 
rentium Vallam, ex quo libro complures scriptores non- 

nullas res de Vallae vita traditas hauserunt, quam- 
quam quae Cortesius tradidit indigna sunt quibus fides 
habeatur. Vallae liber diligenter scriptus et, duabus 
manibus correctus est; in margine argumenta quoque 
adduntur. Contextum totum usque ad finem scriptum 
invenimus. 

In hoc codice illud praecipue laudandum est, quod 
nonnullorum virorum opera emendatus est. Quarum 
emendationum paucas mihi liceat hoc loco afferre. Pro 
vice p. 2,24 correctum est voce, in vocabulis cuipiam 
litera i, in lambruscas litera m secunda manu deletae 
sunt, in vocabulis omnia talia sub talia puncta facta et 
in margine tua adscriptum est. Adde quod p. 6,7 
oculos in oculis, p. 13,33 denegasse in margine in de- 
generasse, p. 16,2 adduci non possum in a. n. possem, 
p. 16,10 accipere voluit in a. noluit, p. 18,3 insenierunt in 
inseruerunt, p. 40, 33 aetnicus in ethnicus, p. 41,34 Syatica 
in asiatica mutata, p. 44,2 omissum vocabulum quaeso, 
p. 47,22 numero plurali in margine addita sunt. Omnes 
has emendationes id agere apparet, ut contextus exem- 
plaris, quod scriba in manu habebat, restituatur. Minus 
quam hae correcturae valent argumenta prima et 
altera manu in margine adiecta, quod certe in priore 
exemplari non inveniebantur. Quam ob rem satis est 
eorum nonnulla hoc loco afferre, praesertim cum non 
omnia quae Vallae libro contintentur significent. In 
margine addita sunt p. 4,24 Divisio operis, p. 5,25 Ora- 
tio ad reges et principes, p. 10,7 in Constantinum filii, 
p. 11,26 populos ro.in Constantinum, p.14,24 Constantinus 
spurius, p. 15,16 Silvestri Constantino, p.18,29 quantum 
pontificale munus,deinde post longum intervallum p. 34,13 
Sinon, postea p.44,25 Diadema, p.45,7 Imperator, p. 45,20 
Lorum, p. 46,4 Purpura, p. 46,31 Sceptrum, p. 49,15 con- 
cubitores, p. 50,6 Udones etc. Haec argumenta videmus 
non aeque distributa esse neque totum opus complecti; 
qua de causa ea certo omnino neglegere possumus. Quod 
multo maioris momenti est, is, qui codicem C scripsit, 

linguae Graecae non ignarus est et vocabula Graece 
recte affert. 

Quod ad orthographiam attinet, is, qui codicem C 
scripsit, frequenter literam y pro i adhibet; velut scribit 
Tyberius, syleo, tyro, desyderia, consyderes, phynees 
(i. e. nomen propr. Phinees) etc. Idem pro cepit saepe 
coepit habet. Idem in genere loquendi hoc habet pro- 
prium, ut semper pro is, qui dicere malit hic, qui, quod 
est Laurentianum, velut p. 8,21 pro his (AB iis), qui 
pugnare non possuní et infinitivum esse saepe omittat, 
velut p. 1,19 faciendum videatur pro faciendum esse vi- 
deatur et p. 1,24 patientius haec laturum pro patientius 
haec esse laturum. Seriem vocabulorum C saepe mutat. 
Cuius rei satis est aliquot exempla afferre. Apud C 
scriptum legimus p. 2,20: habendus est orator, AB est 
habendus orator, p. 3,11 C procul absit facinus, A B faci- 
nus procul absit, p. 3,18 C mortem suppliciumque, AB 
supplicium mortemque, p. 7,7 C dominatus conatu peti 
tanto, A tanto conatu dominatus peti, p. 10,25 C universi 
abs te deserimur, AB abs te universi deserimur, p. 14,9 
C te regno abdicare, AB abdicare te regno, p. 23,28 C 
subest pondus tradere et accipere, AB tradere et ac- 
cipere subest pondus, quae tota sententia in editione 
operum omnium Vallae 1540 deest; p. 27,12 C ferme 
cunctorum imperatorum, AB cunctorum ferme impera- 
torum, p.28,17 C etiam testimonium, AB testimonium 
etiam, p. 29,6 C non in dubium vocare nos sinunt, AB 
nos in dubium vocare non sinunt, 

Variae lectiones, quae a codice A differunt, in B raro 
inveniuntur, et plerumque unum tantum vocabulum 
differt, ut plane appareat in legendo exemplari sive in 
scribendo codice scribam erravisse. Sic legimus p.2,7 
et pro ut, p. 3,18 obtundere pro obcludere, p. 9,3 bonorum 
pro imperii, quia paulo ante bonorum legitur, p. 9,28 
credebat pro cadebat, p. 17,6 abiciamus pro abiecimus, 
p. 20,20 potestatem habere pro exercere, p. 21,26 disce 
pro discife, p. 22,13 pontificem pro pontificatum, p. 30,5 

meriti pro numeri, p. 30,8 utimini pro nitimini, p. 35,27 
nominarentur pro nominantur, p. 42,19 nominasti pro 
omisisti, p. 48,4 singulis pro singularis, p.50,7 reperie- 
rim pro reppererim, p. 80,21 detestatur pro detestaretur, 
p. 82,17 patres pro partes etc. Uno loco complura verba 
omissa sunt; p. 20,14 desunt Ef cum his respondisset: 
ab alienis, cuius rei causa est, quod ab alienis prae- 
cedit. Interpolationes in codice C non inveniuntur. 
Sed inveniuntur loci, ubi C optimam lectionem habet, 
velut p. 38,3 dignitatem (AB divinitatem), p. 47,11 At- 
que (AB At) banna quid sibi velit etc., p. 81,27 pauca- 
que ceteri (AB pauca ceterique). 

Itaque codicem quoque C optimum esse videmus, 
praesertim illis locis, ubi Graeca vocabula inveniuntur. 
Quae cum ita sint, ubi ABC congruunt, fere semper 
originalem lectionem Vallae nobis ante oculos positam 
esse iudicabimus neque ab hac lectione discedendum 
putabimus, nisi gravissimae causae ita nos facere 
cogent, 

Eum quoque, qui codicem C scripserit, rerum a ve- 
teribus gestarum non peritum fuisse inde apparet, quod 
p. 12,31 hios pro Veios et p. 26,17 apud Claudium pro- 
pontum Thelesium scribit; hoc loco cum Codice A con- 
gruit. 

Quartus etiam huius Vallae declamationis codex, 
quem D appellamus, olim in codice Urbinate 337 inerat. 
Hoc volumine continentur nonnulli libri Vallae, quorum 
tituli hi sunt: 1. pro Ctesiphonte — hoc loco cui non 
in mentem venit illius coniecturae Vahlenii (in Sitzungs- 
berichte der kais. Akademie der Wissenschaften, Phil.- 
hist. Classe Bd. 61. Viennae 1869, p. 451 sqq.) hanc 
versionem esse dedicatam Federico Urbinati —, 2. in 
Antonium Raudensem, 3. Epistola ad Alphonsum Regem, 
4. Confutatio in Benedictum Morandum, 5. Apologia ad 
Eugenium Papam, 6. De falso credita et ementita Con- 
stantini donatione p. 264sqq. Sed totus fere hic liber 
de industria ex hoc volumine excisus est; tantum duo 

folia cum tribus paginis contextus supersunt, at in iis 
scriptura diligentissima abrasa est. Tamen contextum 
legere possumus, in quo prima et extrema pars operis 
inest, haec non tota. Ex illis exiguis reliquiis vix ali- 
quid concludere possumus. In codice D prima pars 
semper congruit cum codice B, non congruit cum co- 
dice A. D scribit p. 1,15 alicuius principum, sicut BC, 
cum A habeat principis, paulo post, sicut B, relinquat, 
A relinquit, infra, sicut BC, summum sacerdotem, A pon- 
tificem. In extremo libro p. 81,9 pro est omnis facinoris 
exemplum D habet esse, quod falsum esse apparet. 
Cetera cum codice A congruunt, in codice B haec pars 
deest. 

Ex antiquissimis editionibus primum illam inspicia- 
mus, quae anno 1520 impressa est, quam E appellamus. 
Una Hutteni quidem editio prius in lucem edita est, 
cum anno 1517 impressa sit, sed cum haec plerumque 
cum editione omnium operum. Vallae (O) congruat, 
commodius de his duabus editionibus postea una quae- 
remus. Illius editionis titulus est: Lauren. Val. de dona. 
Constan, imperatoris. In fine libri hoc legitur: Impres- 
sum Anno domini Millesimo quingentesimovigesimo, in- 
fra 1520. Nomina editoris et loci impressionis desunt. 
In hoc libro non paginae numerantur, sed magna folia, 
quorum unum quodque ex quaternis parvis foliis sive 
octonis paginis constat. Singula magna folia in primo 
parvo folio ad dextram partem infra habent singulas 
literas ab A usque ad A, in secundo AJ usque ad AlI, 
tertia et quarta non significata sunt. Toto libro per- 
multae abbreviaturae inveniuntur. 

Quicunque hunc librum inspexerit et cum codicibus 
comparaverit, mirabitur ingentem numerum lectionum 
variarum. Multis locis editor non solum prave legit 
impressitque, sed etiam saepe vocabula falsa inveni- 
untur, quae non facile emendari possunt, quin etiam 
formae verbaque reperiuntur, quae a lingua Latina 
omnino abhorrent, ut fieri non possit, quin iudicemus 

editorem saepe non intellexisse, quae scripserit. Operae 
pretium non est omnes errores enumerare; ex omni 
genere satis sit nonnullos afferre. Ac leves quidem ii 
errores iudicandi sunt, ubi una alterave litera depravata 
est Velut p. 14,3 scriptum est ducibus pro dulcibus, 
p. 14,12 praeferimus pro praefecimus, p. 15,11 peccatori- 
bus pro pectoribus, p. 15,25 suscipiendum pro accipien- 
dum, p. 16,10 voluit pro noluit, p. 16,17 inui more pro 
imminuere, p. 17,3 apes pro opes, p. 17,21 fractio pro trac- 
tatio, p. 19, 12 sequentior pro frequentior, p. 41,18 numera- 
mus pro numeras, p. 47,21 Sex pro Rex, p. 50,12 sic pro 
hic, p. 42,14 uf coronam pro ufi corona et cetera multa 
eiusmodi. Vocabula, quae plane diversam significationem 
habent, inveniuntur p.13, 7 religionis pro legiones, p. 13,14 
aestimare pro continere, p. 13,21 occupemus pro accipie- 
mus, p. 14,34 patrum pro primum, p. 14,23 vero pro quo- 
que, p.15,19 vel amare pro non amare, p.20,19 minime pro 
necesse, p.37,14 ne mixtum pro venustum, p. 39,26 alicuius 
quam pro alius quem Palea, p. 55,8 disseres pro discerpis, 
ibid. Nero pro nemo, p. 63,15 illum suorum attonitum 
pro ullum suorum comitum, p. 77,31 cuius pro nonus, paulo 
post actio pro octavo. Verba, quae a sermone Latino 
omnino aliena sunt, videmus p. 32,2 letictari pro lecticari, 
p. 33,6 cuum pro aevum, p. 33,19 hii pro ii, p. 49,28 lubu- 
lonicis pro babylonicis, p. 50,4 idones pro udones, p. 50,2 
clano pro clavo, p. 50,9 idones alicon pro udones cilicii, 
p.50,22 amplicare pro amplificare, p. 62,10 pictili pro 
pictai (pictae). Hos locos neque editor intellexit nec nos 
facile intellegere aut emendare possumus. Totas quo- 
que sententias omissas esse videmus. Primum p. 22,22 
desunt: donationem. lta credo nec ratam habuisse. Pro 
hac sententia legitur: non. Omissa esse illa verba ex- 
plicatur ex verbo praecedente: habuisse, sed cum non 
interponatur, altera sententia statuitur. Altero loco 
p. 22,27 desunt: acceptum, Sed e contrario, quia non 
fit mentio de acceptatione, dicendum est non fuisse. Hic 
quoque connexus sententiarum non turbatur. 

Uno loco interpolatio quaedam mirabilis facta est, 
quam qui invenit fere insaniae arguendus est. Legimus 
p.68,8: Quod nec vespae ipsae nec ranae, si loqui 
possent, dixissent, nisi ad deos Capitolinos hoc referunt. 
In media hac sententia post dixissent in E legimus: 
Transeo quod quorum puerorum ad curationem leprae 
facere dicunt, quod medicina non confitetur. Quae verba 
quid sibi velint plane est in obscuro. Forsitan pro quo- 
rum legere oportet sanguinem. Sed utut res se habet, 
haec sententia non suo loco est, nam Valla negat Con- 
stantinum leprosum fuisse. Verisimile est hanc inter- 
polationem in margine additam fuisse a scriba quodam 
insipienti, qui doctrinam suam iactare volebat. Altero 
quoque loco E annotationem quandam marginalem in 
contextum inseruit. Legimus p. 50,21 dies me deficient 
alias deficiet pro dies me deficiat. Duo ultima verba 
illius sententiae in margine adscripta esse apparet; qui 
scripsit, voluit dicere in alio codice legi deficient, in 
alio vel in aliis deficiet. 

Sed praeter hos errores gravissimos et quibus con- 
textus magnopere depravatur, alios locos invenimus, 
quibus lectiones editionis E dissentiunt quidem a codi- 
cibus, sed ea, quae Valla dicere in animo habebat, non 
ita commutant. Velut legimus p. 2,24 corripiatur pro 
carpatur, p. 3,24 homines pro aures hominum, p. 5,1 
fuerunt donatae pro dicuntur donafae et paulo post a 
quo baptismum acceperaí pro aníe quem baptismum 
acceperat, p. 7,32 cognosceret pro nosset, p.8,27 in- 
festantibus finitimis pro instantibus finitimis, p. 9,9 
Verum de hoc commodius posíea additum est loquar, 
p. 11,14 iniustum pro invisum, p. 12,4 certent pro 
decernant, p. 14,17 in imperium Romanum pro in po- 
puli Romani imperio, p. 21,19 ad impietatem inducere 
nolo pro ad pietatem inducere volo, p. 21,21 gladio 
ferreo pro gladio ferri, p. 30,16 in literis hoc dicit 
pro multas hoc dicit, quod in exemplari fuisse oportet, 
p. 32,26 legatis missis pro legatis dimissis etc. Nonnullis 

locis facere non possumus, quin iudicemus lectionem 
editionis E solam esse rectam. Velut E p. 57,12 habet: 
has sententias et haec verba, ubi omnes ceteri codices 
editionesque scienfias pro sentenfias habent, p. 64,4 in 
veteris testamenti archetypo pro instrumenti, p. 64,29 
levitatis plus quam mimicae pro  inimicae, p. 70,29 
confecta aetate pro affecta. Etiam illo, quem iam com- 
memoravimus, loco p. 26,17 lectio editionis E rectior est 
ceteris: apud Claudium per Pontium Telesinum. Has 
lectiones ab editore ipso inventas esse, vix crediderit 
quispiam, postquam multos eius errores cognovit. Hinc 
efficitur, ut editio E, quamvis plena sit omni genere 
errorum falsarumque lectionum, propter aliquot locos, 
qui nisi ibi non recte traditi sunt, in contextu consti- 
tuendo neglegenda non sit. 

Editio Hutteni, quam H appellamus, hunc habet titu- 
lum: De donatione Constantini quid veri habeat erudi- 
torum quorundam iudicium, ut in versa pagula videbis. 
Ibi legimus: Hoc in libro haec continentur: Donationis, 
quae Constantini dicitur privilegium, Bartholomeo Pin- 
cerno de monte arduo ad Iulium II. Pont. Max. inter- 
prete. 

Laurentii Vallensis patritii Romani contra ipsum, ut 
falso creditum et ementitum privilegium declamatio, cum 
Udalrici Hutteni equitis Germani ad Leonem. X. Pont. 
Max. praefatione, 

Nicolaus de Cusa Tit. sancti Petri ad vincula de do- 
natione Constantini, Antoninus archiepiscopus Floren- 
tinus de eadem re. 

Quamquam locus et annus editionis non significan- 
tur, iudicare possumus librum hunc a. 1517 impressum 
esse. Secundum usum huius temporis non singulae 
paginae significantur, sed folia ut in E. Uno loco p. 42,26 
in margine annotatio Germanica invenitur: „Hie schenckt 
Keyser Constantinus alles das er hat, dem bapst Sil- 
vestro, bis uff die bruch." Hutteni editio paulo post in 
linguam Germanicam versa est. Cuius versionis titulus 

hic est: „Des Edlen Rómers Laurentii Vallensis Clagrede 
wider die erdicht vnnd erlogene begabung so von dem 
Keyser Constantino der Rómischen Kirchen sol geschehen 
sein.“ Quamquam hic quoque locus et annus desunt, 
videtur hic liber a. 1520 editus esse. Quam versionem 
de Hutteni editione pendere inde apparet, quod omnes 
sententiae ab Hutteno omissae hic quoque desideran- 
tur et annotatio illa Germanica, quam supra commemo- 
ravimus, etiam in versione invenitur. Hutteni editio 
sequenti saeculo rursus impressa est. Eadem usus est 
Iohannes Vincentius in versione sua Italica, quae in- 
scribitur: „La dissertazione di Lorenzo Valla Patrizio 
Romano su la falsa e menzognera donazione di Co- 
stantino íradotta in italiano da Giovanni Vincenti. Na- 
poli 1895." Vincentius semper Huttenum sequitur; ubi 
contextum emendare studet, cum codices non legerit, 
semper errat. Eius versio facilis est ad intellegendum, 
sed cum liberrima sit, ad dubios locos explicandos in- 
utilis est. 

Ac primum quidem Hutten aliquot locis totas sen- 
tentias omisit. Velut p. 9, 30sq. desunt: suique oblivisce- 
retur. Qui si etiam talis fuisset, Quicunque hunc lo- 
cum legerit, hic aliquid deesse cognoscet. Alter locus 
est p. 30,26. Desunt haec verba: Is vero tantum ait gesta 
Silvestri legi. Cum praecedat quoque legi, is error 
facile explicatur. Item p. 40,2 eodem vocabulo bis repe- 
tito interea haec sententia omissa est: vocat, quod erat 
oppidum nomine Byzantium; ita enim (i. e. Byzantium) 
scribit pro Byzantiam, quod codices habent. Non eo- 
dem modo lacuna explicari potest, quae p. 59,9 post 
temerarius accepit invenitur. Desunt ibi haec verba: 
Nemo, ut reor, hoc fecit. Unde porro exemplar? Ea sen- 
tentia carere nullo modo possumus. Tum p. 60,18 post 
cui mittuitur desunt haec verba: ad illum vero, ut ei a 
proferente reddantur, hic est is, cui mittuntur. Quicun- 
que hunc locum legerit, alteram partem sententiae de- 
esse concedet. Causa verborum omissorum in bis re- 

petitis cui mittuntur posita est. Denique p. 80,13 post 
uf dederit familiae dei cibum desunt: uf devorarit illam 
velut cibum. Hic quoque vocabulum cibum bis repeti- 
tur. Sed omissa haec verba non modo efficiunt, ut tota 
ea sententia intellegi non possit, sed etiam ut post fan- 
tum abest alterum ut desit. Interpolatio quaedam inveni- 
tur apud H p. 48,26 post consules fient. Ibi legimus: aut 
consularia ornamenta (gestabunt EO). Illa verba hoc 
loco prava, sed ex postera sententia deprompta sunt, 
ubi suum locum habent. 


Errata apud H rarissima sunt. Velut p. 27,12 habet 
iunctorum pro cunctorum, p.32,10 nominare pro nomi- 
nari, p. 33,7 omnes pro homines, p. 38,31 Christiano pro 
Christo, p. 78,8 pax pro par. Ac ne falsa quidem vo- 
cabula írequenter occurrunt. Legimus p. 39,26 alius 
quem alius pro alius quem Palea sequitur, quae certe 
neglegentia est, p. 63,26 Quin canabaceo filo alligasset 
pro Quem, id quod intellegi potest, p. 39,25 Afqui non 
videt haec belua pro A qua, p. 56,6 summo deo pro sine 
deo. Interdum lectio Hutteni a ceteris dissentit, ut tamen 
intellegi possit. Velut scribit p. 33,26 donatio probari 
pro donationem probare, id quod certo, cum ad Sil- 
vestrum releratur, melius est, et p. 29,16 codicibus, ubi 
omnes codices et E editionibus habent. 


Interdum H rectam lectionem habet, ubi omnes co- 
dices falsam habent. Cuius rei luculentissimum exem- 
plum est p.64,20: Quidni — honor dicto — etiam coibat?, 
quod omnes ceteri non intellexerunt. Vocabulum scrip- 
turam p. 55,25 in codicibus omissum praeter HO etiam 
E habet, sed vocas p. 55,28 post divum sacrumque tan- 
tum HO habent, pro committis p. 33,24 omnes codices 
et E committas scribunt. Itaque H quoque quamquam 
saepius sententias omittit propter aliquot bonas lectio- 
nes neglegendus non est, 


Prima editio operum omnium Vallae, quam O appel- 
lamus, Basileae AD 1540 in lucem edita est et hunc 

titulum habet: Laurentii Vallae opera, nunc primo non 
mediocribus vigiliis et iudicio quorundam eruditiss. vi- 
rorum in unum volumen collecta, et, exemplaribus variis 
collatis, emendata. In folio tituli inest etiam Epitaphium 
Laurentii Vallae in aede Lateranensi, infra Basileae 
apud Henricum Petrum, mense Martio, anno M. D. XL. 
Id volumen continet 1010 paginas et bene impressum 
est. Laurentii donatio incipit a p. 761 et finitur p. 795 
media in pagina. Tractatus noster inscribitur: Laurentii 
Vallensis, Patritii Romani, de falso credita et ementita 
Constantini donatione Declamatio, 

Plerumque O cum H plane congruit. Ex sententiis 
ab H omissis O duas habet: Is vero tantum ait etc. 
p. 30,26 et vocat, quod erat oppidum etc. p. 40,2.14 
locis, quantum numeravi, O ab H discrepat, sed ea 
sunt leviter errata, quae nullo negotio emendari possunt: 
p. 29,14 opinatur pro opinantur, p. 29,18 collocat pro 
collocant, p.31,32 alia pro aliam, p. 33,20 surriperet 
pro surriperent, p. 37,15 eligens pro eligentes, p. 50,13 
illustraria pro illustrari, p. 51,23 contumeliosius pro con- 
tumeliosus, p. 56,19 quoquam pro quoquo, p. 65,7 veri- 
fare pro veritate, p. 69,21 vinculis pro viculis, p. 73,4 
auriculum pro auriculam, p. 74,12 at (ob ulciscendam 
iniuriam) pro aut, p. 75,2 proviciis pro provinciis, p. 75,10 
fugatibus pro fugatis. Nonnullis locis lectio, quam O 
habet, recta, quam H habet, falsa est, Sunt hi tres 
loci: p. 39,25 (cfr. supra) A qua (H Atqui), p. 39,26 
(cfr. supra) alius quem Palea (H alius quem alius), 
p. 43,22 infra sicut — ifa pro ita — sicut. Ipsa par se 
editio O nullius momenti est. 

Venio nunc ad quaestionem, quomodo codices edi- 
tionesque inter se et cum Vallae archetypo cohaereant, 
Ac primum illud plane apparet ABC simillimos esse. 
A sub finem anni 1451 scriptus est, i. e. undecim an- 
nis postquam Valla hunc librum composuerat et eo 
tempore, cum ipse Romae erat. Ergo per se verisimile 
est, qui scripserit, Vallae ipsius archetypum sive ali- 

quod bonum apographum in manibus habuisse. Quae 
res collatis ceteris codicibus ad evidentiam confirmatur. 
In codice A neque omissae sententiae neque interpo- 
lationes occurrunt. Qui codicem A scripsit, codicem B 
non ante oculos habuisse potest, nam in illo neque ea 
interpolatio invenitur, quam B initio primae partis ha- 
bet, nec verba in B mutata occurrunt, neque ei illud 
exemplar notum est, ubi B p.10,18 a vesta consuetudine 
legit; at verba, quae B omisit, in A recte scripta sunt. 
A etiam plus valeret, eius auctoritas etiam maior 
esset, si correctus esset et qui eam scripsit, linguae 
Graecae peritus fuisset. Suspicari possumus Vallam ip- 
sum in animo habuisse hunc codicem corrigere, sed 
impeditum esse, ne hoc opus perficeret. Vero codex A 
fundamentum certissimum est ad constituendum Vallae 
contextum. 

Codicem B non archetypi apographum esse ex qua- 
tuor annotationibus in margine adscriptis, quos iam 
supra commemoravimus, luculentissime apparet, primum 
ad p. 10,13: in exemplari scriptum est a vesta (in arche- 
typo: vetusta) consuetudine, deinde ad p. 60,8 Opinor 
Laur. scripsisse etc., tum ad p. 36,19: in exemplari scrip- 
tum est: num omnis faex etc, denique ex altera anno- 
tatione ad p. 59, 17 adscripta: In exemplari scriptum est: 
veteres etc. Ex his diligenter factis annotationibus non 
modo intellegere possumus, qua ratione B exemplari 
suo usus sit et quae eius ars critica fuerit, sed etiam 
quod exemplar in manibus habuerit. Hoc non potest 
esse archetypus neque codex A, nam hic scriptum est 
vetusta pro vesfa, sed oportet fuerit codicis A similli- 
mum propinquissimumque, quod omnes ceterae lectio- 
nes, quas B falsas esse opinatur, sic in codice A in- 
veniuntur. Hinc efficitur, ut exemplar codicis B ab eo- 
dem fonte originem ducat, quo A, i.e. ab archetypo. Ergo, 
ubi A et B congruunt, plerumque iudicare possumus 
eam esse lectionem archetypi, nisi forte locus quidam 
in archetypo male scriptus aut ab uno alterove scriba 

neglegentia depravatus aut ab eo, qui codicem B scrip- 
sit, de industria videtur mutatus esse. 

Qua ratione codex C cum duobus ceteris cohaercat, 
optime ex eo loco diiudicare possumus, quem iam sae- 
pius commemoravimus, p. 10,18 a vestra consuetudine. 
Qui codicem B scripserit, ex nota marginali videmus 
legisse vesta, quod vocabulum facillime in vestra com- 
mutari potest. Hinc efficitur, ut qui codicem C scripsit, 
aut codicem B aut eius exemplar in manibus habuerit. 
Atqui a codice B non originem ducit, nam C neque 
verba a B omissa neque interpolata neque emendata 
recepit, sed aliam quandam sententiam omittit, Ergo C 
eiusdem exemplaris apographon est, cuius B. 

Codicis D quae exstant reliquiae magis exiguae sunt, 
quam ut de eo recte iudicare possimus. Id unum vi- 
demus eum plerumque cum codice B congruere. Ita- 
que D quoque ab eodem exemplari originem ducere 
putare possumus, ex quo B, quamquam hoc iudicium 
pro certo haberi non potest. 

Difficillimum est de editione E recte iudicare, quae 
et gravissimis erroribus abundat et bonas lectiones 
habet atque interdum optimis codicibus praestat. Ac 
primum quidem constat E ex compluribus codicibus 
contaminatam esse. Haec res ex illo loco p. 50,21 appa- 
ret, ubi E notam marginalem in contextum recepit: de- 
ficient alias deficiet. E quibus codicibus unus certo 
designari potest: is est codex B. Nam ineunte prima 
parte declamationis post quod ad primam partem attinet 
E eandem interpolationem habet quam B: nunquam 
Constantinum fuisse facturum, ut alteri daret imperium. 
Hanc sententiam a B interpolatam esse inde appa- 
ret, quod non plane recta est et in C deest. Editio igitur 
E eam ex B sumpsit, non ex codicis B exemplari. Prae- 
terea duo alii loci inveniuntur, ex quibus apparet E 
lectiones suas a B habere, quibus in locis soli E et B 
congruunt, omnes ceteri discrepant: p. 20,10 rebus con- 
troversis et p. 64,20 in honore dicto, quod omnino insa- 

num videtur. Sed codicem B non solum fontem edi- 
tionis E esse iam supra vidimus. Bonis quibusdam 
lectionibus, quibus E omnibus codicibus praestat (velut 
p.64,4 in veteris testamenti archetypo, p.57,12 has 
sententias et haec verba, p. 64,29 levitatis plus quam mi- 
micae, p. 70,29 confecta aetate) probatur unum fontem 
esse optimum codicem, certo archetypi ipsius apogra- 
phon. Alii loci, quibus pristinus contextus commuta- 
tur, sed sententia non depravatur (velut p. 2,24 corri- 
piatur pro carpatur, fuerunt donatae pro dicuntur do- 
natae, a quo baptismum acceperat pro ante quem, p. 7,32 
cognosceret pro nosset, infestantibus finitimis pro in- 
stantibus, p. 11,14 iniustum pro invisum, certent pro de- 
cernant, p. 21,19 ad impietatem inducere nolo pro ad pie- 
tatem inducere volo) fieri non potest, ut ab editore 
inventi sint, id quod eius stultitia non patitur. Has igi- 
tur lectiones oportet ex alio exemplari sumpserit, quod 
traditum contextum leviore quodam modo tractavit. 
Omnis generis erratorum pravorumque verborum certo 
editor auctor habendus est, quem prudentissimum non 
fuisse cognovimus. Editio igitur E ab exemplari quo- 
dam originem ducit, qui non minus quam tres fontes 
habuerit oportet, primum codicem B, deinde alterum 
quendam bonum codicem, apographon archetypi, deni- 
que tertium quendam deteriorem; huic exemplari edi- 
tor non exiguum numerum omnis generis pravarum 
lectionum addidit. 

H nec codicem B nec C in manibus habuisse potest, 
nam p. 10,18 habet a vetusta consuetudine; praeterea 
verba a B aut C omissa H non omisit neque illic ea 
verba omissa sunt, quae in H desunt. Ac ne codicem 
A quidem inspexisse iudicandus est, quod aliquot locis 
meliores illo lectiones habet. Ergo eorum, qui exstant, 
codicum ABC nullus in Hutteni manibus fuisse potest. 
Aliae lectiones, quas H habet, huius editionis propriae 
et certissimo rectae sunt, velut p. 64,20 honor dicto. At 
alii loci diversum exemplar sequuntur, quod est idem 

ac pravum exemplar editionis E — E ipsa Hutteni libro 
posterior est —, quo in numero sunt interpolatio, quae 
p. 48,26 post consules fient legitur: aut militaria orna- 
menta (gestabunt), atqui p. 39,25 pro a qua, summo deo 
p. 56,6 pro sine deo, India p. 40,16 pro Iudaea. Duo igi- 
tur codices, bonus quidam, qui ab archetypo originem 
ducit, et deterior alter, quo E usus est, iam ab eo co- 
dice contaminata sunt, quem H in manibus habebat. 

Editio O fere tota de H pendet. Quod nonnullis lo- 
cis in O sententiae inveniuntur, quae in H omissae 
sunt, velut p. 9,30 suique oblivisceretur etc., p. 30,26 Is 
vero tantum ait etc., p. 40,2 vocat, quod erat etc., verisi- 
mile est O editionem hic de exemplari pendere, quo H 
usus est. Eodem modo interpolatio orta est quae p. 48,26 
post consules fient legitur: aut militaria ornamenta ge- 
stabunt, ubi in H gestabunt deest. 


Habemus igitur hoc stemma codicum editionumque: 


Vallae archetypus 

Cum Vallae librum, qui inscribitur ,de falso credita 
et ementita Constantini donatione" edere animum in- 
ducerem, id unum spectavi, ut integrum Vallae textum 
constituerem; illum corrigere non meum esse putavi. 
Itaque omnibus fere locis, ubi ABC congruunt, illorum 
codicum lectionem recepi; paucissimis locis, ubi, quod 
in codicibus legimus, rectum esse non potest, verba 

a codicibus tradita emendavi. Editiones EHO, quarum 
E referta est omni genere errorum, tantum iis locis in 
notis infra commemoravi, ubi eorum lectio aut praefe- 
renda est aut cum uno alterove ex codicibus congruit. 
Omnes mendosas lectiones afferre, quae plurimae sunt, 
neque operae pretium est et adnotationum criticarum 
numerum in infinitum fere augeret. Codicum ABC 
omnes lectiones varias diligenter adnotavi exceptis qui- 
busdam, quae nisi orthographia a ceteris non differunt; 
codicis A, cum archetypi simillimus sit, ne orthogra- 
phiam quidem neglegendam putavi. 

Restat ut gratias agam Francisco Ehrle cardinali, 
Iohanni Mercati, praefecto bibliothecae Vaticanae, 
Iohanni Barsotti, canonico Lucano, necnon societati illi, 
quae „Notgemeinschaft der Deutschen Wissenschaft“ 
vocatur, magistratuique Berolinensi, qui omnes de hac 
editione optime meriti sunt. 


Scribebam Berolini mense Augusto 1927. 
Walther Schwahn. 

= Cod. Vaticanus 5314 
= Cod. Ottobonianus 2075 
= Cod. Lucanus 582 

D = Cod. Urbinas 337 

E = Ed. an. 1520 

H — Ed. Hutteni 1517 

O = Op. 1540 


au» 


L 1. Plures a me libri compluresque emissi sunt in 
omni fere doctrinarum genere, in quibus quod a non- 
nullis magnisque et longo iam aevo probatis auctoribus 
dissentio cum sint qui indigne ferant meque ut teme- 

5 rarium sacrilegumque criminentur, quid tandem nunc 
facturi quidam putandi sunt, quantopere in me debac- 
chaturi, et si facultas detur, quam avide me ad suppli- 
cium festinanterque rapturi, qui non tantum adversus 
mortuos scribo, sed adversus etiam vivos, nec in unum 

10 alterumve, sed in plurimos, nec contra privatos modo, 
verum etiam contra magistratus? at quos magistratus? 
nempe summum pontificem, qui non temporali solum 
armatus est gladio regum ac principum more, sed eccle- 
siastico quoque, ut ab eo neque subter ipsum, ut sic 

15 Joquar, clipeum alicuius principis protegere te possis, 
quominus excommunicatione anathemate execratione 
feriare. Quodsi prudenter, ut dixit, sic fecisse existi- 
matus est, qui inquit: Nolo scribere in eos, qui possunt 
proscribere, quanto mihi magis idem faciendum esse 

20 videatur in eum, qui ne proscriptioni quidem relinquat 
locum quique invisibilibus me potestatis suae iaculis 
persequatur, ut iure possim dicere: Quo ibo a spiritu 
tuo, et quo a tua fugiam facie? Nisi forte putemus 
patientius haec esse laturum summum pontificem, quam 

25 ceteri facerent. 2. Nihil minus: si quidem Paulo, quod 
bona se conscientia conversatum esse diceret, Ananias 

princeps sacerdotum coram tribuno, qui iudex sedebat, 
iussit os verberari, et Phasur, eadem praeditus dignitate, 
Jeremiam ob loquendi libertatem coniecit in carcerem, 
Sed illum tribunus ac praeses, hunc rex adversus iu- 
iuriam pontificis tutari et potuit et voluit, Me vero 
quis tribunus, quis praeses, quis rex e manibus summi 
sacerdotis, si me rapuerit ille, etiam ut velit, eripere 
poterit? Verum non est causa, cur me duplex hic 
periculi terror conturbet arceatque a proposito. nam 
neque contra ius fasque summo pontifici licet aut ligare 
quempiam aut solvere, et in defendenda veritate atque 
iustitia profundere animam summae virtutis summae 
laudis summi praemii est. An vero multi ob terrestrem 
patriam defendendam mortis adiere discrimen: ego ob 
coelestem patriam assequendam (assequuntur autem 
eam, qui deo placent, non qui hominibus) mortis discri- 
mine deterrebor? Facessat igitur trepidatio, procul abe- 
ant metus, timores excidant. Forti animo magna fiducia 
bona spe defendenda est causa veritatis, causa iustitiae, 
causa dei. Neque enim is verus est habendus orator, 
qui bene scit dicere, nisi et dicere audeat. Audeamus 
igitur accusare eum, quicunque digna committit accu- 
satione. Et qui in omnes peccat, unius pro omnium 
voce carpatur. 3. At non debeo palam obiurgare fra- 
trem, sed inter me et ipsum. Immo publice peccans 
et qui privatum consilium non admitteret, publice 
arguendus est, ut ceteri timorem habeant. An non 
Paulus, cuius verbis modo sum usus, in os Petrum 
coram ecclesia reprehendit, quia reprehensibilis erat? 
et hoc ad nostram doctrinam scriptum reliquit. At non 
sum Paulus, qui Petrum possim reprehendere. Immo 
Paulus sum, qui Paulum imitor, quemadmodum, quod 

multo plus est, unus cum deo spiritus efficior, cum stu- 
diose mandatis illius obtempero. Neque aliquem sua 
dignitas ab increpationibus tutum reddit, quae Petrum 
non reddidit multosque alios eodem praeditos gradu, 
5 ut Marcellum, quod diis libasset, ut Coelestinum, quod 
cum Nestorio haeretico sentiret, ut quosdam etiam 
nostra memoria, quos ab inferioribus (Quis enim non 
est inferior papa?) reprehensos scimus, ut taceam con- 
demnatos. 4. Neque vero id ago, ut quemquam cupiam 
10 insectari et in eum quasi Philippicas scribere; hoc enim 
a me facinus procul absit, sed ut errorem a mentibus 
hominum convellam, ut eos a vitiis sceleribusque vel 
admonendo vel increpando summoveam. Non ausim 
dicere, ut alii, per me edocti, luxuriantem nimiis sar- 
15 mentis papalem sedem, quae Christi vinea est, ferro 
coerceant et plenas uvas, non graciles labruscas ferre 
compellant. Quod cum facio, num quis erit qui aut 
mihi os aut sibi aures velit occludere, ne dicam sup- 
plicium mortemque proponere? Hunc ego, si hoc 
æ faciat, etiamsi papa sit, quid dicam esse? Bonumne 
pastorem? an aspidem surdam, quae nolit exaudire 
vocem incantantis, velit eiusdem membra morsu vene- 
noque praestringere? 


II. 5. Scio iam dudum expectare aures hominum, 

25 quodnam pontificibus Romanis crimen impingam: pro- 
fecto ingens sive supinae ignorantiae sive immanis 
avaritiae, quae est idolorum servitus, sive imperandi 


5 Marcellus c. 307—309 episc. Rom.; id quod Valla hic 
contendit, verum non est, nam M. in lapsos i. e. eos, qui a 
fide christiana defecerant, nimia severitate usus est Coe- 
lestinus I, ep. Rom, 422—432; quod Valla opinatur eum hae- 
reticum fuisse, falsum est 6 Nestorius, patriarcha Constant., 
qui vetuerat virginem Mariam Dei matrem appellari, a Concilio 
Ephesio 431 condemnatus est 

vanitatis, cuius crudelitas semper est comes. Nam ali- 
quot iam saeculis aut non intellexerunt donationem 
Constantini commenticiam fictamque esse aut ipsi fin- 
xerunt, sive posteriores in maiorum suorum dolis vesti- 
gia imprimentes pro vera, quam falsam cognoscerent, 5 
defenderunt, dedecorantes pontificatus maiestatem, dede- 
corantes veterum pontificum memoriam, dedecorantes 
religionem christianam et omnia caedibus ruinis fla- 
gitiisque miscentes. Suam esse aiunt urbem Romam, 
suum regnum Siciliae Neapolitanumque, suam uni- 10 
versam Italiam Gallias Hispanias Germanos Britannos, 
suum denique occidentem. Haec enim cuncta in ipsa 
donationis pagina contineri. Ergo haec omnia tua sunt, 
summe pontifex? omnia tibi in animo est recuperare? 
omnes reges ac principes occidentis spoliare urbibus 15 
aut cogere, ut annua tibi tributa pensitent, sententia est? 
At ego contra existimo iustius licere principibus spoliare 
te imperio omni, quod obtines. Nam ut ostendam, do- 
natio illa, unde natum esse suum ius summi pontifices 
volunt, Silvestro pariter et Constantino fuit incognita. 20 
6. Verum antequam ad confutandam donationis pagi- 
nam venio, quod unum istorum patrocinium est, non 
modo falsum, verum etiam stolidum, ordo postulat, ut 
altius repetam. Et primum dicam non tales fuisse 
Constantinum Silvestrumque, illum quidem, qui donare 25 
vellet, qui iure donare posset, qui ut in manum alteri 
ea traderet, in sua haberet potestate, hunc autem, qui 
vellet accipere quique iure accepturus foret. Secundo 
loco, si haec non essent, quae verissima atque clarissima 
sunt, neque hunc acceptasse neque illum tradidisse 30 


3 Constantinus Magnus succ. 306 Constantio Chloro patri in 
imperio Galliarum, a. 312 post Maxentium victum toto Occi- 
dente, a. 324 post Licinii mortem toto imperio potitus est, 
mortuus est a. 337 20 S. Silvester episc. Rom. 314--335 

possessionem rerum, quae dicuntur donatae, sed eas 
semper in arbitrio et imperio Caesarum permansisse. 
Tertio, nihil datum Silvestro a Constantino, sed priori 
pontifici, ante quem etiam baptismum acceperat, dona- 
5que illa mediocria fuisse, quibus papa degere vitam 
posset. Quarto, falso dici donationis exemplum aut 
apud decreta reperiri aut ex historia Silvestri esse 
sumptum, quod neque in illa neque in ulla historia in- 
venitur, in eoque quaedam contraria impossibilia stulta 
10 barbara ridicula contineri. Praeterea loquar de quo- 
rundam aliorum Caesarum vel simulata vel frivola do- 
natione. Ubi ex abundanti adiciam, si Silvester posse- 
disset, tamen sive illo sive quovis alio pontifice a posses- 
sione deiecto post tantam temporis intercapedinem nec 
15 divino nec humano iure posse repeti. Postremo ea, 
quae a summo pontifice tenentur, nullius temporis 
longitudine potuisse praescribi. 
III. 7. Atque quod ad primam partem attinet (loqua- 
mur autem de Constantino prius, deinde de Silvestro), 
20 non est committendum, ut publicam et quasi Caesaream 
causam non maiore quam privatae solent ore agamus. 
Itaque quasi in concione regum ac principum orans, ut 
certe facio, nam mea haec oratio in manus eorum ven- 
tura est, libet tamquam praesentes et in conspectu po- 
25 sitos alloqui. Vos appello, reges ac principes (difficile 
est enim privatum hominem animi regii concipere ima- 
ginem), vestram mentem inquiro, conscientiam scrutor, 
testimonium postulo. Numquid vestrum quispiam si 
fuisset Constantini loco, faciendum sibi putasset, ut 
30 urbem Romam, patriam suam, caput orbis terrarum, re- 
ginam civitatum, potentissimam, nobilissimam, ditissi- 
mam populorum, triumphatricem nationum et ipso 

aspectu sacram, liberalitatis gratia donaret alteri et se 
ad humile oppidum conferret, deinde Byzantium? Do- 
naret praeterea una cum Roma Italiam, non provinciam, 
sed provinciarum victricem, donaret tres Gallias, do- 
naret duas Hispanias, donaret Germanos, donaret Bri- 
tannos, totum donaret occidentem et se altero ex duo- 
bus imperii oculis orbaret? Hoc ego ut quis faciat 
compos mentis, adduci non possum ut credam. 8. Quid 
enim vobis exspectatius, quid iucundius, quid gratius 
contingere solet, quam accessionem imperiis vestris vos 
regnisque adiungere et longe lateque quam maxime pro- 
ferre dicionem? In hoc, ut videre videor, omnis vestra 
cura omnis cogitatio omnis labor dies noctesque con- 
sumitur. Ex hoc praecipua spes gloriae, propter hoc 
voluptates relinquitis, propter hoc mille pericula aditis, 
propter hoc carissima pignora, propter hoc partem cor- 
poris aequo animo amittitis. Siquidem neminem vestrum 
aut audivi aut legi a conatu ampliandi imperii fuisse 
deterritum, quod aut luminis aut manus aut cruris aut 
alterius membri iacturam fecisset. Quin ipse hic ardor 
atque haec late domiandi cupiditas, ut quisque maxime 
potens est, ita eum maxime angit atque agitat. Alexander 
non contentus deserta Libyae pedibus peragrasse, ori- 
entem ad extremum usque Oceanum vicisse, domuisse 

septentrionem, inter tot vulnera, tot casus, recusantibus 25 


iam detestantibusque tam longinquas, tam asperas ex- 
peditiones militibus ipse sibi nihil effecisse videbatur, 
nisi et occidentem et omnes nationes aut vi aut nominis 
sui auctoritate sibi tributarias reddidisset? Parum dico. 
lam Oceanum transire et, si quis alius orbis esset, ex- 
plorare ac suo subicere arbitrio destinaverat. In coelum 
tandem, ut opinor, tentasset ascendere. 9. Talis fere est 
omnium regum voluntas, etsi non omnium talis audacia. 
Taceo, quanta scelera, quot abominanda propter im- 


9 iocundius AB 22 in marg. Alexander sec. man. C 
26 detestantibus A 


30 


DE CONSTANTINI DONATIONE III 7—10 7 


perium assequendum ampliandumve admissa sunt, ut 
nec fratres a fratrum nec filii a parentum nec parentes 
a filiorum sanguine nefarias abstineant manus. Adeo 
nusquam magis, nusquam atrocius grassari solet humana 
5 temeritas, et quod mirari possis, non segniores ad hoc 
videas animos senum quam iuvenum, orborum quam 
parentum, regum quam tyrannorum. Quodsi tanto cona- 
tu peti dominatus solet, quanto maiore necesse est con- 
servetur? Neque enim tantopere miserum est non am- 
10 pliare imperium quam imminuere, neque tam deforme 
tibi alterius regnum non accedere tuo quam tuum ac- 
cedere alieno. Nam quod ab rege aliquo aut populo 
legimus nonnullos 'praepositos regno aut urbibus, id 
factum est non de prima nec de maxima, sed de po- 
15 strema quodammodo ac minima imperii parte, atque ea 
ratione, ut donantem, qui donatus est, quasi dominum 
et se ministrum illius semper agnosceret. 10. Nunc 
quaeso, nonne abiecto animo et minime generoso vi- 
dentur esse, qui opinantur Constantinum meliorem a 
?0 se imperii alienasse partem? Non dico Romam Italiam- 
que et cetera, sed Gallias, ubi ipse proelia gesserat, ubi 
solum diu dominatus fuerat, ubi suae gloriae suique 
imperii rudimenta posuerat. Hominem, qui cupiditate 
dominandi nationibus bella intulisset, socios affinesque 
25 bello civili persecutus imperio privasset, cui nondum 
perdomitae ac profligatae reliquiae essent alterius fac- 
tionis, qui cum multis nationibus bella gerere non modo 
soleret spe gloriae imperiique, sed etiam necesse ha- 
beret, utpote quotidie a barbaris lacessitus, qui filiis, 
30 qui coniunctis sanguine, qui amicis abundaret, qui se- 
natum populumque Romanum huic facto repugnaturum 
nosset, qui expertus esset instabilitatem victarum natio- 
num et ad omnem fere Romani principis mutationem 
rebellantium, qui se meminisset more aliorum Caesarum 

non electione patrum consensuque plebis, sed exercitu 
armis bello dominatum occupasse, Quae tam vehemens 
causa et urgens aderat, ut ista neglegere et tanta libera- 
litate uti vellet? 

IV. 11. Aiunt, quia effectus erat Christianus. Ergone 
imperii optima parte se abdicaret? Credo scelus erat, 
flagitium, nefas iam regnare nec cum Christiana reli- 
gione coniungi poterat regnum. Qui in adulterio sunt, 
qui usuris rem auxerunt, qui aliena possident, ii post 
baptismum alienam uxorem, alienam pecuniam, aliena 
bona reddere solent. Hanc cogitationem si habes, Con- 
stantine, restituere urbibus libertatem, non mutare do- 
minum debes. Sed non id in causa fuit; tantum in ho- 
norem religionis, ut faceres, adductus es. Quasi reli- 
giosum sit magis regnum deponere quam pro tutela 
religionis illud administrare. Nam quod ad accipientes 
attinet, neque honesta erit illis neque utilis ista donatio. 
Tu vero si christianum te ostendere, si pietatem indi- 
care tuam, si consultum non dico Romanae ecclesiae vis, 
sed ecclesiae dei, nunc praecipue, nunc principem agas, 
ut pugnes pro iis, qui pugnare non possunt nec debent, 
ut eos tua auctoritate tutos reddas, qui insidiis iniuriis- 
que obnoxii sunt. Nabuchodonosor Cyro Assuero mul- 
tisque aliis principibus sacramentum veritatis deus ape- 
rire voluit, a nullo tamen eorum exegit, ut imperio ce- 
deret, ut partem regni donaret, sed tantum libertatem 
Hebraeis redderet eosque ab infestantibus finitimis pro- 
tegeret. Hoc satis fuit Iudaeis, hoc sat erit et Christianis. 
Factus es, Constantine, Christianus. At indignissima res 
est Christianum te nunc imperatorem minorem esse 
principatu, quam fueras infidelis. Est enim principatus 
praecipuum quoddam dei munus, ad quem gentiles 
etiam principes a deo eligi existimantur. 12. At erat 
levatus a lepra, ideo verisimile est referre gratiam vo- 

4 in marg. B. Quod factus est Constantinus christianus et 

luisse et maiore mensura reddere quod acceperat. Itane? 
Neeman ille Syrus ab Helisaeo curatus munera tantum 
offerre voluit, non dimidium bonorum; Constantinus di- 
midium imperii obtulisset? Piget me impudenti fabellae 
5 tamquam indubitatae historiae respondere. Sic enim 
haec fabula ex historia Neeman et Helisaei ut altera 
draconis ex fabuloso dracone Beli adumbrata est, Sed 
ut ista concedam, numquid in hac historia de donatione 
fit mentio? Minime. Verum de hoc commodius postea. 
19 Levatus est a lepra, cepit ob id mentem Christianam, 
dei timore, dei amore imbutus est, illi honorem habere 
voluit. Non tamen persuaderi possum eum tanta do- 
nare voluisse, quippe cum videam neminem aut genti- 
lem in honorem deorum aut fidelem in honorem dei 
15 viventis imperium deposuisse sacerdotibusque donasse. 
Siquidem ex regibus Israel nemo adduci potuit, ut 
pristino more ad templum Hierusalem populos sacri- 
ficaturos ire permitteret, eo videlicet timore, ne forte ad 
regem Iudae, a quo defecerant, redirent, sacro illo cultu 
20 religionis admoniti ac templi maiestate. Et quanto maius 
est hoc, quod fecisse dicitur Constantinus? Ac ne quid 
tibi propter curationem leprae blandiaris, leroboam pri- 
mus a deo in regem Israel electus est et quidem ex in- 
fima conditione, quod mea sententia plus est quam esse 
?5 lepra levatum; et tamen is non est ausus regnum suum 
deo credere, et tu vis Constantinum regnum deo do- 
nasse, quod ab illo non accepisset, qui praesertim, id 
quod in Ieroboam non cadebat, offenderet filios, depri- 
meret amicos, neglegeret suos, laederet patriam, mae- 
30 rore omnes afficeret suique oblivisceretur. V. 13. Qui 
si etiam talis fuisset et quasi in alium hominem versus, 

certe non defuissent, qui eum admonerent, et imprimis 
filii propinqui amici. Quos quis est, qui non putet pro- 
tinus imperatorem fuisse adituros? Ponite igitur illos 
ante oculos mente Constantini audita trepidos festinantes 
cum gemitu lacrimisque ad genua principis procum- 5 
bentes et hac voce utentes: 

Itane, pater antehac filiorum amantissime, filios pri- 
vas exheredas abdicas? Nam quod te optima maxima- 
que imperii parte exuere vis, non tam querimur quam 
miramur. Querimur autem, quod eam ad alios defers 
cum nostra et iactura et turpitudine. Quid enim causae 
est, quod liberos tuos expectata successione imperii 
fraudas, qui ipse una cum patre regnasti? Quid in te 
commisimus, qua in te, qua in patriam, qua in nomen 
Romanum ac maiestatem imperii impietate digni vide- 
mur, quos praecipua optimaque prives principatus 
portione, qui a patriis laribus, a conspectu natalis 
soli, ab assueta aura, a vetusta consuetudine relege- 
mur? Penates fana sepulcra exsules relinquemus, nes- 
cio ubi aut qua terrarum regione victuri? Quid nos 20 
propinqui, quid nos amici, qui tecum toties in acie 
stetimus, qui fratres parentes filios hostili mucrone con- 
fossos palpitantesque conspeximus nec aliena morte 
territi sumus et ipsi pro te parati mortem oppetere, 
nunc abs te universi deserimur? Qui Romae gerimus 25 
magistratus, qui urbibus Italiae, qui Galliis, qui Hi- 
spaniis, qui ceteris provinciis praesumus aut praefuturi 
sumus, omnesne revocamur, omnes privati inbemur esse? 
An iacturam hanc aliunde pensabis? Et quomodo pro me- 
rito ac pro dignitate poteris, tanta orbis terrarum parte 30 
alteri tradita? Num qui praeerat centum populis, eum tu, 

Caesar, uni praeficies? Quomodo tibi istud in mentem 
venire potuit? quomodo subita tuorum te cepit oblivio, 
ut nihil te misereat amicorum, nihil proximorum, nihil 
filiorum? Utinam nos, Caesar, salva tua dignitate at- 
> que victoria in bello contigisset occumbere potius quam 
ut ista cernamus. Et tu quidem de imperio tuo ad tuum 
arbitrium agere potes atque etiam de nobis uno dum- 
taxat excepto, in quo ad mortem usque erimus contu- 
maces, ne a cultu deorum immortalium desistamus 
10 magno etiam aliis exemplo, ut scias tua ista largitas 
quid mereatur de religione Christiana. Nam si non 
largiris Silvestro imperium, tecum Christiani esse volu- 
mus, multis factum nostrum imitaturis. Sin largiris, non 
modo Christiani fieri non sustinebimus, sed invisum 
15 detestabile exsecrandum nobis hoc nomen efficies tales- 
que reddes, ut tandem tu et vitae et mortis nostrae 
miserearis nec nos, sed te ipsum duritiae accuses, 


V. 14. Nonne hac oratione Constantinus, nisi exstir- 
patam ab eo volumus humanitatem, si sua sponte non 
2 movebatur, motus fuisset? Quid, si hos audire nolu- 
isset, nonne erant, qui huic facto et oratione adversa- 
rentur et manu? An senatus populusque Romanus sibi 
tanta in re nihil agendum putasset? Nonne oratorem, 
ut ait Vergilius, gravem pietate ac meritis advocasset, 
25 qui apud Constantinum hanc haberet orationem? 
Caesar, si tu tuorum immemor es atque etiam tui, ut 
nec filiis hereditatem nec propinquis opes nec amicis 
honores nec tibi imperium esse integrum velis, non 
tamen senatus populusque Romanus immemor potest 
30 esse sui iuris suaeque dignitatis. Etenim quomodo tibi 
tantum permittis de imperio Romano, quod non tuo, 

sed nostro sanguine paratum est? Tune unum corpus 
in duas secabis partes? et ex uno duo efficies regna, 
duo capita, duas voluntates? et quasi duobus fratribus 
gladios, quibus de hereditate decernant, porriges? Nos 
civitatibus, quae de hac urbe bene meritae sunt, iura 5 
civitatis damus, ut cives Romani sint; tu a nobis di- 
midium imperii aufers, ne hanc urbem parentem suam 
agnoscat? Et in alveis quidem apium si duo reges nati 
sunt, alterum, qui deterior est, occidimus; tu in alveo 
imperii Romani, ubi unus et optimus princeps est, alte- 10 
rum et hunc deterrimum et non apem, sed fucum col- 
locandum putas? Prudentiam tuam vehementer deside- 
ramus, imperator; nam quid futurum est, si vel te vivo 
vel post tuam mortem aut huic parti, quam alienas, aut 
alteri, quam tibi relinquis, bellum a barbaris nationibus 
inferatur? Quo robore militum, quibus copiis occurre- 
mus? Vix nunc totius imperii viribus possumus, tunc 
poterimus? An perpetuo membrum hoc cum illo in 
concordia erit? Ut reor, nec esse poterit; cum Roma 
dominari velit, nolit pars illa servire. Quin et te vivo 20 
breve intra tempus revocatis veteribus praesidibus suf- 
fectis novis te in tuum regnum profecto et longe agente, 
hic altero dominante nonne omnia nova id est diversa 
atque adversa erunt? Regno fere inter duos fratres di- 
viso protinus et populorum animi dividuntur et prius a ?5 
se ipsis quam ab externis hostibus bellum auspicantur. 
Idem eventurum in hoc imperio quis non videt? An 
ignoras hanc olim imprimis fuisse causam optimatibus, 
cur dicerent citius se in conspectu populi Romani esse 
morituros quam rogationem illam ferri sinerent, ut pars 30 
senatus ac pars plebis ad incolendum Veios mitteretur 
duasque urbes communes populi Romani esse. Si enim 
in unà urbe tantum dissensionum esset, quid in dua- 
bus urbibus futurum? 15. Ita hoc tempore, si tantum 
discordiarum in uno imperio — testor conscientiam 35 


5 


9 sint BHO 14 ut A 21 praesidiis BHO 31 hios C 


DE CONSTANTINI DONATIONE V 14—16 13 


tuam ac labores —, quid in duobus imperiis fiet? Age 
vero putasne hinc fore, qui tibi bellis occupato esse 
auxilio aut velint aut sciant? Ita ab armis atque ab 
omni re bellica abhorrentes erunt, qui praeficientur mi- 
5 litibus atque urbibus, ut ille, qui praeficit, Quid, nonne 
hunc tam imperitum regnandi et iniuriae facilem aut 
Romanae legiones aut ipsae provinciae spoliare tenta- 
bunt, ut quem sperabunt vel non repugnaturum vel 
poenas non repetiturum? Credo me hercule ne unum 
10 quidem mensem illos in officio mansuros, sed statim 
et ad primum profectionis tuae nuntium rebellaturos. 
Quid facies? Quid consilii capies, cum duplici atque 
adeo multiplici bello urgebere? Nationes, quas subegi- 
mus, continere vix possumus; quomodo illis accedente 
15 ex liberis gentibus bello resistetur? Tu, Caesar, quid 
ad te spectet, ipse videris. Nobis autem haec res non 
minus quam tibi curae esse debet. Tu mortalis es; im- 
perium populi Romani decet esse immortale et, quan- 
tum in nobis est, erit, neque imperium modo, verum 
2 etiam pudor. 16. Scilicet quorum religionem contem- 
nimus, eorum accipiemus imperium? et principes orbis 
terrarum huic contemptissimo homini serviemus? Urbe 
a Gallis capta Romani senes demulceri sibi barbam a 
victoribus passi non sunt; nunc sibi tot senatorii ordi- 
?5 nis, tot praetorii, tot tribunicii, tot consulares triumpha- 
lesque viri eos dominari patientur, quos ipsi tamquam 
servos malos omni contumeliarum genere suppliciorum- 
que affecerunt? Istine homines magistratus creabunt? 
provincias regent? bella gerent? de nobis sententias 
30 capitis ferent? Sub his nobilitas Romana stipendia fa- 
ciet? honores sperabit? munera assequetur? Et quod 
maius quodque altius penetret volnus accipere possu- 
mus? Non ita putes, Caesar, Romanum degenerasse 
sanguinem, ut istud passurus sit aequo animo et non 

quavis ratione devitandum existimet, quod medius fidius 
neque mulieres nostrae sustinerent, sed magis se una 
cum dulcibus liberis sacrisque penatibus concremarent, 
ut non Carthaginienses feminae fortiores fuerint quam 
Romanae. Etenim, Caesar, si regem te delegissemus, 5 
haberes tu quidem magnum de imperio Romano agendi 
arbitrium, sed non ita, ut vel minimum de ipsius im- 
minueres maiestate. Alioquin qui te fecissemus regem, 
eadem facultate abdicare te regno iuberemus, nedum 
posses regnum dividere, nedum tot provincias alienare, 10 
nedum ipsum regni caput peregrino atque humillimo 
homini addicere. Canem ovili praefecimus, quem, si 
lupi mavult officio fungi, aut eicimus aut occidimus. 
Nunc tu cum diu canis officio in ovili Romano defen- 
dendo sis functus, ad extremum in lupum nullo exem- 15 
plo converteris? 17. Atque ut intellegas, quandoquidem 
nos pro iure nostro cogis asperius loqui, nullum tibi in 
populi Romani imperio ius est. Caesar vi dominatum 
occupavit, Augustus et in vitium successit et adversa- 
riorum partium profligatione se dominum fecit. Tiberius 20 
Gaius Claudius Nero Galba Otho Vitellius Vespasianus 
ceterique aut eadem aut simili via libertatem nostram 
praedati sunt, Tu quoque aliis expulsis aut interemptis 
dominus effectus es. Sileo quod ex matrimonio natus 
non sis. Quare ut tibi nostram mentem testificemur, 25 
Caesar, si non libet te Romae principatum tenere, habes 
filios, quorum aliquem in locum tuum nobis quoque 
permittentibus ac rogantibus naturae lege substituas. 
Sin minus, nobis in animo est publicam amplitudinem 
cum privata dignitate defendere. Neque enim minor 30 
haec iniuria Quiritum quam olim fuit violata Lucretia, 
Neque nobis deerit Brutus, qui contra Tarquinium se 
ad libertatem recuperandam huic populo praebeat du- 
cem. Et in istos primum, quos nobis praeponis, deinde 

et in te ferrum stringemus. Quod in multos impera- 
tores et quidem leviores ob causas fecimus. 
Haec profecto Constantinum, nisi lapidem eum aut 
truncum existimamus, permovissent. Quae si populus 
5 non dixisset, tamen dicere apud se et his passim verbis 
fremere credibile erat. VI. 18. Eamus nunc et dicamus 
Constantinum gratificari voluisse Silvestro, quem tot 
hominum odiis, tot gladiis subiceret, ut vix, quantum 
sentio, unum Silvester diem in vita futurus fuisset. Nam 
10 eo paucisque aliis absumptis videbatur omnis sublatum 
iri de pectoribus Romanorum tam dirae iniuriae contu- 
meliaeque suspicio. Age porro, si fieri potest, conceda- 
mus neque preces neque minas neque ullam rationem 
aliquid profecisse perstareque adhuc Constantinum nec 
15 velle a suscepta semel persuasione recedere. Quis non 
ad Silvestri orationem, si res vera fuisset, unquam com- 
motus assentiatur? quae talis haud dubie fuisset. 
19. Princeps optime ac fili, Caesar. Pietatem quidem 
tuam tam pronam tamque effusam non possum non 
20 amare atque amplecti; verumtamen quod in offerendis 
deo muneribus immolandisque victimis nonnihil erres, 
minime demiror, quippe qui adhuc es in Christiana militia 
tiro. Ut non decebat olim a sacerdote omnem pecudem 
leramque et avem sacrificari, ita non omne ab eodem 
25 accipiendum est munus. Ego sacerdos sum ac ponti- 
fex, qui dispicere debeo, quid ad altare patiar offerri, 
ne forte non dico immundum animal offeratur, sed vi- 
pera aut serpens. Itaque sic habeas. Si foret tui iuris 
partem imperii cum regina orbis Roma alteri tradere 
30 quam filiis, quod minime sentio, si populus hic, si Ita- 
lia, si ceterae nationes sustinerent, ut quos oderunt et 
quorum religionem adhuc respuunt, capti illecebris sae- 
culi eorum imperio obnoxii esse vellent, quod impossi- 
bile est, tamen, si quid mihi credendum putas, fili 

amantissime, ut tibi assentiar, ulla adduci ratione non 
possem, nisi vellem mihi ipsi esse dissimilis et condi- 
cionem meam oblivisci ac propemodum dominum lesum 
abnegare. Tua enim munera, sive ut tu vis tuae re- 
munerationes et gloriam et innocentiam et sanctimo- 
niam meam atque omnium, qui mihi successuri sunt, 
polluerent ac prorsus everterent viamque iis, qui 
ad cognitionem veritatis venturi sunt, intercluderent, 
20. An vero Helisaeus a Neeman Syro a lepra curato 
mercedem accipere noluit; ego te curato accipiam? 
Ille munera respuit, ego regna mihi dari sinam? Ille 
personam prophetae maculare noluit; ego personam 
Christi, quam in me gero, maculare potero? Cur autem 
ille accipiendis muneribus personam prophetae macu- 
lari putavit? Nempe quod videri poterat vendere sacra, 
faenerare donum dei, indigere praesidiis hominum ele- 
vare atque imminuere beneficii dignitatem. Maluit ergo 
sibi principes ac reges beneficiarios facere quam ipse 
beneficiarius illorum esse, immo ne mutua quidem 
beneficentia uti, Beatius est enim multo, ut inquit do- 
minus, dare quam accipere. 21. Eadem mihi atque 
adeo maior est causa, cui etiam a domino praecipitur 
dicente: Infirmos curate, mortuos suscitate, leprosos 
mundate, daemones eicite; gratis accepistis, gratis date. 
Egone tantum flagitium admittam, Caesar, ut dei prae- 
cepta non exsequar? ut gloriam meam polluam? Me- 
lius est, ut inquit Paulus, mihi mori quam ut gloriam 
meam quis evacuet. Gloria nostra est apud deum ho- 
norificare ministerium nostrum, ut idem inquit: Vobis 
dico gentibus, quamdiu ego quidem sum gentium apo- 
stolus, glorificabo ministerium meum. Ego, Caesar, 
aliis quoque sim et exemplum et causa delinquendi, 

Christianus homo, sacerdos dei, pontifex Romanus, vi- 
carius Christi? 22. lam vero innocentia sacerdotum 
quomodo incolumis erit inter opes, inter magistratus, 
inter administrationem saecularium negotiorum? Ideone 
5 terrenis renunciamus, ut eadem uberiora assequamur? 
Et privata abiecimus, ut aliena possideamus et publica? 
Nostrae erunt urbes, nostra tributa, nostra vectigalia? 
Et cur clericos, si hoc fecerimus, nos vocari licebit? 
Pars nostra sive sors, quae graece dicitur x4ijoog, do- 
19 mus est non terrena, sed coelestis. Levitae, qui iidem 
clerici sunt, partem cum fratribus non fuere sortiti, et 
tu nos iubes etiam fratrum sortiri portionem? Quo mihi 
divitias atque opes, qui domini voce iubeor nec de 
crastino esse sollicitus? et cui dictum est ab illo: No- 
15 lite thesaurizare super terram, nolite possidere aurum 
neque argentum neque pecuniam in zonis vestris. Et: 
difficilius est divitem introire in regnum coelorum quam 
camelum per foramen acus transire. Ideoque pauperes 
sibi ministros elegit et qui omnia reliquerunt, ut eum 
20 sequerentur, et paupertatis ipse fuit exemplum. Usque 
adeo divitiarum pecuniarumque tractatio innocentiae 
inimica est, non modo possessio illarum atque domi- 
natus. Unus ludas, qui loculos habebat et portabat, 
quae mittebantur, praevaricatus est et amore pecuniae, 
23 cui assueverat, magistrum dominum deum et reprehen- 
dit et prodidit. Itaque vereor, Caesar, ne me ex Petro 
facias ludam. Audi etiam, quid Paulus dicat: Nihil in- 
tulimus in hunc mundum, haud dubium, quod nec 
auferre quid possumus; habentes autem alimenta et 
30 quibus tegamur his contenti simus. Nam qui volunt 
divites fieri, incidunt in tentationem et in laqueum dia- 
boli et desideria multa et inutilia et nociva, quae mer- 

gunt homines in interitum et perditionem, Radix enim 
omnium malorum est cupiditas, quam quidam appe- 
tentes erraverunt a fide et inseruerunt se doloribus 
multis. Tu autem homo dei haec fuge. Et tu me ac- 
cipere iubes, Caesar, quae velut venenum effugere 5 
debeo? et quis praeterea (pro tua prudentia, Caesar, 
consideres) quis inter haec divinis rebus faciendis locus? 
VI. 23. Apostoli quibusdam indignantibus, quod vi- 
duae ipsorum in ministerio quotidiano despicerentur, 
responderunt non esse aequum relinquere se verbum 
dei et ministrare mensis, et tamen viduarum mensis 
ministrare quanto aliud est quam exigere vectigalia, 
curare aerarium, stipendium numerare militibus et mille 
aliis huiusmodi curis implicari? Nemo militans deo im- 
plicat se negotiis saecularibus, inquit Paulus. Numquid t5 
Aaron cum ceteris Levitici generis aliud quam domini 
tabernaculum procurabat? Cuius filii, quia ignem alie- 
num in thuribula sumpserant, igni coelesti conflagra- 
verunt. Et tu iubes nos ignem saecularium divitiarum, 
vetitum ac profanum, in sacrata thuribula, id est in 20 
sacerdotalia opera sumere? Num Eleazar, num Phinees, 
num ceteri pontifices ministrique aut tabernaculi aut 
templi quicquam, nisi quod ad rem divinam pertineret, 
administrabant? Administrabant dico, immo admini- 
strare poterant, si officio suo satisfacere volebant? 25 
Quodsi nolint, audiant exsecrationem domini dicentis: 
Maledicti, qui opus domini faciunt neglegenter. Quae 
exsecratio cum in omnes, tum in pontifices maxime 
cadit. O quantum est pontificale munus! Quantum est 
caput esse ecclesiae! Quantum est praeponi pastorem 30 
tanto ovili, e cuius manu uniuscuiusque agni ovisque 

amissae sanguis exigitur! Cui dictum est: si amas me 
plus quam alii, ut fateris, pasce agnos meos. Iterum: 
si amas me, ut fateris, pasce oves meas. Tertio: si 
amas me, ut fateris, pasce oves meas. Et tu me iubes, 
5 Caesar, capras etiam pascere et porcos, qui nequeunt 
ab eodem pastore custodiri. 24. Quid quod me regem 
facere vis aut potius Caesarem id est regum principem? 
Dominus Iesus Christus, deus et homo, rex et sacerdos, 
cum se regem affirmaret, audi de quo regno locutus 
10 est: Regnum meum, inquit, non est de hoc mundo. Si 
enim de hoc mundo esset regnum meum, ministri mei 
utique decertarent. Et quae fuit prima vox ac frequen- 
tior clamor praedicationis eius? Nonne hic? Poeniten- 
tiam agite, appropinquavit enim regnum coelorum. 
1$ Appropinquavit regnum dei, cui comparabitur regnum 
coeli. Nonne cum haec dixit, regnum saeculare nihil 
ad se pertinere declaravit? Eoque non modo regnum 
huiusmodi non quaesivit, sed oblatum quoque accipere 
noluit. Nam cum intellegeret aliquando populos desti- 
20 nasse, ut eum raperent regemque facerent, in montium 
solitudines fugit. Quod nobis, qui locum eius tenemus, 
non solum exemplo dedit imitandum, sed etiam prae- 
cepto, inquiens: Principes gentium dominantur eorum, 
et qui maiores sunt, potestatem exercent in eos. Non 
235 ita erit inter vos, sed quicumque voluerit inter vos 
maior fieri, sit vester minister, et qui voluerit primus 
inter vos esse, erit vester servus. Sicut filius hominis 
non venit, ut ministretur ei, sed ut ministret et det ani- 
mam suam redemptionem pro multis. [Iudices olim deus, 
30 ut scias, Caesar, constituit super Israel, non reges, po- 
pulumque sibi nomen regium postulantem detestatus 

est. Nec aliter ob duritiam cordis illorum regem dedit, 
quam quod repudium permiserat, quod in nova lege 
revocavit. Et ego regnum accipiam, qui vix iudex esse 
permittor? An nescitis, inquit Paulus, quod sancti de 
hoc mundo iudicabunt? Et si in vobis iudicabitur mun- 
dus, indigni estis, qui de minimis iudicetis. Nescitis 
quod angelos iudicabimus? quanto magis saecularia? 
Saecularia igitur iudicia si habueritis, contemptibiles 
qui sunt in ecclesia, eos constituite ad iudicandum. At 
qui iudices de rebus controversis tantummodo iudica- 
bant, non etiam tributa exigebant. Ego exigam, qui 
scio a domino interrogatum Petrum, a quibusnam reges 
terrae acciperent tributum censumve, a filiis an ab alie- 
nis? Et cum hic respondisset: ab alienis, ab eodem 
dictum: ergo liberi sunt filii Quodsi omnes filii mei 
sunt, Caesar, ut certe sunt, omnes liberi erunt, nihil 
quisquam solvet. Igitur non est opus mihi tua dona- 
tione, qua nihil assecuturus sum praeter laborem, quem 
ut minime debeo, ita minime possum ferre. 25. Quid 
quod necesse haberem potestatem exercere sanguinis, 
punire sontes, bella gerere, urbes diripere, regiones 
lerro ignique vastare? Aliter non est quod sperem posse 
me tueri quae tradidisses. Et si haec fecero, sacerdos, 
pontifex, Christi vicarius sum? Ut illum in me tonan- 
tem audiam atque dicentem: Domus mea domus ora- 
tionis vocabitur omnibus gentibus, et tu fecisti eam 
speluncam latronum. Non veni in mundum, inquit do- 
minus, ut iudicem mundum, sed ut liberem eum, et ego 
qui illi successi, causa mortium ero? Cui in persona 
Petri dictum est; Converte gladium tuum in locum 
suum. Omnes enim qui acceperint gladium, gladio peri- 
bunt. Ne defendere quidem nobis ferro nos licet. Si- 


4 1Cor. 6, 2—4 15 Matth. 17,25. 26 27 Matth. 21, 13 
28 Joh. 12, 47 32 Matth. 26, 52 


10 et controversiis A controversiis C contraversis E 12 qui- 
bus C 13 accipiunt C 14 berba ab et usque ad alienis 
desunt C 19 Quid deest C 20 habere (pro exercere) C 


10 


- 


5 


20 


25 


30 


DE CONSTANTINI DONATIONE VII 24—26 21 


quidem defendere dominum Petrus volebat, cum auri- 
culam abscidit servo, Et tu divitiarum aut comparan- 
darum aut tuendarum causa uti ferro nos iubes? Nostra 
potestas est potestas clavium dicente domino: Tibi dabo 
5claves regni coelorum. Quodcumque ligaveris super 
terram, erit ligatum et in coelis, et quodcumque sol- 
veris super terram, erit solutum et in coelis, et portae 
inferi non praevalebunt adversus eas. Nihil ad hanc 
potestatem, nihil ad hanc dignitatem, nihil ad hoc re- 
10 gnum adici potest. Quo qui contentus non est, aliud 
sibi quoddam a diabolo postulat, qui etiam domino 
dicere ausus est: Tibi dabo omnia regna mundi, si ca- 
dens in terram adoraveris me. 26. Quare, Caesar, cum 
pace tua dictum sit, noli mihi diabolus effici, qui Chri- 
15 stum id est me regna mundi a te data accipere iubeas. 
Malo enim illa spernere quam possidere. Et ut aliquid 
de infidelibus, sed ut spero, futuris fidelibus loquar, 
noli me de angelo lucis reddere illis angelum tenebra- 
rum, quorum corda ad pietatem inducere volo, non 
20 ipsorum cervici iugum imponere et gladio, quod est 
verbum dei, non gladio ferri mihi subicere, ne deterio- 
res efficiantur, ne recalcitrent, ne cornu me feriant, ne 
nomen dei meo irritati errore blasphement. Filios mihi 
carissimos volo reddere, non servos, adoptare, non 
23 emere, generare, non manucapere, animas eorum of- 
ferre sacrificium deo, non diabolo corpora. Discite a 
me, inquit dominus, qui mitis sum et humilis corde. 
Capite iugum meum, et invenietis requiem animabus 
vestris. Iugum enim meum suave et pondus meum leve. 
30 Cuius ad extremum, ut iam finem faciam, illam de hac 
re sententiam accipe, quam quasi inter me et te tulit: 
Reddite quae sunt Caesaris, Caesari, et quae sunt dei, 

deo. Quo fit, ut nec tu, Caesar tua relinquere neque 
ego quae Caesaris sunt, accipere debeam, quae vel si 
millies offeras, nunquam accipiam. 

27, Ad hanc Silvestri orationem apostolico viro di- 
gnam, quid esset, quod amplius Constantinus posset 5 
opponere? Quod cum ita sit, qui aiunt donationem esse 
factam, nonne iniuriosi sunt in Constantinum, quem 
suos privare imperiumque Romanum voluisse convel- 
lere, iniuriosi in senatum populumque Romanum Ita- 
liam totumque occidentem, quem contra ius fasque 
mutari imperium permisisse, iniuriosi in Silvestrum, 
quem indignam sancto viro donationem acceptam ha- 
buisse, iniuriosi in summum pontificatum, cui licere 
terrenis potiri regnis et Romanum moderari imperium 
arbitrantur? Haec tamen omnia eo pertinent, ut appa- 15 
reat Constantinum inter tot impedimenta nunquam fuisse 
facturum, ut rem Romanam Silvestro ex maxima parte 
donaret, quod isti aiunt. 


VIII. 28. Age porro ut credamus istam donationem, de 
qua facit pagina vestra mentionem, debet constare etiam 20 
de acceptatione Silvestri. Nunc de illa non constat. At 
credibile est, dicitis, ratam hunc habuisse donationem. 
Ita credo, nec ratam habuisse modo, verum etiam pe- 
tiisse, rogasse, precibus extorsisse credibile est. Quid 
vos credibile, quod praeter opinionem est hominum, 25 
dicitis? Nec quia in pagina privilegii de donatione fit 
mentio, putandum est fuisse acceptum. Sed e contra- 
rio, quia non fit mentio de acceptatione, dicendum est 
non fuisse donatum. lta plus contra vos facit hunc do- 
num respuisse quam illum dare voluisse, et beneficium 30 
in invitum non confertur. Neque vero tantum donata 
respuisse Silvestrum suspicari debemus, sed tacite etiam 
iudicasse nec illum dare iure necse iure accipere posse. 

Sed o caecam semper inconsultamque avaritiam! Demus, 
ut tabulas quoque de assensu Silvestri proferre possi- 
tis veras, incorruptas, sinceras; num protinus donata 
sunt, quae in tabulis continentur? Ubi possessio? Ubi 
5in manus traditio? Nam si cartam modo Constantinus 
dat, non gratificari Silvestro voluit, sed illudere. Ve- 
risimile est, dicitis, qui donat quippiam, eum et pos- 
sessionem tradere, Videte, quid loquamini, cum pos- 
sessionem non esse datam constet et, an datum sit ius, 
10 ambigatur. Verisimile est, qui possessionem non de- 
dit, eum ne ius quidem dare voluisse. 29. An non 
constat possessionem nunquam fuisse traditam? quod 
negare impudentissimum est. Numquid Silvestrum 
Constantinus in Capitolium quasi triumphantem inter 
15 frequentium Quiritum, sed infidelium plausum duxit? 
in sella aurea assistente universo senatu collocavit? 
Magistratus pro sua quemque dignitate regem salutare 
et adorare iussit? Hoc erga novos principes fieri solet, 
non tantum aliquod palatium velut Lateranense tradi. 
20 Num postea per universam Italiam circumduxit? Adiit 
cum illo Gallias? Adiit Hispanos? Adiit Germanos 
ceterumque occidentem? Aut si gravabantur ambo 
tantum obire terrarum, quibusnam tam ingens offi- 
cium delegarunt, qui et Caesaris vice traderent pos- 
25 sessionem et Silvestri acciperent? Magni ii viri atque 
eximiae auctoritatis esse debuerunt, et tamen qui fue- 
rint, ignoramus. Et quantum in his duobus verbis tra- 
dere et accipere subest pondus! Nostra memoria, ut 
exempla vetusta omittam, nunquam aliter factitatum 
30 vidimus, cum quis aut urbis aut regionis aut provin- 
ciae dominus factus est, ita demum traditam existimari 

possessionem, si magistratus pristini summoveantur 
novique subrogentur. Hoc si tunc Silvester fieri non 
postulasset, tamen magnificentiae Constantini intererat, 
ut declararet non verbo se, sed re possessionem tra- 
dere, suos praesides amovere aliosque ab illo substitui 5 
iubere. Non traditur possessio, quae penes eosdem 
remanet, qui possidebant, et novus dominus illos sum- 
movere non audet. Sed fac istud quoque non obstare 
et nihilo minus putari Silvestrum possedisse atque 
omnia praeter morem praeterque naturam tunc esse 10 
dicamus administrata, Postquam ille abiit, quos provin- 
ciis urbibusque rectores Silvester praeposuit? quae bella 
gessit? quas nationes ad arma spectantes oppressit? 
per quos haec administravit? Nihil horum scimus, re- 
spondetis. Ita puto, nocturno tempore haec omnia gesta 15 
sunt et ideo nemo vidit. 

30. Age fuit in possessione Silvester? Quis eum de 
possessione deiecit? Nam perpetuo in possessione non 
fuit neque successorum aliquis saltem usque ad Gre- 
gorium Magnum, qui et ipse caruit possessione. Qui 20 
extra possessionem est nec se ab ea deiectum probare 
potest, is profecto nunquam possedit et si se possedisse 
dicat, insanit. Vides ut te insanum etiam probo? Alio- 
quin dic, quis papam deiecit, ipsene Constantinus an 
eius filii an Iulianus an quis alius Caesar? Profer no- 25 
men expulsoris, profer tempus, unde primum, unde se- 
cundo ac deinceps expulsus est. Num per seditionem 
et caedes an sine his? coniurarunt in eum pariter na- 
tiones an quae prima? Quid? nemo omnium auxilio 
fuit? Ne illorum quidem, qui per Silvestrum aliumve 30 
papam praepositi urbibus ac provinciis erant? Uno die 
universa amisit? an paulatim et per partes? Restitit 
ipse suique magistratus an ad primum se tumultum ab- 
dicarunt? Quid? ipsi victores non in eam faecem ho- 
minum, quam indignam imperio ducebant, ferro gras- 35 
sati sunt? In ultionem contumeliae, in tutelam occu- 

patae dominationis, in contemptum religionis nostrae, 
in ipsum etiam posteritatis exemplum? Omnino eorum, 
qui victi sunt, nemo fugam cepit? nemo latuit? nemo 
timuit? O admirabilem casum! Imperium Romanum 
5 tantis laboribus tanto cruore partum tam placide tam 
quiete a christianis sacerdotibus vel partum est vel 
amissum, ut nullus cruor, nullum bellum, nulla querela 
intercesserit. Et quod non minus admirari debeas, per 
quos hoc gestum sit, quo tempore quomodo quamdiu 
10 prorsus ignotum. Putes in silvis inter arbores regnasse 
Silvestrum, non Romae et inter homines, et ab Hiber- 
nis imbribus frigoribusque, non ab hominibus eiectum, 
Quis non habet cognitum, qui paulo plura lectitarit, 
quot reges Romae, quot consules, quot dictatores, quot 
15 tribuni plebis, quot censores, quot aediles creati fue- 
rint, nemoque ex tanta hominum copia, ex tanta ve- 
tustate nos fugit. Scimus item, quot Atheniensium 
duces, quot Thebanorum, quot Lacedaemoniorum exsti- 
terint, pugnas eorum terrestres navalesque universas 
20 tenemus. Non ignoramus, qui reges Persarum, Medo- 
rum, Chaldaeorum, Hebraeorum fuerint aliorumque plu- 
rimorum, et quomodo horum quisque aut acceperit re- 
gnum aut tenuerit aut perdiderit aut recuperaverit. 
Romanum autem sive Silvestrianum imperium qua ra- 
25 tione inceperit aut qua desierit, quando, per quos, in 
ipsa quoque urbe nescitur. Interrogo num quos harum 
rerum testes auctoresque proferre possitis? Nullos, re- 
spondetis. Et non pudet vos, non tam homines quam 
pecudes, dicere verisimile esse possedisse Silvestrum? 


30 IX. 31. Quod quia vos non potestis, ego e contrario 
docebo ad ultimum usque diem vitae Constantinum 
et gradatim deinceps omnes Caesares possedisse, ut ne 
quid habeatis, quod hiscere possitis. At perdifficile est 
et magni, ut opinor, operis hoc docere. Evolvantur om- 

nes Latinae Graecaeque historiae, citentur ceteri auc- 
tores, qui de illis meminere temporibus, ac neminem 
reperies in hac re ab alio discrepare. Unum ex mille 
testimoniis sufficiat, Eutropius, qui Constantinum, qui 
tres Constantini filios a patre relictos dominos orbis 
terrarum vidit, qui de Iuliano filio fratris Constantini 
ita scribit: Hic Iulianus, qui fuit subdiaconus in Ro- 
mana ecclesia imperatorque effectus apostatavit in 
idolorum cultum, rerum potitus est ingentique apparatu 
Parthis intulit bellum. Cui expeditioni ego quoque 
interfui. Nec de donatione imperii occidentis tacuisset 
nec paulo post de loviano, qui successit Iuliano, ita 
dixisset: Pacem cum Sapore necessariam quidem, sed 
ignobilem fecit, mutatis finibus ac nonnulla imperii 
Romani parte tradita, quod ante, ex quo Romanum im- 
perium conditum erat, nunquam accidit. Quin etiam 
legiones nostrae apud Caudium per Pontium Telesinum 
et in Hispania apud Numantiam et in Numidia sub 
iugo missae sunt, ut nihil tamen finium traderetur. 
32. Hoc loco libet vos qui nuperrime defuncti estis con- 
venire, pontifices Romani, et te, Eugeni, qui vivis, cum 
Felicis tamen venia, Cur donationem Constantini 
magno ore iactitatis frequenterque vos ultores erepti 
imperii quibusdam regibus principibusque minamini? 
et confessionem quandam servitutis a Caesare, dum 

coronandus est, et a nonnullis aliis principibus extor- 
quetis? Veluti ab rege Neapolitano atque Siciliae, id 
quod nunquam aliquis veterum Romanorum pontificum 
fecit, non Damasus apud Theodosium, non Siricius 
5 apud Arcadium, non Anastasius apud Honorium, non 
Johannes apud lustinianum, non alii apud alios sanc- 
tissimi papae apud optimos Caesares, sed semper illo- 
rum Romam Italiamque cum provinciis quas nominavi 
fuisse professi sunt. Eoque numismata aurea, ut de aliis 
19 monumentis sileam templisque urbis Romanae, circum- 
feruntur non Graecis, sed Latinis litteris inscripta Con- 
stantini iam Christiani et deinceps cunctorum ferme im- 
peratorum, quorum multa penes me sunt cum hac 
plerumque subscriptione subter imaginem crucis: Con- 
15 cordia orbis, qualia infinita reperirentur summorum 
pontificum, si unquam Romae imperassetis, quae nulla 
reperiuntur neque aurea neque argentea neque ab 
aliquo visa memorantur, et tamen necesse erat illo tem- 
pore proprium habere numisma, quisquis imperium 
20 Romae teneret, saltem sub imagine salvatoris aut Petri. 
33. Proh imperitiam hominum! non cernitis, si do- 
natio Constantini vera est, Caesari — de Latino loquor — 
nihil relinqui? En qualis imperator, qualis rex Ro- 
manus erit, cuius regnum si quis habeat nec aliud 
5 habeat, omnino nihil habeat. Quodsi itaque palam est 
Silvestrum non possedisse, hoc est Constantinum non 
tradidisse possessionem, haud dubium erit ne ius qui- 
dem, ut dixi, dedisse possidendi, nisi dicitis ius quidem 

datum, sed aliqua causa possessionem non traditam. 
Ita plane dabat, quod minime futurum intellegebat, da- 
bat, quod tradere non poterat, dabat quod non prius 
venire in manus eius, cui dabatur, possibile erat, quam 
esset extinctum. Dabat donum, quod ante quingentos 
annos aut nunquam valiturum foret. Verum hoc loqui 
aut sentire insanum est. 


X. 34. Sed iam tempus est, ne longior fiam, causae 
adversariorum iam concisae atque laceratae letale vul- 
nus imprimere et uno eam iugulare ictu. Omnis fere 
historia, quae nomen historiae meretur, Constantinum 
a puero cum patre Constantio christianum refert multo 
etiam ante pontificatum Silvestri, ut Eusebius, eccle- 
siasticae scriptor historiae, quem Rufinus non in postre- 
mis doctus in Latinum interpretatus duo volumina de 
aevo suo adiecit, quorum uterque paene Constantini 
temporibus fuit. Adde huc testimonium etiam Romani 
pontificis, qui his rebus gerendis non interfuit, sed 
praefuit, non testis, sed auctor, non alieni negotii, sed 

sui narrator. Is est Melchiades papa, qui proximus fuit 20 


ante Silvestrum, qui ita ait: Ecclesia ad hoc usque 
pervenit, ut non solum gentes, sed etiam Romani prin- 
cipes, qui totius orbis monarchiam tenebant, ad fidem 
Christi et fidei sacramenta concurrerent. E quibus vir 
religiosissimus Constantinus primus fidem veritatis pa- 
tenter adeptus licentiam dedit per universum orbem 
sub suo degentibus imperio non solum fieri christianos, 
sed etiam fabricandi ecclesias et praedia constituit tri- 
buenda. Denique idem praefatus princeps donaria im- 

mensa contulit et fabricam templi primae sedis beati 30 

Petri instituit, adeo ut sedem imperialem relinqueret 
et beato Petro suisque successoribus profuturam con- 
cederet. En nihil Melchiades a Constantino donatum 
ait nisi palatium Lateranense et praedia, de quibus 
5 Gregorius in registro facit saepissime mentionem. Ubi 
sunt, qui nos in dubium vocare non sinunt, donatio 
Constantini valeat necne, cum illa donatio fuerit et 
ante Silvestrum et rerum tantummodo privatarum? Quae 
res quamquam plana et aperta sit, tamen de ipso quod 
10 isti stolidi proferre solent, privilegio disserendum est. 


XI. 35. Et ante omnia non modo ille, qui Gratianus 
videri voluit, qui nonnulla ad opus Gratiani adiecit, 
improbitatis arguendus est, verum etiam inscitiae, qui 
opinantur paginam privilegii apud Gratianum contineri, 

15 quod neque docti unquam putarunt et in vetustissimis 
quibusque editionibus decretorum non invenitur. Et si 
quo in loco huius rei Gratianus meminisset, non in hoc 
uti isti collocant, seriem ipsam orationis abrumpentes, 
sed in eo, ubi agit de Ludovici pactione, meminisset. 

20 Praeterea duo milia locorum in decretis sunt, quae ab 
huius loci fide dissentiant. Quorum unus est, ubi quae 
superius rettuli Melchiadis verba ponuntur. Nonnulli 
eum, qui hoc capitulum adiecit, aiunt vocatum Paleam 
vel vero nomine, vel ideo quod quae de suo adiunxit, 

25 ad Gratianum comparata instar palearum iuxta frumenta 
existimentur. Utcumque sit, indignissimum est credere, 
quae ad hoc adiecta sunt, ea decretorum collectorem 
aut ignorasse aut magni fecisse habuisseque pro veris. 

3 Melchiades episc, Rom. T 314 11 Gratianus, clarissimus 
canonista, qui ius canonicum propriam fecit sclentiam. Eius 
celeberrimum opus est „Concordantia discordantium canonum" 

Bene habet, sufficit, vicimus. Primum quod hoc Gra- 
tianus non ait, ut isti mentiebantur, immo adeo, ut ex 
infinitis locis datur intellegi, negat atque confutat. 
Deinde quod unum et ignotum et nullius auctoritatis ac 
numeri hominem afferunt, ita etiam stolidum, ut ea 
Gratiano affinxerit, quae cum ceteris illius dictis con- 
gruere non possent. Hunc ergo vos auctorem profertis? 
Huius unius testimonio nitimini? Huius chartulam ad 
tantae rei confirmationem contra sexcenta probationum 
genera recitatis? At ego expectaveram, aut aurea si- 
gilla, marmoratos titulos, mille auctores ostenderetis. 
36. Sed ipse (dicitis) Palea auctorem profert, fontem 
historiae ostendit et Gelasium papam cum multis epi- 
scopis in testimonium citat. Ex gestis, inquit, Silvestri, 
quae beatus Gelasius in concilio LXX episcoporum a 
catholicis legi commemorat et pro antiquo usu multas 
hoc dicit ecclesias imitari. In quibus legitur Constan- 
tinus etc, Multo superius ubi de libris legendis et non 
legendis agitur, etiam dixerat: actus beati Silvestri 

praesulis, licet eius qui scripsit nomen ignoremus, a 20 


multis tamen in urbe Roma catholicis legi cognovimus, 
et pro antiquo usu hoc imitantur ecclesiae. Mira haec 
auctoritas, mirum testimonium, inexpugnabilis probatio. 
Dono vobis hoc Gelasium dum de concilio LXX espi- 
scoporum loquitur id dixisse. Num id dixit paginam pri- 
vilegii in beatissimi Silvestri gestis legi? Is vero tan- 
tum ait gesta Silvestri legi et hoc Romae, cuius eccle- 
siae auctoritatem multae aliae sequuntur. Quod ego 
non nego concedo fateor. Me quoque una cum Gelasio 

testem exhibeo. Verum quid vobis ista res prodest, 30 


nisi ut in adducendis testibus mentiri voluisse videa- 
13 Gelasius episc. Rom. 492—496 

mini? Ignoratur nomen eius, qui hoc in decretis ad- 
scripsit et solus hoc dicit. Ignoratur nomen eius, qui 
scripsit historiam et solus is et falso testis affertur. Et 
vos, boni viri atque prudentes, hoc satis superque esse 
5 ad tantae rei testimonium existimatis? At videte, quan- 
tum inter meum intersit vestrumque iudicium. Ego ne 
si hoc quidem apud gesta Silvestri privilegium conti- 
neretur, pro vero habendum putarem, cum historia illa 
non historia sit, sed poetica et impudentissima fabula, 
10 ut posterius ostendam, nec quisquam alius alicuius 
dumtaxat auctoritatis de hoc privilegio habeat men- 
tionem, Et Iacobus Voraginensis propensus in amo- 
rem clericorum ut archiepiscopus, tamen in gestis sanc- 
torum de donatione Constantini ut fabulosa nec digna 
15 quae inter gesta Silvestri poneretur, silentium egit lata 
quodammodo sententia contra eos, si qui haec litteris 
mandavissent. 
37. Sed ipsum falsarium ac vere paleam, non triti- 
cum obtorto collo in iudicium trahere volo. Quid ais, 
20 falsarie? Unde fit, quod istud privilegium inter Sil- 
vestri gesta non legimus? Credo, hic liber rarus est 
difficilisque inventu nec vulgo habetur, sed tamquam 
fasti olim a pontificibus aut libri Sibyllini a decem 
viris custoditur. Lingua Graeca aut Syriaca aut Chal- 
?5 daica scriptus est. Testatur Gelasius a multis catholi- 
cis legi, Voraginensis de eo meminit. Nos quoque 
mille et antique scripta exemplaria vidimus et in omni 
fere cathedrali ecclesia, cum adest Silvestri natalis dies, 
lectitantur et tamen nemo se illic legisse istud ait, quod 
30tu affingis, nemo audisse, nemo somniasse. An alia 
quaedam fortassis historia est? Et quaenam ista erit? 
Ego aliam nescio nec abs te aliam dici interpretor. 
26 lacobus de Voragine, archiepiscopus Genovensis, vixit 
1230—1298, primus bibliam in Italicum sermonem vertit, quod 
opus non impressum est. 

Quippe de ea tu loqueris, quam Gelasius apud multas 
ecclesias lectitari refert. In hac autem tuum privi- 
legium non invenimus. Quodsi istud in vita Silvestri 
non legitur, quid tu ita legi tradidisti? Quid in tanta 
re iocari ausus es et levium hominum cupiditatem 
eludere? Sed stultus sum, qui illius potius insector 
audaciam quam istorum dementiam qui crediderunt. 
Si quis apud Graecos, apud Hebraeos, apud barbaros 
diceret hoc esse memoriae proditum, nonne iuberetis 
nominari auctorem, proferri codicem? et locum ab 
interprete fideli exponi, antequam crederetis? Nunc 
de lingua vestra, de notissimo codice fit mentio, et vos 
tam incredibile factum aut non inquiritis aut cum 
scriptum non reperiatis, tam prona estis credulitate, ut 
pro scripto habeatis atque pro vero. Et hoc titulo 
contenti terras miscetis et maria et, quasi nullum sub- 
sit dubium, eos, qui vobis non credunt, terrore bellorum 
aliisque minis prosequimini. Bonelesu, quanta vis, quanta 
divinitas est veritatis, quae per sese sine magno conatu 

ab omnibus dolis ac fallaciis se ipsa defendit, ut non 20 


immerito, cum esset apud Darium regem exorta con- 
tentio, quid foret maxime validum, et alius aliud dice- 
ret, tributa sit palma veritati, Quia cum sacerdotibus, 
non cum saecularibus mihi res est, ecclesiastica magis 
quam saecularia sunt exempla repetenda. ludas Mac- 
cabaeus cum dimissis Romam legatis foedus amici- 
tiamque a senatu impetrasset, curavit verba foederis in 
aes incidenda Hierosolymamque portanda. Taceo de 
lapideis decalogi tabulis, quas deus Moysi dedit. Ista 

vero tam magnifica Constantini et tam inaudita donatio 30 


nullis neque in auro neque in argento neque in aere 
neque in marmore neque postremo in libris probari 
documentis potest, sed tantum, si isti credimus, in charta 

sive membrana. lobal, primus musices auctor, ut est 
apud losephum, cum esset a maioribus per manus tra- 
dita opinio res humanas semel aqua, iterum igni delen- 
das, doctrinam suam duabus columnis inscripsit, late- 
5 ricia contra ignem, lapidea contra aquas. Quae ad 
Iosephi aevum, ut idem scribit, permansit. Ut suum in 
homines beneficium semper exstaret, et apud Romanos, 
rusticanos adhuc et agrestes, cum parvae et rarae lit- 
terae essent, tamen leges duodecim tabularum in aes 
10 fuere incisae, quae in capta atque incensa a Gallis 
urbe incolumes postea sunt repertae. Adeo duo maxima 
in rebus humanis, diuturnitatem temporis et fortunae 
violentiam, vincit circumspecta providentia. Constan- 
tinus vero orbis terrarum donationem papyro tantum 
1 et atramento signavit, cum praesertim machinator fa- 
bulae, quisquis ille fuit, faciat Constantinum dicentem 
se credere non defore, qui donationem hanc impia 
aviditate rescinderent. Hoc times, Constantine, et non 
caves, ne ii, qui Romam Silvestro eriperent, chartulam 
20 quoque surriperent? Quid ipse Silvester? pro se nihil 
agit? Ita omnia Constantino remittit? Ita securus ac 
segnis est? In tanto negotio nihil sibi, nihil ecclesiae 
suae, nihil posteritati prospicit? En cui imperium Ro- 
manum administrandum committis, qui tam magnae rei 
3 tantoque aut lucro aut periculo indormit? Siquidem 
sublata chartula privilegii donationem utique aetate 
procedente probare non poterit. 


XII. 38. Paginam privilegii appellat homo vesanus 
chartulam. Privilegiumne tu — libet velut praesentem 


1 Gen. 4,21 2 losephus Iudaeus, qui captis Hierosolymis 
(a. 70) interfuit, scripsit antiquitates Iudaicas 

editionibus privilegium a sentententia sequente in praecedentem 
sumptum est, ut sequens sententia a ne incipiat 

insectari — vocas donationem orbis terrarum et hoc 
in pagina vis esse scriptum et isto genere orationis 
usum esse Constantinum? Si titulus absurdus est, qualia 
cetera existimemus? 

„Constantinus imperator quarto die sui baptismatis 5 
privilegium Romanae ecclesiae pontifici contulit, ut in 
toto orbe Romano sacerdotes ita hunc caput habeant, 
sicut iudices regem." 

Hoc in ipsa Silvestri historia continetur. Ex quo 
dubitari non potest, ubinam scriptum significetur privi- 
legium. Sed more eorum, qui mendacia machinantur, 
a vero incepit, ut sequentibus, quae falsa sunt, conciliet 
fidem. Ut Sinon apud Vergilium: 

Cuncta equidem tibi rex fuerint quaecunque fatebor 

Vera, inquit, nec me Argolica de gente negabo; 15 
hoc primum, deinde falsa subiecit. Ita hoc loco noster 
Sinon facit, qui cum a vero incepisset, falsa adiecit. In 
eo privilegio ita inter cetera legitur: „Utile iudicavimus 
una cum omnibus satrapis nostris et universo senatu, 
optimatibus etiam et cum cuncto populo imperio Ro- 20 
manae ecclesiae subiacenti, ut sicut beatus Petrus in 
terris vicarius dei videtur esse constitutus, ita et ponti- 
fices ipsius principis apostolorum vicem et principatus 
potestatem, amplius quam terrenae imperialis nostrae 
serenitatis mansuetudo habere videretur, concessam a ?5 
nobis nostroque imperio obtineant." 

39. O scelerate atque malefice, eadem, quam affert 
in testimonium, refert historia longo tempore neminem 
senatorii ordinis voluisse accipere religionem christia- 

nam et Constantinum pauperes sollicitasse pretio ad 
baptismum. Et tu ais intra primos statim dies senatum 
optimates satrapes quasi iam christianos de honestanda 
ecclesia Romana cum Caesare decrevisse, Quid quod 
5 vis interfuisse satrapes? O cautes, o stipes! Sic lo- 
quuntur Caesares? Sic concipi solent decreta Romana? 
Quis unquam satrapes in consiliis Romanorum nominari 
audivit? Non teneo memoria unquam legisse me ullum 
non modo Romanum, sed ne in Romanorum quidem 
10 provinciis satrapem nominatum. At hic imperatoris 
satrapes vocat eosque senatui praeponit, cum omnes 
honores, etiam qui principi deferuntur, tantum a senatu 
decernantur, aut iuncto populoque Romano. Hinc est 
quod in lapidibus vetustis aut tabulis aereis aut numis- 
15 matis duas literas videmus scriptas S. C.. id est senatus 
consulto, vel quatuor S. P. Q. R. hoc est senatus popu- 
lusque Romanus. Et ut Tertullianus meminit, cum Pon- 
tius Pilatus de admirandis Christi actionibus ad Tibe- 
rium Caesarem, non ad senatum, scripsisset, siquidem ad 
20 senatum Scribere de magnis rebus magistratus consueve- 
rant, senatus hanc rem indigne tulitTiberioque praeroga- 
tivam ferenti, ut Iesus pro deo coleretur, repugnavit, ob 
tacitam tantummodo indignationem offensae senatoriae 
dignitatis. Et ut scias, quantum senatus valeat aucto- 
25 ritas, ne pro deo coleretur, obtinuit. 40. Quid quod ais 
optimates? quos aut primarios in republica viros intel- 
legimus, qui cur nominantur, cum de ceteris magistra- 
tibus silentium fit? aut eos, qui populares non sunt 
benevolentiam populi aucupantes, sed optimi cuiusque 
30et bonarum partium studiosi ac defensores, ut Cicero 
quadem oratione demonstrat. Ideoque Caesarem ante 
oppressam rempublicam popularem fuisse dicimus, Ca- 

tonem ex optimatibus, quorum differentiam Sallustius 
explicavit, Neque hi optimates magis quam populares 
aut ceteri boni viri dicuntur in consilio adhiberi. Sed 
quid mirum, si adhibentur optimates, ubi cunctus po- 
pulus, si homini credimus, cum senatu et Caesare iudi- 5 
cavit? Et is quidem Romanae ecclesiae subiacens? et 
quis iste est populus? Romanusne? At cur non dicitur 
populus Romanus potius quam populus subiacens? Quae 
nova ista contumelia est in Quirites, de quibus optimi 
poetae elogium est: 10 

Tu regere imperio populos, Romane, memento? 

Qui regit alios populos, ipse vocatur populus subia- 
cens, quod inauditum est. Nam in hoc, ut in multis 
epistolis Gregorius testatur, differt Romanus princeps 
a ceteris, quod solus est princeps liberi populi. Ceterum 15 
ita sit, ut vis. Nonne et alii populi subiacent? An alios 
quoque significas? Quomodo fieri istud triduo poterat, 
ut omnes populi subiacentes imperio Romanae ecclesiae 
illi decreto adessent? Tametsi num omnis faex populi 
iudicabat? Quid, antequam subiecisset Romano ponti- 20 
fici populum Constantinus, subiectum vocaret? Quid 
quod ii, qui subiacentes vocantur, faciendo dicuntur 
praefuisse decreto? Quid quod hoc ipsum dicuntur 
decrevisse, ut sint subiacentes et ut ille, cui subiacent, 
hos habeat subiacentes? Quid agis aliud, infelix, nisi 25 
ut indices te voluntatem fallendi habere, facultatem non 
habere? 

XIII. 41. „Eligentes nobis ipsum principem aposto- 
lorum vel eius vicarios firmos apud deum esse patronos. 
Et sicut nostra est terrena imperialis potentia, ita eius 30 
sacrosanctam Romanam ecclesiam decrevimus vene- 

ranter honorare et amplius quam nostrum imperium 

terrenumque thronum sedem sacratissimam beati Petri 

gloriose exaltare, tribuentes ei potestatem et gloriam et 

dignitatem atque vigorem et honorificentiam imperia- 
5 Jem." 

Revivisce paulisper, Firmiane Lactanti, resisteque huic 
asino tam vaste immaniterque rudenti. Ita verborum 
turgentium strepitu delectatur, ut eadem repetat et in- 
culcet, quae modo dixerat, Huncne in modum aevo 

10 tuo loquebantur Caesarum scribae, ne dicam agasones? 
Elegit sibi illos Constantinus non patronos, sed esse 
patronos. Interposuit illud esse, ut numerum redderet 
concinniorem. Honesta ratio barbare loqui, ut venustius 
currat oratio, si modo quid in tanta scabritie venustum 

15 esse potest! „Eligentes principem apostolorum vel eius 
vicarios" Non eligis Petrum et eius deinceps vicarios, 
sed aut hunc exclusis illis aut illos hoc excluso. Et 
pontifices Romanos appellat vicarios Petri, quasi vel 
vivat Petrus vel minori dignitate sint ceteri, quam Petrus 

20 fuit, 42, Nonne et illud barbarum est: „a nobis nostro- 
que imperio?" quasi imperium habeat animum con- 
cedendi et potestatem? Nec fuit contentus dicere „ob- 
tineant", nisi etiam diceret „concessum“, cum satis alte- 
rum esset. Et illud „firmos patronos" perquam elegans 

25est Scilicet firmos vult, ne pecunia corrumpantur aut 
metu labantur. Et illud ,terrena imperialis potentia", 
duo adiectiva sine copula, et illud „veneranter hono- 
rare“ et illud „nostrae imperialis serenitatis mansue- 
tudo“ Lactantianam eloquentiam redolet, cum de po- 

30 tentia agatur imperii, serenitatem nominare et mansue- 
tudinem, non amplitudinem et maiestatem, Quod etiam 
tumida superbia inflatum est, ut in illo quoque „glo- 
riose exaltare per gloriam et potestatem et dignitatem 

et vigorem et honorificentiam imperialem", quod ex 
Apocalypsi sumptum videtur, ubi dicitur: Dignus est 
agnus, qui occisus est, accipere virtutem et dignitatem 
et sapientiam et fortitudinem et honorem et benedictio- 
nem, Frequenter, ut posterius liquebit, titulos dei sibi 5 
arrogare fingitur Constantinus et imitari velle sermonem 
sacrae scripturae, quam nunquam legerat. 


XIV. 43. , Atque decernentes sancimus, ut princi- 
patum teneat tam super quatuor sedes, Alexandrinam, 
Antiochenam, Hierosolymitanam, Constantinopolita- 10 
nam, quam etiam super omnes in universo orbe 
terrarum dei ecclesias. Etiam pontifex, qui per 
tempora ipsius sacrosanctae Romanae ecclesiae ex- 
stiterit, celsior et princeps cunctis sacerdotibus et 
totius mundi exsistat et eius iudicio, quae ad cultum 15 
dei et fidem christianorum vel stabilitatem procuran- 
dam fuerint, disponantur." Omitto hic barbariem 
sermonis quod ,princeps sacerdotibus" pro sacerdo- 
tum dixit et quod in eodem loco posuit ,exstiterit* 
et ,exsistat", et cum dixerit ,in universo orbe terra- ?0 
rum“, iterum addit ,totius mundi“, quasi quiddam 
diversum aut coelum, quae mundi pars est, complecti 
velit, cum bona pars orbis terrarum sub Roma non 
esset, et quod fidem christianorum vel stabilitatem pro- 
curandam, tamquam non possent simul esse, distinxit, ?5 
et quod decernere et sancire miscuit, et veluti prius 
cum ceteris Constantinus non iudicasset, decernere eum 
et tamquam poenam proponat, sancire et quidem una 
cum populo sancire facit, Quis hoc christianus pati 
queat et non papam, qui hoc patitur ac libens audit et 30 
recitat, censorie severeque castiget, quod cum a Christo 
primatum acceperit Romana sedes et id Gratiano te- 
stante multisque Graecorum octava synodus declararit, 
accepisse dicatur a Constantino vixdum Christiano tam- 

quam a Christo? Hoc ille modestissimus princeps di- 
cere, hoc piissimus pontifex audire voluisset? Absit tam 
grave ab utroque illorum nefas. 44. Quid, quod multo 
est absurdius, capitne rerum natura, ut quis de Con- 
5stantinopoli loqueretur tamquam una patriarchalium 
sedium, quae nondum esset nec patriarchalis nec sedes 
nec urbs christiana nec sic nominata nec condita nec 
ad condendum destinata? Quippe privilegium conces- 
sum est triduo, quam Constantinus esset effectus Chri- 
10 stianus, cum Byzantium adhuc erat, non Constantino- 
polis. Mentior, nisi hoc quoque confiteatur hic stolidus. 
Scribit enim prope calcem privilegii: 
„Unde congruum prospeximus nostrum imperium 
et regiam potestatem orientalibus transferri regioni- 
15 bus et in Byzantiae provinciae optimo loco nomini 
nostro civitatem aedificari et illic nostrum constitui 
imperium." 
Si ille transferre volebat alio imperium, nondum trans- 
tulerat. Si illic volebat constituere imperium, nondum 
20 constituerat. Sic si volebat aedificare urbem, nondum 
aedificaverat. Non ergo fecisset mentionem de patri- 
archali, de una quatuor sedium, de christiana, de sic 
nominata, de condita, de qua condenda, ut historiae 
placet, quam Palea in testimonium affert, ne cogitarat 
25 quidem. A qua non videt haec belua, sive is Palea sit 
sive alius quem Palea sequitur, se dissentire. Ubi Con- 
stantinus non sua sponte, sed inter quietem admonitu 
dei, non Romae, sed Byzantii, non intra paucos dies, 
sed post aliquot annos dicitur decrevisse de urbe con- 
30 denda nomenque quod in somnis edoctus fuerat indi- 
disse. Quis ergo non videt, qui privilegium composuit, 
eum diu post tempora Constantini fuisse? et cum vellet 
adornare mendacium, excidisse sibi quod ante dixisset, 
haec gesta esse Romae tertio die, quam ille fuisset 
35 baptizatus, ut in eum decentissime cadat tritum vetu- 

state proverbium mendaces memores esse oportere. Quid 
quod Byzantiam provinciam vocat, quod erat oppidum 
nomine Byzantium, locus haudquaquam capax tantae 
urbis condendae? Namque muris complexa est Constan- 
tinopolis vetus Byzantium, et hic in eius optimo loco 5 
ait urbem esse condendam. Quid, quod Thraciam, ubi 
positum erat Byzantium, vult esse in oriente, quae ver- 
git ad Aquilonem? Opinor, ignorabat Constantinus 
locum, quem condendae urbi delegerat, sub quo coelo 
esset, urbsque an provincia, quanta eius mensura foret. 


XIV. 35. ,Ecclesiis beatorum apostolorum Petri et 
Pauli pro continuatione luminariorum possessionum 
praedia contulimus et rebus diversis eas ditavimus et 
per nostram imperialem iussionem sacram tam in ori- 
ente quam in occidente quam etiam a septentrione et 15 
meridionali plaga videlicet in Iudaea Graecia Asia 
Thracia Africa et Italia vel diversis insulis nostra largi- 
tate eis concessimus ea prorsus ratione, ut per manus 
beatissimi patris nostri Silvestri summi pontificis suc- 
cessorumque eius omnia disponantur?* 20 

O furcifer, ecclesiaene id est templa Romae erant 
Petro et Paulo dicatae? Quis eas exstruxerat? quis 
aedificare ausus fuisset, cum nusquam foret, ut historia 
ait, christianis locus nisi secreta et latebrae, aut si qua 
templa Romae fuissent illis dicata apostolis, non erant 25 
digna, in quibus tanta luminaria accenderentur, aedi- 
culae sacrae, non aedes, sacella, non templa oratoria, 
inter privatos parietes, non publica delubra? Non ergo 
ante cura gerenda erat de luminaribus templorum quam 
de ipsis templis. Quid ais tu, qui facis Constantinum 30 
dicentem Petrum et Paulum beatos, Silvestrum vero, 
cum adhuc vivit, beatissimum, et suam, qui paulo ante 
fuisset ethnicus, iussionem sacram? Tantane conferenda 
sunt pro luminaribus continuandis, ut totus orbis terra- 

rum fatigetur? 46. At quae ista praedia sunt, praesertim 
possessionum? praediorum possessiones dicere solemus, 
non possessionum praedia. Das praedia nec quae prae- 
dia explicas. Ditasti diversis rebus nec quando nec 
5 quibus rebus ostendis. Vis plagas orbis a Silvestro dis- 
poni nec pandis quo genere disponendi. Concessisti 
haec antea, cur te hodie incepisse significas honorare 
ecclesiam Romanam et ei privilegium concedere? Hodie 
concedis? Hodie ditas? Cur dicis „concessimus“ et 
10 „ditavimus“? Quid loqueris aut quid sentis, bestia? 
Cum fabulae machinatore mihi sermo est, non cum op- 
timo principe Constantino. Sed quid in te ullam pru- 
dentiam, ullam doctrinam requiro, qui nullo ingenio, 
nulla litteratura es praeditus? qui ais „luminariorum“ 
15 pro „luminarium“ et „orientalibus transferri regionibus“ 
pro eo, quod est ,ad orientales transferri regiones". 
47. Quid porro istaene sunt quatuor plagae? quam ori- 
entalem numeras? Thraciamne? At, ut dixi, vergit ad 
septentrionem. An Iudaeam? At magis ad meridiem, 
20 spectat, utpote vicina Aegypto. Quam item occiden- 
talem? ltaliamne? At haec in Italia gerebantur, quam 
nemo illic agens occidentalem vocat, cum Hispanias 
dicamus esse in occidente et Italia hinc ad meridiem, 
illinc ad arcton magis quam ad occidentem vergit. Quam 
25 septentrionalem? An Thraciam? At ipse ad orien- 
tem esse vis, An Asiam? At haec sola totum possidet 
orientem, septentrionem vero communem cum Europa. 
Quam meridionalem? Certe Africam. At cur non ali- 
quam nominatim provinciam proferebas? Nisi forte 
30 Aethiopes Romano imperio suberant. Et nihilo minus 
non habent locum Asia et Africa, cum orbem terrarum 
in quatuor dividimus partes et nominatim regiones sin- 
gularum referimus, sed cum in tres, Asiam, Africam, 
Europam, nisi Asiam pro Asiatica provincia, Africam 

pro ea provincia, quae prope Gaetulos est, appellas. 
Quae non video cur praecipue nominentur. Siccine 
locutus esset Constantinus, cum quatuor orbis plagas 
exequitur, ut has regiones nominaret, ceteras non 
nominaret et a Iudaea inciperet, quae pars Syriae 5 
numeratur et quae amplius Iudaea non erat eversa 
Hierosolyma, fugatis et prope exstinctis ludaeis, ita 
ut credam vix aliquem in sua tunc patria remansisse, 
sed alias habitasse nationes? Ubi tandem erat Iudaea, 
quae nec Judaea amplius vocabatur, ut hodie videmus 10 
illud terrae nomen exstinctum? Et sicut exterminatis 
Chananeis Chananea regio desiit appellari commutato 
nomine in Iudaeam a novis incolis, ita exterminatis 
Iudaeis et convenis gentibus eam incolentibus desierat 
Iudaea nominari. Nuncupas Iudaeam Thraciam insulas, 15 
Hispanias vero Gallias Germanos non putas nuncupan- 
dos, et cum de aliis linguis loquaris, Hebraea, Graeca, 
barbara, de ulla provinciarum Latino sermone utentium 
non loqueris. Video, has tu ideo omisisti, ut postea in 
donatione complectereris. Et quid, non tanti erant tot 20 
provinciae occidentis, ut continuandis luminaribus sup- 
peditarent sumptus, nisi reliquus orbis adiuvaret? Trans- 
eo, quod haec concedi ais per largitatem, non ergo, 
ut isti aiunt, ob leprae curationem. Alioquin insolens 
sit, quisquis remunerationem loco munerum ponit. 25 
XV.48. ,Beato Silvestro eius vicario de praesenti 
tradimus palatium imperii nostri Lateranense, deinde 
diadema videlicet coronam capitis nostri simulque phry- 
gium nec non et superhumerale videlicet lorum, quod 
imperiale circumdare solet collum, verum etiam chla- 30 
mydem purpuream atque tunicam coccineam et omnia 

imperialia indumenta seu etiam dignitatem imperialium 
praesidentium equitum, conferentes ei etiam imperialia 
sceptra simulque cuncta signa atque banna et diversa 
ornamenta imperialia et omnem processionem imperialis 
5 culminis et gloriam potestatis nostrae. Viris etiam di- 
versi ordinis reverendissimis clericis sanctae Romanae 
ecclesiae servientibus illud culmen singularis potentiae 
et praecellentiae habere sancimus, cuius amplissimus 
noster senatus videtur gloria adornari id est patricios 
10 consules effici. Necnon in ceteris dignitatibus imperia- 
libus eos promulgavimus decorari. Et sicut imperialis 
exstat decorata militia, ita clerum sanctae Romanae ec- 
clesiae adornari decrevimus. Et quemadmodum im- 
perialis potentia diversis officiis cubiculariorum nempe 
15 et ostiariorum atque omnium concubitorum adornatur, 
ita et sanctam Romanam ecclesiam decorari volumus. 
Et ut amplissime pontificale decus praefulgeat, decer- 
nimus, ut et clerici sancti eiusdem sanctae Romanae 
ecclesiae mappulis et linteaminibus id est candidissimo 
20 colore decoratos equos equitent, et sicut noster senatus 
calciamentis utitur, cum udonibus id est candido lintea- 
mine illustrentur, et ita coelestia sicut terrena ad lau- 
dem dei decorentur.“ 
49. O sancte lesu, .ad hunc sententias volventem 
25 sermonibus imperitis non respondebis de turbine? non 
tonabis? non in tantam blasphemiam ultricia fulmina 
iaculabere? tantumne probrum in tua familia sustines? 
Hoc audire, hoc videre, hoc tamdiu conniventibus ocu- 
lis praeterire potes? Sed patiens es et multae miseri- 
30 cordiae. Vereor tamen, ne patientia haec tua sit potius 
ira et condemnatio, qualis in illos fuit, de quibus dixisti: 
Et dimisi eos secundum desiderium cordis eorum, ibunt 
in adinventionibus suis. Et alibi: Tradidi eos in repro- 

bum sensum, ut faciant, quae non conveniunt, quia non 
probaverunt se habere notitiam mei. Iube me quaeso, 
domine, ut exclamem adversus eos et forte convertantur. 
O Romani pontifices, exemplum facinorum omnium 
ceteris pontificibus, o improbissimi scribae et pharisaei, 
qui sedetis super cathedram Moysi et opera Dathan et 
Abiron facitis, itane vestimenta apparatus pompa equi- 
tatus omnis denique vita Caesaris vicarium Christi de- 
cebit? Quae communicatio sacerdotis ad Caesarem? 
Istane Silvester vestimenta sibi induit? Eo apparatu 
incessit? Ea celebritate ministrantium domi vixit atque 
regnavit? Sceleratissimi homines, non intellegunt Sil- 
vestro magis vestes Aaron, qui summus dei sacerdos 
fuerat, quam gentilis principis fuisse sumendas. 50. Sed 
haec alias erunt exagitanda vehementius. In praesen- 
tiarum autem de barbarismo cum hoc sycophanta lo- 
quamur, cuius ex stultiloquio impudentissimum eius 
patescit sua sponte mendacium. , Tradimus", inquit, , pa- 
latium imperii nostri Lateranense“; quasi male hoc loco 


15 


inter ornamenta donum palatii posuisset, iterum postea, 20 


ubi de donis agitur, replicavit. ,Deinde diadema" et 
quasi illi non videant, qui adsunt, interpretatur ,vide- 
licet coronam*. Verum hic non addidit ex auro, sed 
posterius easdem res inculcans inquit ,ex auro puris- 
simo et gemmis preciosis." Ignoravit homo imperitus dia- 
dema e panno esse aut fortassis ex serico. Unde sapiens 
illud regis dictum celebrari solet, quem ferunt traditum 
sibi diadema, priusquam capiti imponeret, retentum diu 
considerasse ac dixisse: O nobilem magis quam felicem 


25 


pannum, quem si quis penitus cognosceret, quam multis 30 


sollicitudinibus periculisque et miseriis sis refertus, ne 
humi quidem iacentem vellet tollere. Iste non putat 

illud nisi ex auro esse, cui circulus aureus nunc cum 
gemmis apponi a regibus solet. Verum non erat rex 
Constantinus nec regem appellare nec regio se ritu or- 
nare fuisset ausus. Imperator Romanorum erat, non rex. 
5 Ubi rex est, ibi respublica non est. At in republica 
multi fuerunt etiam uno tempore imperatores. Nam 
Cicero frequenter ita scribit: M. Cicero imperator illi vel 
illi imperatori salutem. Licet postea peculiari nomine 
Romanus princeps ut summus omnium imperator ap- 
10 pelletur. 

51. ,Simulque phrygium necnon et superhumerale 
videlicet lorum, quod imperiale circumdare solet col- 
lum.^ Quis unquam phrygium latine dici audivit? Tu 
mihi, dum barbare loqueris, videri vis Constantini aut 

15 Lactantii esse sermonem? Plautus in Menaechmis phry- 
gionem pro concinnatore vestium posuit. Plinius phry- 
giones appellat vestes acu pictas, quod earum Phryges 
fuerunt inventores, Phrygium vero quid significet, hoc 
non exponis, quod obscurum, exponis, quod est clarius. 

20 Superhumerale ais esse lorum nec quid sit lorum tenes. 
Non enim cingulum ex corio factum, quod dicitur lo- 
rum, sentis circumdari pro ornamento Caesaris collo. 
Hinc est quod habenas et verbera vocamus lora. Quodsi 
quando dicantur lora aurea, nonnisi de habenis, quae 

?5'auratae collo equi aut alterius pecudis circumdari 
assolent, intellegi potest; quae te res, ut mea fert opinio, 
fefellit et cum lorum circumdare collo Caesaris atque 
Silvestri vis, de homine, de imperatore, de summo pon- 
tifice equum aut asinum facis. 


39. XVI. 52. „Verum et chlamydem purpuream atque tu- 
nicam coccineam." Quia Matthaeus ait chlamydem coc- 

cineam et Johannes vestem purpuream, utrumque voluit 
hic eodem loco coniungere. Quodsi idem color est, ut 
Evangelistae significant, quid tu non fuisti contentus al- 
terum nominasse, ut illi contenti fuerunt? Nisi accipis 
purpuram, ut nunc imperiti loquuntur, genus panni 5 
serici colore albo, Est autem purpura piscis, cuius 
sanguine lana tingitur. Ideoque a tinctura datum est 
nomen panno, cuius color pro rubro accipi potest, licet 
sit magis nigricans et proximus colori sanguinis con- 
creti et quasi violaceus. Inde ab Homero atque Vir- 
gilio purpureus dicitur sanguis et marmor porphyricum, 
cuius color est simillimus amethysto. Graeci enim 
purpuram porphyram vocant. Coccineum pro rubro 
accipi forte non ignoras, sed cur faciat coccineum, cum 
nos dicamus coccum, et chlamys, quod genus sit vesti- 15 
menti, iurarem te plane nescire. Atque ut ne se lon- 
gius persequendo singulas vestes mendacem proderet, 
uno simul verbo complexus est dicens „omnia impe- 
rialia indumenta". Quid? etiamne illa, quibus in bello, 
quibus in venatione, quibus in conviviis, quibus in 29 
ludis amiciri solet? Quid stultius quam omnia Caesaris 
indumenta dicere convenire pontifici? Sed quam lepide 
addit „seu etiam dignitatem imperialium praesidentium 
equitum", ,Seu* inquit; distinguere duo haec invicem 
voluit, quasi multum inter se habeant similitudinis, et 25 
de imperatorio habitu ad equestrem dignitatem dela- 
bitur, nescio quid loquens. Mira quaedam effari vult, 
sed deprehendi in mendacio timet eoque inflatis buccis 
et turgido gutture dat sine mente sonum. 53. , Conferentes 
ei etiam imperialia sceptra^ Quae structura orationis? 30 
qui nitor? qui ordo? Quaenam sunt sceptra ista impe- 
rialia? unum est sceptrum, non plura. Si modo sceptrum 

gerebat imperator, num et pontifex sceptrum manu 
gestabit? Cur non ei dabimus et ensem et galeam 
et iaculum? „Simulque cuncta signa atque banna.“ 
Quid tu signa accipis? Signa sunt aut statuae, unde 
5 frequenter legimus signa et tabulas pro sculpturis ac 
picturis — prisci enim non in parietibus pingebant, 
sed in tabulis — aut vexilla, unde illud: Signa pares 
aquilas. A priore significato sigilla dicuntur parvae 
statuae atque sculpturae. Num ergo statuas suas aut 
10 aquilas Silvestro dabat Constantinus? Quid hoc ab- 
surdius? Atque banna quid sibi velit, non invenio. 
Deus te perdat, improbissime mortalium, qui sermo- 
nem barbarum attribuis saeculo erudito, ,Et diversa 
ornamenta imperialia.^ Quia dixit „banna“, satis pu- 
15 tavit significatum esse et ideo cetera sub verbum uni- 
versale conclusit. Et quam frequenter inculcat impe- 
rialia, quasi propria quaedam sint ornamenta impera- 
toris magis quam consulis, quam dictatoris, quam Cae- 
saris. 54. ,et omnem processionem imperialis culmi- 
20 nis et gloriam potestatis nostrae." Proicit ampullas et 
sesquipedalia verba, rex regum Darius consanguineusque 
deorum nunquam nisi plurali numero loquens. Quae 
est ista processio imperialis cucumeris per herbam torti 
et crescentis in ventrem? Triumphasse existimas Cae- 
25 sarem quotiens domo prodibat, ut nunc solet papa, 
praecedentibus albis equis, quos stratos ornatosque fa- 
muli dextrant? quo, ut taceam alias ineptias, nihil est 
vanius nihilque a pontifice Romano alienius. Quae 
etiam ista gloria est? Gloriamne, ut Hebraeae linguae 
30 mos est, pompam et apparatus illum splendorem homo 
Latinus appellasset? Et illud quoque „militiam“ pro 
„milites“, quod ab Hebraeis sumus mutuati, quorum 

libros Constantinus aut ipsius scribae nunquam aspexe- 
rant. 54. Verum quanta est munificentia tua, impe- 
rator, qui non satis habes ornasse pontificem, nisi 
ornes et omnem clerum? „culmen singularis potentiae 
et praecellentiae ais effici patricios consules". Quis audi- 5 
vit senatores aliosve homines effici patricios? consules 
efficiuntur, non patricii, ex domo vel patricia, quae 
eadem senatoria dicitur, siquidem senatores patres con- 
scripti sunt, vel ex equestri vel ex plebeia plusque est 
senatorem quam patricium esse. Nam senator est unus 10 
e delectis consiliariis rei publicae, patricius vero, qui 
e domo senatoria ortum ducit. Ita qui senator aut ex 
patribus conscriptis, non protinus et patricius est. Ri- 
diculeque Romani mei hoc tempore faciunt, qui prae- 
torem suum senatorem vocant, cum neque senatus ex 15 
uno homine constare possit necesseque sit senatorem 
habere collegas et is, qui nunc senator dicitur, funga- 
tur officio praetoris. At dignitas patriciatus in multis 
libris invenitur, inquies. Audio, sed in his, qui de tem- 
poribus post Constantinum loquuntur. Ergo post Con- 20 
stantinum privilegium confectum est. Sed numquid 
clerici fieri consules possunt? Coniugio sibi interdixere 
Latini clerici et consules fient? Habitoque delectu mi- 
litum cum legionibus et auxiliis in provincias, quas 
fuerint sortiti, se conferent? Ministrine et servi con- 25 
sules fient nec bini, ut solebat, sed centeni ac milleni? 
Ministri, qui Romanae ecclesiae servient, dignitate af- 
ficientur imperatoria? Et ego stolidus mirabar, quod 
papa effici diceretur. Ministri imperatores erunt, clerici 
vero milites. Militesne clerici fient aut militaria orna- 30 
menta gestabunt? nisi imperialia ornamenta universis 
clericis impertis. Nam nescio quid dicas. Et quis non 
videt hanc fabulam ab his excogitatam esse, qui sibi 
omnem vestiendi licentiam esse voluerunt? Ut existi- 
mem, si qua inter daemones, qui aérem incolunt, ludo- 35 

rum genera exercentur, eos exprimendo clericorum 
cultu fastu luxu exerceri et hoc scenici lusus geneie 
maxime delectari. 


XVII 55. Utrum magis insequar sententiarum an 

5 verborum stoliditatem? Sententiarum audistis, verbo- 
rum haec est, ut dicat senatum videri adornari, quasi 
non utique adornetur, et quidem adornari gloria, et 
quod fit, factum esse velit, ut ,promulgavimus" pro 
»promulgamus". Illo enim modo sonat iucundius oratio, 
10 ut eandem rem per praesens et per praeteritum enun- 
tiet, velut „decernimus“ et „decrevimus“, et omnia sint 
referta his vocibus: decernimus, decoramus, imperialis, 
imperatoria, potentia, gloria et ,exstat" pro ,est" po- 
suerit, cum exstare sit supereminere vel superesse, et 
15 nempe" pro ,scilicet^ et „concubitores“ pro „contu- 
bernales*. Concubitores sunt, qui concumbunt et co- 
eunt, nimirum scorta intellegenda sunt. Addit, cum 
quibus dormiat, ne timeat opinor nocturna phantas- 
mata, addit cubicularios, addit ostiarios. Non otiosum 
20 est, quare haec ab eo minuta referuntur, pupillum in- 
stituit aut adolescentem filium, non senem, cui omnia, 
quibus necesse habet tenera aetas, ipse velut aman- 
tissimus pater praeparat, ut David Salomon fecit. 
56. Atque ut per omnes numeros fabula impleatur, 
25 dantur clericis equi, ne asinario illo Christi more super 
asellos sedeant, et dantur non operti sive instrati 
operimentis coloris albi, sed decorati colore albo. At 
quibus operimentis? non stragulis non babylonicis aut 
quo alio genere, sed ,mappulis* et ,linteaminibus". 
30 Mappae ad mensam pertinent, linteamina ad lectulos, 
et quasi dubium sit, cuius sunt haec coloris, interpre- 
tatur: „id est candidissimo colore," Dignus Constan- 
tino sermo, digna Lactantio facundia cum in ceteris 

tum vero in illo: „equos equitent“. Et cum de vestitu 
senatorum nihil dixerit, non de laticlavo, non de pur- 
pura, non de ceteris, de calciamentis sibi loquendum 
putavit, Nec lunulas appellavit, sed udones sive „cum 
udonibus*, quos ut solet homo ineptus exponit ,id est 5 
candido linteamine", quasi udones linteamen sint. Non 
occurrit in praesentiarum, ubi reppererim udones, nisi 
apud Martialem Valerium, cuius distichon, quod inscri- 
bitur udones cilicii, hoc est: 

Non hos lana dedit, sed olentis barba mariti, 10 

Ciniphio poterit planta latere sinu. Ergo non linei uti- 
que nec candidi sunt udones, quibus hic bipes asellus 
non calceari pedes senatorum ait, sed senatores illustrari. 
Atque per hoc ,sicut coelestia, ita terrena ad laudem 
dei decorentur.“ Quae tu coelestia vocas? Quae terre- 
na? Quomodo coelestia decorantur? Quae autem deo 
laus sit ista, tu videris. Ego vero, si qua mihi fides 
est, nihil puto nec deo nec ceteris hominibus magis 
esse invisum quam tantam clericorum in rebus saecu- 
laribus licentiam. Verum quid ego in singula impetum 20 
facio? dies me deficiat, si universa non dico ampli- 
ficare, sed attingere velim. 


XVII. 57. „Prae omnibus autem licentiam tribuimus 
beato Silvestro et successoribus eius, ex nostro indictu, 
ut quem placatus proprio consilio clericare voluerit et 25 
in religioso numero religiosorum clericorum connume- 
rare, nullus ex omnibus praesumat superbe agere." 
Quis est hic Melchisedech, qui patriarcham Abraam 
benedicit? Constantinusne vix christianus facultatem ei, 

a quo baptizatus est et quem beatum appellat, tribuit 30 
clericandi, quasi prius nec fecisset hoc Silvester nec 

facere potuisset? Et qua comminatione vetuit, ne quis 
impedimento esset? „Nullus ex omnibus praesumat 
superbe agere," Qua etiam elegantia? „connumerare 
in numero religioso religiosorum*, ,clericare clerico- 

5rum* et ,indictu* et „placatus“? Atque iterum ad dia- 
dema revertitur. 

58. , Decrevimus itaque et hoc, ut ipse et successores 
eius diademate videlicet corona, quam ex capite nostro 
illi concessimus, ex auro purissimo et gemmis precio- 

10 sis, uti debeant pro honore beati Petri.^ Iterum inter- 
pretatur diadema — cum barbaris enim et obliviosis 
loquebatur — et adicit; „de auro purissimo", ne forte 
aliquid aeris aut scoriae crederes admixtum. Et ,gem- 
mas cum dixit, addit „preciosas“, eodem timore, ne 

15 viles forsitan suspicareris. Cur tamen non preciosissi- 
mas, quemadmodum aurum purissimum? Plus namque 
interest inter gemmam et gemmam quam inter aurum 
et aurum. Et cum dicere debuisset distinctum gemmis, 
dixit ,ex gemmis". Quis non videt ex eo loco sumptum, 

20 quem princeps gentilis non legerat: ,Posuisti in capite 
eius coronam de lapide precioso?" Sic locutus est 
Caesar vanitate quadam coronae suae iactandae, si 
modo Caesares coronabantur, in se ipsum contumelio- 
sus, qui vereretur, ne homines opinarentur eum non 

25 gestare coronam ex auro purissimo cum gemmis pre- 
ciosis, nisi indicasset? Accipe causam, cur sic loquatur 
„pro honore beati Petri“, quasi Christus non sit sum- 
mus angularis lapis, in quo templum ecclesiae con- 
structum est, sed Petrus, quod iterum postea facit. 

30 Quem si tantopere venerari volebat, cur non templum 
episcopali illi potius quam Iohanni Baptistae Romae 
dicavit? Quid? illa loquendi barbaries nonne testatur 

non saeculo Constantini, sed posteriori cantilenam hanc 
esse confictam? „Decrevimus quod uti debeant" pro 
eo, quod est „decernimus, ut utantur". Sic nunc bar- 
bari homines vulgo loquuntur et scribunt: ,iussi quod 
deberes venire" pro eo, quod est ,iussi, ut venires". 
Et „decrevimus“ et „concessimus“, quasi non tunc fiant 
illa, sed alio quodam tempore facta sint. 

59. ,Ipse vero beatus papa super coronam clerica- 
tus, quam gerit ad gloriam beatissimi Petri, ipsa ex 
auro non est passus uti corona," O tuam singularem 
stultitiam, Constantine! Modo dicebas coronam super 
caput papae ad honorem facere beati Petri, nunc ais 
non facere, quia Silvester illam recusat, et cum factum 
recusantis probes, tamen iubes eum aurea uti corona, 
et quod hic non debere se agere existimat, id tu ip- 
sius successores dicis agere debere. Transeo quod 
rasuram coronam vocas et papam pontificem Roma- 
num, qui nondum peculiariter sic appellari erat coeptus. 

60. „Phrygium vero candidissimo nitore splendidum, 


15 


resurrectionem domininicam designans eius sacratissimo 20 


vertici manibus nostris imposuimus et tenentes fre- 
num equi pro reverentia beati Petri dextratoris officium 
illi exhibuimus, statuentes eodem phrygio omnes eius 
successores singulariter uti in processionibus ad im- 
perii nostri imitationem," Nonne videtur hic auctor fa- 
bulae, non per imprudentiam, sed consulto et dedita 
opera praevaricari et undique ansas ad se reprehen- 
dendum praebere? In eodem loco ait phrygio et domi- 
nicam resurrectionem repraesentari et imperii Caesarei 


25 


esse imitationem, quae duo inter se maxime discrepant. 30 


Deum testor, non invenio, quibus rebus, qua verborum 
atrocitate confodiam hunc perditissimum nebulonem, 
ita omnia verba plena insaniae evomit. Constan- 

tinum non tantum officio similem Moysi, qui summum 
sacerdotem iussu dei ornavit, sed secreta mysteria 
facit exponentem, quod difficillimum est iis, qui diu 
in sacris litteris sunt versati. Cur non fecisti etiam Con- 

5 stantinum pontificem maximum, ut multi imperatores 
fuerunt, ut commodius ipsius ornamenta in alterum 
summum pontificem transferrentur? Sed nescisti histo- 
rias. Ago itaque deo etiam hoc nomine gratias, quod 
istam nefandissimam mentem non nisi in stultissimum 

10 hominum cadere permisit. Quod etiam posteriora de- 
clarant Namque Aaron sedenti in equo Moysen in- 
ducit dextratoris exhibuisse officium et hoc non per 
medium Israel, sed per Chananeos atque Aegyptios, 
id est per infidelem civitatem, ubi non tam imperium 

15 erat orbis terrarum quam daemonum et daemones co- 
lentium populorum. 


XIX. 61. , Unde ut pontificalis apex non vilescat, sed 
magis quam imperii terreni dignitas gloria et potentia 
decoretur, ecce tam palatium nostrum quam Romanam 

20 urbem et omnes Italiae sive occidentalium regionum 
provincias loca civitates beatissimo pontifici et univer- 
sali papae Silvestro tradimus atque relinquimus et ab 
eo et a successoribus eius per pragmaticum constitu- 
tum decrevimus disponendas atque iuri sanctae Roma- 

25 nae ecclesiae permanendas." 

De hoc in oratione Romanorum atque Silvestri multa 
disseruimus. Huius loci est, ut dicamus neminem 
fuisse facturum, ut nationes uno cunctas verbo dona- 
tionis involveret et qui minutissima quaeque superius 

30 est executus, lorum calceos linteamina equorum, non 
referret nominatim provincias, quarum singulae singulos 
reges nunc aut principes regibus pares habent. Sed 
ignoravit videlicet hic falsator, quae provinciae sub 

Constantino erant, quae non erant, Nam certe cunctae 
sub eo non erant. Alexandro exstincto videmus sin- 
gulas regiones in ducum partitione numeratas, a Xeno- 
phonte terras principesque nominatos, qui vel ultro vel 
armis sub imperio Cyri fuerunt, ab Homero Graecorum 5 
barbarorumque regum nomen genus patriam mores 
vires pulchritudinem numerum navium et prope nume- 
rum militum catalogo comprehensum, cuius exemplum 
cum multi Graeci tum vero nostri Latini Ennius Vir- 
gilius Lucanus Statius aliique nonnulli imitati sunt, a 10 
Iosue et Moyse in divisione terrae promissionis vicu- 
los quoque universos fuisse descriptos. Et tu gravaris 
etiam provincias recensere? Occidentales tantum pro- 
vincias nominas. Qui sunt fines occidentis? ubi inci- 
piunt? ubi desinunt? Num ita certi constitutique sunt 15 
termini occidentis et orientis meridieique et septen- 
trionis, ut sunt Asiae Africae Europae? Necessaria verba 
subtrahis, ingeris supervacua. Dicis provincias loca 
civitates. Nonne et provinciae et urbes loca sunt? et 
cum dixeris provincias, subiungis civitates, quasi hae 20 
sub illis non intellegantur. Sed non est mirum, qui 
tantam orbis terrarum partem a se alienat, eundem 
urbium provinciarumque nomina praeterire et quasi 
lethargo oppressum quid loquatur ignorare. „Italiae 
sive occidentalium regionum." Tamquam aut hoc aut 25 
illud, cum tamen utrumque intellegat appellans pro- 
vincias regionum, cum sint potius regiones provincia- 
rum, et „permanendam“ dicens pro „permansuram“. 

62. , Unde congruum prospeximus nostrum imperium 
et regiam potestatem orientalibus transferri regionibus 30 
et in Byzantiae provinciae optimo loco nomini nostro 


€ 


civitatem aedificari et illic nostrum constitui imperium.' 

Taceo quod dixit civitates aedificari, cum urbes aedifi- 
centur, non civitates, et Byzantiam provinciam. Si tu 
es Constantinus, redde causam, cur illum potissimum 
locum condendae urbi delegeris? Quod enim alio te 
5 transferas post Romam traditam, non tam congruum 
quam necessarium est, nec te appelles imperatorem, 
qui Romam amisisti et de nomine Romano, quod dis- 
cerpis, pessime meritus es, nec regem, quod nemo ante 
te fecit, nisi ideo te regem appelles, quia Romanus 
10 esse desiisti. 63. Sed affers causam sane honestam. 
,Quoniam ubi princeps sacerdotum et christianae reli- 
gionis caput constitutum est ab imperatore coelesti, 
iustum non est, ut illic imperator terrenus habeat po- 
testatem.“ O stultum David, stultum Salomonem, stul- 
15 tum Ezechiam losiamque et ceteros reges stultos ac 
parum religiosos, qui in urbe Hierusalem cum summis 
sacerdotibus habitare sustinuerunt nec tota illis urbe 
cesserunt. Plus sapit Constantinus triduo quam illi tota 
vita sapere potuerunt, et imperatorem coelestem ap- 
20 pellas, quia terrenum accepit imperium, nisi deum in- 
tellegis, nam ambigue loqueris, a quo terrenum princi- 
patum sacerdotum super urbe Romana ceterisque locis 
constitutum esse mentiris. 
XX. 63. , Haec vero omnia, quae per hanc imperialem 
235 sacram scripturam et per alia divalia decreta statuimus 
et firmamus, usque in finem mundi illibata et incon- 
cussa permanere decrevimus." Modo terrenum te vo- 
caveras, Constantine, nunc divum sacrumque vocas, ad 
gentilitatem recidis et plus quam gentilitatem. Deum 
30 te facis et verba tua sacra et decreta immortalia, nam 
mundo imperas, ut tua iussa conservet illibata et in- 
concussa. Non cogitas, quis tu es, modo ex sordidis- 

simo impietatis ceno lotus et vix perlotus. Cur non 
addebas: iota unum aut unus apex de privilegio hoc 
non peribit, ut non magis pereat coelum et terra? Re- 
gnum Saul a deo electi ad filios non pervenit, regnum 
David in nepote discerptum est et postea exstinctum. 5 
Et tu ad finem usque mundi regnum, quod tu sine deo 
tradis, permansurum tua auctoritate decernis. Quis etiam 
tam cito te docuit mundum esse periturum? Nam poe- 
tis, qui hoc etiam testantur, non puto te hoc tempore 
fidem habere, Ergo hoc tu non dixisses, sed alius tibi 10 
affinxit. Ceterum qui tam magnifice superbeque locu- 
tus est, timere incipit sibique diffidere eoque obtesta- 
tionibus agit. , Unde coram deo vivo, qui nos regnare 
praecipit, et coram terribili eius iudicio obtestamur 
omnes successores nostros imperatores vel cunctos op- 15 
timates, satrapes etiam amplissimumque senatum et 
universum populum in universo orbe terrarum necnon 
et in posterum nulli eorum quoquomodo licere hoc aut 
confringere vel in quoquam convelli.“ 

Quam aequa, quam religiosa adiuratiol Non secus 20 
ac si lupus per innocentiam et fidem obtestatur ceteros 
lupos atque pastores, ne oves quas sustulit interque 
filios et amicos partitus est, aut illi adimere aut hi re- 
petere temptent. Quid tantopere extimescis, Constan- 
tine? Si opus tuum ex deo non est, dissolvetur, sin ex 25 
deo, dissolvi non poterit. Sed video, voluisti imitari 
Apocalypsim, ubi dicitur: „Contestor autem audienti 
omnia verba prophetiae libri huius, si quis apposuerit 
ad haec, apponet deus super illum plagas scriptas in 
libro isto, et si quis diminuerit de verbis libri prophe- 30 
tiae huius, auferet deus partem eius de libro vitae et 
de civitate sancta." At tu nunquam legeras Apocalyp- 
sim, ergo non sunt haec verba tua. 


3 Matth. 5, 18 26 Act, 5, 38, 39 32 Apocal, 22, 18. 19 

65. „Si quis autem, quod non credimus, in hoc teme- 
rator exstiterit, aeternis condemnationibus subiaceat con- 
demnatus et sanctos dei apostolos Petrum et Paulum 
sibi in praesenti et in futura vita sentiat contrarios. At- 

5que in inferno inferiori concrematus cum diabolo et 
omnibus deficiat impiis." Hic terror atque haec com- 
minatio non saecularis principis solet esse, sed prisco- 
rum sacerdotum ac flaminum et nunc ecclesiasticorum. 
Itaque non est Constantini oratio haec, sed alicuius cle- 

10 riculi stolidi nec quid dicat aut quomodo dicat scientis 
saginati et crassi ac inter crapulam interque fervorem 
vini has sententias et haec verba ructantis. Quae non 
in alium transeunt, sed in ipsum convertuntur aucto- 
rem. Primum ait: ,aeternis condemnationibus subia- 

15 ceat," deinde quasi plus addi queat, alia addere vult 
et post aeternitatem poenarum adiungit poenas vitae 
praesentis, et cum dei condemnatione nos terreat, ad 
hoc, quasi maius quiddam sit, terret nos odio Petri, cui 
Paulum cur adiungat nescio. Iterumque solito lethargo 

20 ad poenas aeternas redit, veluti non hoc ante dixisset. 
Quodsi minae hae exsecrationesque Constantini forent, 
invicem exsecrarem ut tyrannum et profligatorem rei- 
publicae meae et illi me Romano ingenio minarer ulto- 
rem. Nunc quis extimescat exsecrationem avarissimi 

25 hominis et ritu histrionum verba simulantis ac sub per- 
sona Constantini alios deterrentis? hoc est proprie hypo- 
critam esse, si graecam vocem exquirimus, sub aliena 
persona abscondere tuam. 


XXI. 66. , Huius vero imperialis decreti paginam pro- 
30 priis manibus roborantes super venerandum corpus 
beati Petri posuimus." Chartane an membrana fuit pa- 

gina, in qua scripta sunt haec? Tametsi paginam vo- 
camus alteram faciem ut dicunt folii, veluti quinternio 
habet folia dena, paginas vicenas. O rem inauditam et 
incredibilem! Cum essem adulescentulus, interrogasse 
me quendam memini, quis librum Iob scripsisset, cum- 
que ille respondisset ,Ipse Iob", tunc me subiunxisse, 
quo pacto igitur de sua ipsius morte faceret mentionem. 
Quod de multis aliis libris dici potest, quorum ratio 
huic loco non convenit, Nam quomodo vere narrari 
potest id, quod nondum esset administratum, et in ta- 
bulis contineri id, quod post tabularum, ut sic dicam, 
sepulturam factum esse ipse fateatur. Hoc nihil aliud 
est quam paginam privilegii ante fuisse mortuam se- 
pultamque quam natam, nec tamen unquam a morte 
atque sepultura reversam praesertim antequam con- 
scripta esset, roboratam nec id una tantum, sed utra- 
que Caesaris manu. Et quid istud est roborare illam, 
chirographone Caesaris an annulo signatorio? Magnum 
nimirum robur maiusque multo quam si tabulis aereis 


1$ 


mandavisset. Sed non est opus scriptura aerea, cum 20 


supra corpus beati Petri charta reponatur. Cur hic Pau- 
lum retices, qui simul iacet cum Petro et magis custo- 
dire possent ambo, quam si afforet tantummodo corpus 
unius? 67. Videtis artes malitiamque nequissimi Sino- 


nis. Quia donatio Constantini doceri non potest, ideo 25 


non in tabulis aereis, sed charteis privilegium esse, ideo 
latere illud cum corpore sanctissimi apostoli dixit, ne 
aut auderemus e venerabili sepulcro inquirere aut si 
inquireremus carie absumptum putaremus. Sed ubi 
tunc erat corpus beati Petri? Certe nondum in templo, 
ubi nunc est, non in loco sane munito ac tuto. Ergo 
non illic Caesar paginam collocasset. An beatissimo 
Silvestro paginam non credebat ut parum sancto, pa- 
rum cauto, parum diligenti? O Petre, o Silvester, o 

sanctae Romanae ecclesiae pontifices, quibus oves do- 
mini commissae sunt, cur vobis commissam paginam 
non custodistis? Cur a tineis illam rodi, cur situ tabe- 
scere passi estis? Opinor, quia corpora quoque vestra 
5 contabuerunt. Stulte igitur fecit Constantinus. En re- 
dacta in pulverem pagina ius simul privilegii in pul- 
verem abiit. 68. Atqui, ut videmus, paginae exemplar 
ostenditur. Quis ergo illam de sinu sanctissimi apostoli 
temerarius accepit? Nemo, ut reor, hoc fecit. Unde 
10 porro exemplar? Nimirum aliquis antiquorum scripto- 
rum debet afferri nec posterior Constantini temporibus. 
At is nullus affertur, sed fortasse aliquis recens. Unde 
hic habuit? Quisquis enim de superiori aetate historiam 
fecit, aut spiritu sancto dictante loquitur aut veterum 
15 scriptorum et locum quidem, qui de sua aetate scrip- 
serunt, sequitur auctoritatem. Quare quicunque veteres 
non sequitur, is de illorum numero erit, quibus ipsa 
vetustas praebet audaciam mentiendi. Quodsi quo in 
loco ista res legitur, non aliter cum antiquitate con- 
20 sentit, quam illa glossatoris Accursii de legatis Roma- 
nis ad leges accipiendas dimissis in Graeciam plus quam 
stulta narratio cum Tito Livio aliisque praestantissimis 
scriptoribus convenit. 
XXII. 69. „Datum Romae tertio Calendas Apriles Con- 
25 stantino Augusto quarto consule et Gallicano quarto 
consule.“ Diem posuit penultinum Martii, ut sentiremus 
hoc factum esse sub tempus sanctorum dierum, qui 
illo plerumque tempore solent esse. „Et Constantino 
quartum consule et Gallicano quartum consule" Mi- 


20 Accursius, clarissimus glossator („Glossa ordinaria"), vixit 
c. 1180—1260 

rum, si uterque ter fuerat consul et in quarto consulatu 
forent collegae. Sed mirandum magis Augustum lepro- 
sum elephantia, qui morbus inter ceteros ut elephas 
inter beluas eminet, velle etiam accipere consulatum, 
cum rex Azarias simulac lepra tactus est, in privato se 5 
continuerit procuratione regni ad lotham filium rele- 
gata, ut fere omnes leprosi fecerunt, Quo uno argu- 
mento totum prorsus privilegium confutatur profligatur 
evertitur. Ac ne quis ambigat ante leprosum esse de- 
buisse quam consulem, sciat et ex medicina paulatim 
hunc morbum succrescere et ex notitia antiquitatis con- 
sulatum iniri Ianuario mense magistratumque esse an- 
nuum. Et haec Martio proximo gesta referuntur. Ubi 
neque hoc silebo in epistolis scribi solere datum, non 
autem in ceteris nisi apud indoctos. Dicuntur enim 15 
epistolae dari vel illi vel ad illum, illi quidem qui profert 
utpote tabellario, ut reddat et in manum porrigat homini 
cui mittuntur, ad illum vero, ut ei a proferente reddan- 
tur, hic est is, cui mittuntur. Privilegium autem ut aiunt 
Constantini, quod reddi alicui non debebat, nec dari 20 
debuit dici, ut appareat eum, qui sic locutus est, men- 
titum esse nec scisse fingere, quod Constantinum dixisse 
ac fecisse verisimile esset. 70. Cuius stultitiae atque 
vesaniae affines se ac socios faciunt, quicunque hunc 
vera dixisse existimant atque defendunt, licet nihil iam 25 
habeant, quo opinionem suam non dico defendere, sed 
honeste excusare possint, An honesta erroris excusatio 
est, cum patefactam videas veritatem, nolle illi acqui- 
escere, quia nonnulli magni homines aliter senserint? 
Magni, inquam, dignitate, non sapientia nec virtute. 30 
Unde tamen scis, an illi, quos tu sequeris, si eadem 

audissent quae tu, mansuri in sententia fuerint an a 
sententia recessuri? Et nihilominus indignissimum est 
plus homini velle tribuere quam veritati id est deo. Ita 
enim quidam omnibus defecti rationibus solent mihi 
5 respondere: Cur tot summi pontifices donationem hanc 
veram esse crediderunt? Testificor vos, me vocatis quo 
nolo, et invitum me maledicere summis pontificibus 
cogitis, quos magis in delictis suis operire vellem. Sed 
pergamus ingenue loqui, quandoquidem aliter agi ne- 
10 quit haec causa. 


XXIII. 71. Ut fatear eos ita credidisse et non malitia 
fecisse, quid mirum, si ista crediderunt, ubi tantum 
lucri blanditur, cum plurima, ubi nullum lucrum osten- 
ditur, per insignem imperitiam credant? Nonne apud 

15 Aram Coeli in tam eximio templo et in loco maxime 
augusto cernimus pictam tabulam Sibyllae et Octaviani, 
ut ferunt ex autoritate Innocentii tertii haec scribentis? 
Qui etiam de ruina templi Pacis sub natale Salvatoris 
hoc est in partu virginis scriptum reliquit, quae ad 

20 evertendam magis fidem, quia falsa, quam ad stabili- 
endam, quia miranda sunt, pertinent. Mentirine ob spe- 
ciem pietatis audet vicarius veritatis et se scientem hoc 
piaculo obstringere? An non mentitur? Immo vero a 
sanctissimis viris se cum hoc facit dissentire non videt. 

25 Tacebo alios. Hieronymus Varronis testimonio utitur 
decem Sibyllas fuisse, quod opus Varro ante Augustum 
condidit, Idem de templo Pacis ita scribit: Vespasianus 
et Titus Romae templo Pacis aedificato vasa templi 


15 In versione Germanica hic in marg. annotatum est: Ara 

et universa donaria in delubro illius conservarunt, 
quae Graeca et Romana narrat historia. Et hic unus 
indoctus plus vult libello suo etiam barbare scripto 
credi quam fidelissimis veterum prudentissimorum ho- 
minum historiis. 72. Quia Hieronymum attigi, non pa- 
tiar hanc contumeliam ipsius tacito praeteriri. Romae 
ex auctoritate papae ostenditur codex Bibliae tamquam 
reliquiae sanctorum luminibus semper accensis, quod 
dicunt scriptum chirographo Hieronymi. Quaeris argu- 
mentum? Quia multum, ut inquit Vergilius, est pictai 
vestis et auri. Resque magis Hieronymi manu indicat 
scriptum non esse. Illum ego diligentius inspectum 
comperi scriptum esse iussu regis, ut opinor, Roberti 
chirographo hominis imperiti, Huic simile est, quam- 
quam decena milia huiusmodi Romae sunt, quod inter 
religiosa demonstratur in tabella effigies Petri et Pauli, 
quam Silvester Constantino ab eiusdem apostolis in 
somnis admonito in confirmationem visionis exhibuit, 
Non hoc dico, quia negem effigies illas esse apostolo- 


I 


1 


D 

rum, utinamque tam vera esset epistola nomine Len- 20 


tuli missa de effigie Christi, quae non minus improbe 
ementita est quam privilegium quod confutavimus, sed 
quia tabella illa a Silvestro non fuerit exhibita Con- 
stantino. In quo non sustineo animi mei admirationem 


continere. Disputabo enim aliquid de fabula Silvestri. 25 


73. Quia et omnis in hoc quaestio versatur et mihi 
cum sermo sit cum pontificibus Romanis, de pontifice 
Romano potissimum loqui decebit, ut ex uno exemplo 
facile aliorum coniectura capiatur. Et ex multis ineptiis 


quae ibi narrantur, unam tantum de dracone attingam, 30 


ut doceam Constantinum non fuisse leprosum. Etenim 
10 Aen. IX 26 


7 Bybliae A B in marg.: De falsa byblia quae scripta sit 
Hieronymi manu 9 dicant AB 11 indicant C 20 tam 
A in marg. 24 admirationem animi mei BC 25 ne pro 
enim C 29 B in marg.: de falsa historia Silvestri 


DE CONSTANTINI DONATIONE XXIII 71—73 63 


gesta Silvestri ab Eusebio quodam Graeco homine, ut 
interpres testatur, composita sunt, quae natio ad men- 
dacia semper promptissima est, ut Iuvenalis satirica 
censura ait: Quidquid Graecia mendax audet in histo- 
5ria, Unde draco ille venerat? Romae dracones non 
gignuntur. Unde etiam illi venenum? In Africa tantum 
pestiferi dracones ob ardorem regionis esse dicuntur. 
Unde praeterea tantum veneni, ut tam spatiosam civi- 
tatem peste corrumperet, praesertim cum in tam alto 
10 specu demersus esset, ad quem centum quinquaginta 
gradibus descenderetur? serpentes excepto forsitan ba- 
silisco non afflatu, sed morsu virus inspirant atque 
interimunt, Nec Cato Caesarem fugiens cum tanta ho- 
minum manu, per medias Africae arenas dum iter face- 
15 ret ac dormiret, ullum suorum comitum serpentis afflatu 
vidit extinctum, Neque illi populi ob id aérem senti- 
unt pestilentem, et si quid fabulis credimus, et Chi- 
maera et Hydra et Cerberus sine noxa vulgo conspecti 
sunt ac tacti. Adhuc quin eum Romani potius occi- 
20 dissent? Non poterant, inquis. At multo grandiorem 
serpentem in Africa ad ripam Bagradae Regulus occi- 
dit. Hunc vero vel obstructo ore specus facile erat in- 
terimere. An nolebant? Ita opinor, pro deo colebant, 
ut Babylonii fecerunt. Cur ergo, ut Daniel illum dici- 
25 tur occidisse, non et Silvester hunc potius occidisset? 
Quem canabaceo filo alligasset et domum illam in aeter- 
num perdidisset. Ideo commentor fabulae noluit draco- 
nem interimi, ne plane Danielis narratio referri vide- 


3 Dec, lunius Iuvenalis scripsit satirarum libros V ultimis 
annis primi et initio secundi saeculi p. Chr. n. Is locus, quem 
Valla commemorat, est sat. 10, 174 21 M. Atllius Regulus 

retur. 74. Quodsi Hieronymus, vir doctissimus ac fide- 
lissimus interpres, Apolloninarisque et Origenes atque 
Eusebius et nonnulli alii narrationem Beli fictam esse 
affirmant, si eam Iudaei in veteris testamenti archetypo 
non agnoscunt, id est si doctissimi quique Latinorum 
plerique Graecorum singuli Hebraeorum illam ut fabu- 
lam damnant, ego non hanc adumbratam ex illa dam- 
nabo, quae nullius scriptoris auctoritate fulcitur et quae 
magistram multo superat stultitia? Nam quis beluae 
subterraneam domum aedificaverat? Quis illic eam collo- 
caverat et ne prodiret atque avolaret (volant enim dra- 
cones, ut quidam aiunt, etsi alii negant) imperaverat? 
Quis genus illud cibi excogitaverat? Quis feminas eas- 
que virgines ac sanctimoniales descendere praeceperat 


5 

nec nisi kalendis? An tenebat draco, quis esset dies 15 


kalendarum? et tam parco raroque erat cibo contentus? 
Nec virgines tam altum specum, tam immanem et 
esurientem beluam exhorrebant? Credo blandiebatur 
eis draco ut feminis ut virginibus ut cibaria afferenti- 


bus, Credo etiam cum illis fabulabatur. Quidni, honor 20 


dicto, etiam coibat? Nam et Alexander et Scipio ex 
draconis serpentisve cum matre concubitu geniti dicun- 
tur. Quid de negato postea victu? Non potius aut pro- 
diisset aut fuisset exstinctus? O miram hominum de- 


mentiam, qui his anilibus deliramentis fidem habent! 3 


lam vero quam diu hoc factitatum est? Quando fieri 
coeptum? ante adventum salvatoris? an postea? nihil 
horum scitur. Pudeat nos, pudeat harum neniarum et 
levitatis plus quam mimicae. Erubescat Christianus 
homo, qui veritatis se ac lucis filium nominat, pro- 
loqui, quae non modo vera non sunt, sed nec verisi- 
milia. 

XXIV. 75. At enim inquiunt: hanc daemones pote- 
statem in gentibus obtinebant, ut eas diis servientes 
illuderent. Silete, imperitissimi homines, ne dicam sce- 
leratissimos, qui fabulis vestris tale semper velamentum 

5 obtenditis. Non desiderat sinceritas christiana patroci- 
nium falsitatis. Satis per se superque sua ipsius luce 
ac veritate defenditur sine istis commenticiis ac prae- 
stigiosis fabellis in deum in Christum in spiritum sanc- 
tum contumeliosissimis. Siccine deus arbitrio daemo- 

10 num tradiderat genus humanum, ut tam manifestis, 
tam imperiosis miraculis seduceretur? ut propemodum 
posset iniustitiae accusari, qui oves lupis commisisset 
et homines magnam errorum suorum haberent excusa- 
tionem? Quodsi tantum olim licebat daemonibus, et 

15 nunc apud infideles vel magis liceret, quod minime vi- 
demus. Nec ullae ab eis huiusmodi fabulae proferun- 
tur. Tacebo de aliis populis, dicam de Romanis, apud 
quos paucissima miracula feruntur eaque vetusta at- 
que incerta. Valerius Maximus ait hiatum illum terrae 

20 in medio foro, cum se in eum Curtius ornatus adacto 
equo immisisset, iterum coisse inque pristinam formam 
continuo revertisse. Item Iunonem Monetam cum a 
quodam milite Romano captis Veis per iocum interro- 
gata esset, an Romam migrare vellet, respondisse velle. 

2; Quorum neutrum Titus Livius sentit, et prior auctor 
et gravior. Nam et hiatum permansisse vult nec tam 
fuisse subitum quam vetustum etiam ante conditam 
urbem appellatumque Curtium lacum, quod in eo deli- 
tuisset Curtius Mettius Sabinus Romanorum fugiens 

30 impressionem; et Iunonem annuisse, non respondisse 

bilium libros IX imperante Tiberio 22 V 6,2 24 18,3 

adiectumque fabulae postea vocem reddidisse. Atque 
de nutu quoque palam est illos esse mentitos, vel quod 
motum simulacri — avellebant autem illud — interpre- 
tati sunt sua sponte esse factum vel qua lascivia ho- 
stilem et victam et lapideam deam interrogabant, eadem 
lascivia annuisse finxerunt. Tametsi Livius inquit non 
annuisse, sed milites quod annuisset exclamasse. 
76. Quae tamen boni scriptores non defendunt facta, 
sed dicta excusant. Nam prout idem Livius ait, datur 
haec venia antiquitati, ut miscendo humana divinis 
primordia urbium augustiora faciat, et alibi; sed in re- 
bus tam antiquis, si qua similia veri sunt, pro veris 
accipiantur. Satis habeam; haec ad ostentationem sce- 
nae gaudentis miraculis aptiora quam ad fidem neque 


5 


10 


affirmare neque refellere est operae pretium. Terentius 15 


Varro his duobus et prior et doctior et ut sentio gra- 
vior auctor, ait triplicem historiam de lacu Curtio a 
totidem auctoribus proditam, unam a Proculo, quod is 
lacus ita sit appellatus a Curtio qui se in eum deiecit, 
alteram a Pisone, quod a Mettio Sabino, tertiam a Cor- 
nelio, cuius rei socium addit Luctatium, quod a Curtio 
consule, cui collega fuit M. Genucius. 77. Neque vero 
dissimulaverim Valerium non plane posse reprehendi, 
quod ita loquatur, cum paulo post graviter et severe 


20 


subiiciat: Nec me praeterit de motu et voce deorum 25 


immortalium humanis oculis auribusque percepto quam 
in ancipiti opinione aestimatio versetur. Sed quia non 
nova dicuntur, sed tradita repetuntur, fidem auctores 
vindicent. De voce deorum dixit propter Iunonem Mo- 
netam et propter simulacrum Fortunae, quod bis locu- 
tum fingitur, his verbis: Rite me matronae vidistis, rite 
dedicastis. 78. At vero nostri fabulatores passim indu- 

cunt idola loquentia, quod ipsi gentiles et idolorum 
cultores non dicunt et sincerius negant quam Christiani 
affirmant. Apud istos paucissima miracula non fide 
auctorum, sed veluti sacra quadem ac religiosa vetusta- 
5 tis commendatione nituntur. Apud istos recentiora quae- 
dam narrantur, quae illorum homines temporum nescie- 
runt Neque ego admirationi sanctorum derogo nec 
ipsorum divina opera abnuo, cum sciam tantum fidei, 
quantum est granum sinapis, montes etiam posse trans- 
19 ferre. Immo defendo illa et tueor, sed misceri cum 
fabulis non sino. Nec persuaderi possum hos scriptores 
alios fuisse quam aut infideles, qui hoc agerent in de- 
risum Christianorum, si haec figmenta per dolosos ho- 
mines in manus imperitorum delata acciperentur pro 
15 veris, aut fideles habentes quidem aemulationem dei, 
sed non secundum scientiam, qui non modo de gestis 
sanctorum, verum etiam dei genetricis atque adeo Christi 
improba quaedam et pseudevangelia scribere non re- 
formidarunt. Et summus pontifex hos libros appellat 
20 apocryphos, quasi nihil vitii sit, quod eorum ignoratur 
auctor, quasi credibilia sint, quae narrantur, quasi 
sancta et ad confirmationem religionis pertinentia, ut 
iam non minus culpae sit penes hunc, qui mala pro- 
bat, quam penes illum, qui mala excogitavit. Nummos 
3 reprobos discernimus separamus abiicimus, doctrinam 
reprobam non discernemus, sed retinebimus? sed cum 
bona miscebimus? sed pro bona defendemus? 
79. Ego vero ut ingenue feram sententiam, gesta 
Silvestri nego esse apocrypha, quia ut dixi Eusebius 
30 quidam fertur auctor, sed falsa atque indigna quae le- 
gantur existimo cum in aliis tum in illo, quod narratur 
de dracone, de tauro, de lepra, propter quam refutan- 
dam tanta repetii. Neque enim si Neeman leprosus 


10 Matth. 17, 20 


28 et ingenue C ingenuam HO 31 in eo pro in illo BE 
alio A vero in illo HO 


68 LAURENTII VALLAE 


fuit, continuo et Constantinum leprosum fuisse dicemus, 
De illo multi auctores meminerunt, de hoc principe or- 
bis terrarum nemo ne suorum quidem civium scripsit 
nisi nescio quis alienigena, cui non aliter habenda est 
fides quam alteri cuidam de vespis intra nares Vespa- 5 
siani nidificantibus et de rana partu a Nerone emissa, 
unde Lateranum vocitatum locum dicunt, quod ibi rana 
lateat in sepulcro. Quod nec vespae ipsae nec ranae, 
si loqui possent, dixissent, nisi ad deos Capitolinos 
hoc referunt, quasi illi loqui consuessent et hoc fieri 10 
iussissent. Sed quid miror haec non intellegere ponti- 
fices, cum nomen ignorent suum. Cephas enim dicunt 
vocari Petrum, quia caput apostolorum esset, tamquam 
hoc vocabulum sit graecum xà rüg xeg«Ajj; et non 
hebraicum, sed potius syriacum, quod Graeci xeg«g 
scribunt, quod apud eos interpretatur Petrus, non ca- 
put. Est enim Petrus et petra graecum vocabulum stul- 
teque per etymologiam Latinam exponitur petra quasi 
pede trita, Et metropolitanum ab archiepiscopo distin- 
guunt voluntque illum a mensura civitatis dictum, cum 20 
graece dicatur non metropolis, sed unrgonölıg id est 
mater civitas sive urbs, et patriarcham quasi patrem 
patrum et papam ab interiectione pape dictum et fidem 
orthodoxam quasi rectae gloriae et Simonem media 
correpta, cum legendum sit media longa, ut Platonem 3 
et Catonem, et multa similia, quae transeo, ne culpa 
aliquorum omnes summos pontifices videar insectari. 
Haec dicta sint, ut nemo miretur, si donationem Con- 
stantini commenticiam fuisse papae multi non potue- 
runt deprehendere, tametsi ab aliquo eorum ortam esse 30 
hanc fallaciam reor. 


— 

24 Laurentius hic omisit explicatlonem verborum patriarcha, 
papa, orthodoxus ex lingua Graeca derivatorum, id quod mirum 
est, nam libenter scientiam suam huius linguae ostendit 

XXV. 80. At, dicitis, cur imperatores, quorum detri- 
mento res ista cedebat, donationem Constantini non 
negant, sed fatentur affirmant conservant? Ingens argu- 
mentum, mirifica defensio! Nam de quo tu loqueris 

5 imperatore? si de Graeco, qui verus fuit imperator, ne- 
gabo confessionem, sin de Latino, libenter etiam con- 
fitebor. Etenim quis nescit imperatorem Latinum gratis 
factum esse a summo pontifice, ut opinor, Stephano, 
qui Graecum imperatorem, quod auxilium non ferret 

10 Italiae, privavit Latinumque fecit, ita ut plura impera- 
tor a papa, quam papa ab imperatore acciperet, Sane 
Troianas opes quibusdam pactionibus soli Achilles et 
Patroclus inter se partiti sunt. Quod etiam mihi viden- 
tur indicare Ludovici verba, cum ait: ,Ego Ludovicus 

15 imperator Romanus Augustus statuo et concedo per 
hoc pactum confirmationis nostrae tibi beato Petro prin- 
cipi apostolorum et per te vicario tuo domino Paschali 
summo pontifici et successoribus eius in perpetuum, 
sicut a praedecessoribus nostris usque nunc in vestra 

20 potestate et dicione tenuistis, Romanam civitatem cum 
ducatu suo et suburbanis atque viculis omnibus et ter- 
ritoriis eius montanis atque maritimis litoribus et por- 
tubus seu cunctis civitatibus castellis oppidis ac villis 
in Tusciae partibus* etc, 81. Tune, Ludovice, cum Pa- 

25 schali pacisceris? Si tua id est imperii Romani sunt 
ista, cur alteri concedis? Si ipsius et ab ipso possiden- 
tur, quid attinet te illa confirmare? Quantulum etiam 
ex imperio Romano tuum erit, si caput ipsum imperii 
amisisti? A Roma dicitur Romanus imperator. Quid 

30 cetera, quae possides, tuane an Paschalis sunt? Credo 


8 Stephanus III Ludovicum I iam a patre Carolo Magno 
coronatum iterum a. 816 coronavit. In hac re Valla sequitur 
opinionem a pontificibus traditam, quae est falsa 

tua dices. Nihil ergo valet donatio Constantini, si ab 
eo pontifici donata tu possides? Si valet, quo iure Pa- 
schalis tibi cetera remittit retentis tantum sibi quae 
possidet? Quid sibi vult tanta aut tua in illum aut illius 
in te de imperio Romano largitio? Merito igitur pactum 
appellas quasi quandam collusionem. Sed quid faciam? 
inquies. Repetam armis, quae papa occupat? At ipse 
iam factus est me potentior. Repetam iure? At ius 
meum tantum est, quantum ille esse voluit. Non enim 
hereditario nomine ad imperium veni, sed pacto, ut si 
imperator esse volo, haec et haec invicem papae pro- 
mittam. Dicam nihil donasse ex imperio Constantinum? 
At isto modo causam agerem Graeci imperatoris et me 
omni fraudarem imperii dignitate! Hac enim ratione 
papa se dicit facere imperatorem me quasi quendam 
vicarium suum et nisi promittam non facturum et nisi 
paream, me abdicaturum. Dummodo mihi det, omnia 
fatebor, omnia paciscar. Mihi tantum crede, si Romam 
ego ac Tusciam possiderem, tantum abest, ut facerem, 


- 


0 


quae facio, ut etiam frustra mihi Paschalis donationis 20 


sicut reor falsae caneret cantilenam. Nunc concedo, 
quae nec teneo nec habiturum esse me spero. De iure 
papae inquirere non ad me pertinet, sed ad Constanti- 
nopolitanum illum Augustum. Iam apud me excusatus 


es, Ludovice et quisquis alius princeps et Ludovici si- 25 


milis. 82. Quid de aliorum imperatorum cum summis 
pontificibus pactione suspicandum est, cum sciamus, 
quid Sigismundus fecerit, princeps alioquin optimus ac 
fortissimus, sed iam confecta aetate minus fortis? Quem 


per Italiam paucis stipatoribus saeptum in diem vivere 30 


vidimus, Romae etiam fame periturum, nisi eum sed 
non gratis, (extorsit enim donationem) Eugenius pavisset. 

Is cum Romam venisset, ut pro imperatore Romanorum 
coronaretur, non aliter a papa coronari potuit quam ut 
Constantini donationem ratam haberet eademque om- 
nia de integro donaret. Quid magis contrarium quam 
5 pro imperatore Romano coronari, qui Romae ipsi re- 
nuntiasset? et coronari ab illo, quem et confiteatur et 
quantum in se est, dominum Romani imperii faciat? ac 
ratam habere donationem, quae vera si sit nihil impe- 
ratori de imperio reliqui fiat? Quod ut arbitror nec 
10 pueri fecissent. 83. Quo minus mirum, si papa sibi 
arrogat Caesaris coronationem, quae populi Romani 
esse deberet. Si tu, papa, et potes Graecum imperato- 
rem privare Italia provinciisque occidentis et Latinum 
imperatorem facis, cur pactionibus uteris? Cur bona 
15 Caesaris partiris? Cur in te imperium transfers? Quare 
sciat, quisquis est qui dicitur imperator Romanorum, 
me iudice se non esse nec Augustum nec Caesarem 
nec imperatorem, nisi Romae imperium teneat, et nisi 
operam det, ut urbem Romam recuperet, plane esse 
20 periurum. Nam Caesares illi priores, quorum fuit pri- 
mus Constantinus, non adigebantur iusiurandum inter- 
ponere, quo nunc Caesares obstringuntur, sed quantum 
humana ope praestari potest, nihil imminuturos esse 
de amplitudine imperii Romani eamque sedulo adauc- 
3 turos. Non ea re tamen vocati Augusti, quod imperium 
augere deberent, ut aliqui sentiunt Latinae linguae im- 
periti. Est enim Augustus quasi sacer ab avium gustu 
dictus, quae in auspiciis adhiberi solebant, Graecorum 
quoque testante lingua, apud quos Augustus Zeßaorög 
æ dicitur, unde Sebastia vocata. Melius summus pontifex 
ab augendo Augustus diceretur, nisi quod dum tempo- 
ralia auget spiritualia minuit. Itaque videas, ut quis- 
que pessimus est summorum pontificum, ita maxime 
defendendae huic donationi incumbere, qualis Bonifa- 

cius Octavus, qui Coelestinum tubis parieti insertis de- 
cepit. Hic et de donatione Constantini scribit et regem 
Franciae privavit regnumque ipsum, quasi donationem 
Constantini exsequi vellet, ecclesiae Romanae fuisse et 
esse subiectum iudicavit. Quod statim successores eius 
Benedictus et Clemens ut improbum iniustumque revo- 
carunt. Verum quid sibi vult ista vestra, pontifices Ro- 
mani, sollicitudo, quod a singulis imperatoribus dona- 
tionem Constantini exigitis confirmari, nisi quod iuri 
diffiditis vestro? Sed laterem lavatis, ut dicitur. Nam 
neque illa unquam fuit, et quod non est, confirmari 
non potest, et quidquid donant Caesares, decepti 
exemplo Constantini faciunt, et donare imperium ne- 
queunt. 


XXVI. 84. Age vero demus Constantinum donasse 
Silvestrumque aliquando possedisse, sed postea vel 
ipsum vel aliquem successorum a possessione deiec- 
tum. Loquor nunc de his, quae papa non possidet, 
postea loquor de his quae possidet. Quid possum vo- 
bis magis dare, quam ut ea, quae nec fuerunt nec esse 
potuerunt, fuisse concedam? Tantum dico vos nec iure 
divino nec iure humano ad recuperationem agere posse. 
In lege veteri Hebraeus supra sextum annum Hebraeo 
servire vetabatur, et quinquagesimo quoque anno om- 
nia redibant ad pristinum dominum. Tempore gratiae 
Christianus a vicario Christi, redemptoris nostrae ser- 
vitutis, premetur servitio aeterno? Quid dicam, revo- 
cabitur ad servitutem, postquam liber factus est diuque 
potitus libertate? 85. Sileo, quam saevus, quam vehe- 


1 1294—1303 Coelestinus V, papa 1294 a 5. Iulio ad 

mens, quam barbarus dominatus frequenter est sacer- 
dotum. Quodsi antea ignorabatur, nuper est cognitum 
ex monstro illo atque portento Iohanne Vitellesco car- 
dinale et patriarcha, qui gladium Petri, quo auriculam 

5 Malcho abscidit, in Christianorum sanguine lassavit, 
quo gladio et ipse periit. An vero populis Israel a 
domo David et Salomonis, quos prophetae a deo missi 
unxerant, tamen propter graviora onera desciscere 
licuit factumque eorum deus probavit, nobis ob tan- 

10 tam tyrannidem desciscere non licebit? ab his prae- 
sertim, qui nec sunt reges nec esse possunt et qui de 
pastoribus ovium id est animarum facti sunt fures ac 
latrones. 


XXVII. 86. Et ut ad ius humanum veniam, quis igno- 

15 rat nullum ius esse bellorum? aut si quod est, tam diu 
valere, quam diu possideas, quae bello parasti, Nam 
cum possessionem perdis, et ius perdidisti. Ideoque 
captivos, si fugerint, nemo ad iudicem repetere solet, 
etiam nec praedas, si eas priores domini receperint. 
2 Apes et quaedam alia volucrum genera, si e privato 
meo longius evolaverint et in alieno desederint, re- 
peti non queunt. Tu homines, non modo liberum 
animal, sed dominum ceterorum, si se in libertatem 
manu et armis asserant, non manu et armis repetes, 
25 sed iure, quasi tu homo sis, illi pecudes. Neque est 
quod dicas: Romani iuste bella nationibus intulerunt 
iusteque libertate illas exuerunt. Noli me ad istam 
vocare quaestionem, ne quid in Romanos meos co- 
gar dicere. Quamquam nullum crimen tam grave esse 
30 potuit, ut aeternam mererentur populi servitutem, 
cum eo quod saepe culpa principis magnive alicuius 
in republica civis bella gesserunt et victi immerita ser- 
vitutis poena affecti sunt. Quorum exemplis plena sunt 
omnia. Neque vero lege naturae comparatum est, ut 

populus sibi populum subigat. Praecipere aliis eosque 
exhortari possumus, imperare illis ac vim afferre non 
possumus, nisi relicta humanitate velimus ferociores 
beluas imitari, quae sanguinarium in infirmiores im- 
perium exercent, ut leo in quadrupedes, aquila in vo- 5 
lucres, delphinus in pisces. Verumtamen hae beluae 
non in suum genus sibi ius vindicant, sed in inferius. 
Quod quanto magis faciendum nobis est et homo ho- 
mini religioni habendus? cum, ut M. Fabius inquit, 
nulla supra terras adeo rabiosa belua, cui non imago 
sua sancta sit. 87. Itaque quatuor fere causae sunt, ob 
quas bella inferuntur, aut ob ulciscendam iniuriam 
defendendosque amicos aut timore accipiendae postea 
calamitatis, si vires aliorum augeri sinantur, aut spe 
praedae aut gloriae cupiditate. Quarum prima nonni- 
hil honesta, secunda parum, duae posteriores nequa- 
quam honestae sunt, Et Romanis quidem illata fuere 
bella frequenter, sed postquam se defenderant, et illis 
et aliis ipsi intulerunt, nec ulla gens est, quae dicioni 
eorum cesserit nisi bello victa et domita, quam recte 20 
aut qua causa ipsi viderint. Eos ego nolim nec dam- 
nare, tamquam iniuste pugnaverint, nec absolvere, tam- 
quam iuste. Tantum dicam eadem ratione Romanos 
ceteris bellum intulisse, qua reliqui populi regesque, 
atque ipsis, qui bello lacessiti victique sunt, licuisse 25 
deficere a Romanis, ut ab aliis dominis defecerunt. Ne 
lorte, quod nemo diceret, imperia omnia ad vetustissi- 
mos illos, qui primi domini fuere id est qui primi prae- 
cipuere aliena, referantur. Et tamen melius in victis 
bello nationibus populo Romano quam Caesaribus rem- 30 
publicam opprimentibus ius est, Quocirca si fas erat 
gentibus a Constantino et quod multo plus est a po- 
pulo Romano desciscere, profecto et ab eo ius erit, 
cuicunque cesserit ille ius suum. Atque ut audacius 
agam, si Romanis licebat Constantinum aut exigere ut 35 

Tarquinium aut occidere ut Iulium Caesarem, multo 
magis eum vel Romanis vel provinciis licebit occidere, 
qui in locum Constantini utcunque successit. Hoc etsi 
verum, tamen ultra causam meam est, et idcirco me 
5 reprimere volo nec aliud ex his colligere, quae dixi, 
nisi ineptum esse, ubi armorum vis est, ibi ius quem- 
quam afferre verborum, quia quod armis acquiritur, 
idem rursus armis amittitur. Eo quidem magis, quod 
aliae novae gentes, ut de Gothis accepimus, quae nun- 
19 quam sub imperio Romano fuerunt, fugatis veteribus 
incolis Italiam et multas provincias occuparunt, quas 
in servitutem vocari, in qua nunquam fuerunt, quae 
tandem aequitas est praesertim victrices et fortasse a 
victis. 88. Quo tempore si quae urbes ac nationes, ut 
15 factum fuisse scimus, ab imperatore desertae ad bar- 
barorum adventum necesse habuerunt deligere sibi re- 
gem, sub cuius auspiciis victoriam reportarunt, num- 
quid hunc postea a principatu deponerent? Aut eius 
filios cum commendatione patris tum propria virtute 
2% favorabiles iuberent esse privatos, ut iterum sub Ro- 
mano principe essent, maxime cum eorum opera assi- 
due indigerent et nullum aliunde auxilium sperarent? 
Hoc si Caesar ipse aut Constantinus ad vitam reversus 
aut etiam senatus populusque Romanus ad commune 
?5 judicium, quale in Graecia Amphictyonum fuit, voca- 
ret, prima statim actione repelleretur, quod a se olim 
custode desertos, quod tam diu sub alio principe de- 
gentes, quod nunquam alienigenae regi subditos, quod 
denique homines libertati natos et in libertatem robore 
30 animi corporisque assertos ad famulatum servitium- 
que reposceret. Ut appareat, si Caesar, si populus Ro- 
manus a repetendo exclusus est, multo vehementius 
papam esse exclusum, et si licet aliis nationibus, quae 

sub Roma fuerunt, aut regem sibi creare aut rempu- 
blicam tenere, multo magis id licere populo Romano 
praecipue adversus novam papae tyrannidem. 


XXVIII. 89. Exclusi a defendenda donatione adver- 
sarii, quod nec unquam fuit et, si qua fuisset, iam tem- 5 
porum condicione intercidisset, confugiunt ad alterum 
genus defensionis et velut relicta urbe in arcem se re- 
cipiunt, quam statim deficientibus cibariis dedere co- 
gentur. Praescripsit, inquiunt, Romana ecclesia in his, 
quae possidet. Cur ergo, quae maior pars est, ea re- 10 
poscit, in quibus non praescripsit et in quibus alii 
praescripserunt? Nisi. id non licet aliis in hanc, quod 
huic licet in alios. Praescripsit Romana ecclesia. Cur 
ergo ab imperatoribus totiens curat sibi ius confirman- 
dum? Cur donationem confirmationemque Caesarum 15 
iactat, si hoc unum satis est? Iniuriam ei facis, si de 
altero quoque iure non sileas. Cur igitur de altero non 
siles? Nempe quia hoc sibi non sufficit. Praescripsit 
Romana ecclesia, et quomodo potest praescripsisse, ubi 
de nullo titulo, sed de malae fidei possessione constat ? 20 
Aut si malae fidei possessionem neges, profecto stul- 
tae fidei negare non possis. An in tanta re tamque 
aperta excusata debet esse et iuris et facti ignorantia? 
Facti quidem, quod Romam provinciasque non dedit 
Constantinus, quod ignorare idiotae hominis est, non 25 
summi pontificis, iuris autem, quod illa nec donari po- 
tuere nec accipi, quod nescire vix Christiani est. 
Itane stulta credulitas dabit tibi ius in his, quae si 
prudentior fores, tua nunquam fuissent? Quid? Nonne 
nunc saltem postquam te per ignorantiam atque stulti- 30 
tiam possedisse docui, ius istud, si quod erat, amittes? 
et quod inscitia male contulerat tibi, nonne id rursum 
cognitio bene adimet? Mancipiumque ab iniusto ad 
iustum dominum revertetur, fortassis etiam cum usu- 

fructu? Quodsi adhuc possidere pergis, iam inscitia in 
malitiam fraudemque conversa est planeque effectus 
es malae fidei possessor. 90. Praescripsit Romana ec- 
clesia. O imperiti, o divini iuris ignari! Nullus quan- 
5 tumvis annorum numerus verum abolere titulum pot- 
est. An vero captus ego a barbaris creditusque peri- 
isse post centum annos quibus captivus fui postliminio 
reversus paternae hereditatis repetitor excludar? Quid 
hac re inhumanius? Atque ut aliquod afferam exem- 
10 plum, num Iephte, dux Israel, reposcentibus filiis Am- 
mon terram a finibus Arnon usque in laboc atque in 
Iordanem respondit: praescripsit Israel iam per tre- 
centos annos? An quod nunquam illorum, sed Amor- 
reorum fuisset terra, quam reposcerent, ostendit? et 
15 hoc argumentum esse ad Ammonitas illam non perti- 
nere, quod nunquam intra tot annorum curriculum 
repoposcissent? Praescripsit Romana ecclesia: Tace, ne- 
faria lingua. Praescriptionem, quae fit de rebus mutis 
atque irrationalibus ad hominem transfers, cuius quo 
20 diuturnior in servitute possessio, eo est detestabilior, 
Aves ac ferae in se praescribi nolunt, sed quantolibet 
tempore possessae, cum libuerit et oblata fuerit occa- 
sio, abeunt, homini ab homine possesso abire non 
licebit? 91. Accipe, unde magis fraus dolusque quam 
235 ignorantia Romanorum pontificum appareat utentium 
iudice bello, non iure. Cui simile quiddam primos 
pontifices in occupanda urbe ceterisque oppidis credo 
fecisse. Parum ante me natum — testor eorum me- 
moriam, qui interfuerunt — per inauditum genus 
30 fraudis Roma papale accepit imperium seu tyrannidem 
potius, cum diu libera fuisset. Is fuit Bonifacius nonus, 
octavo in fraude et nomine par, si modo Bonifacii di- 
cendi sunt, qui pessime faciunt. Et cum Romani de- 

prehenso dolo apud se indignarentur, bonus papa in 
morem Tarquinii summa quaeque papavera virga de- 
cussit. Quod cum postea qui ei successit, Innocentius, 
imitari vellet, urbe fugatus est. De aliis pontificibus 
nolo dicere, qui Romam vi semper oppressam armis- 
que tenuerunt, licet quotiens potuit rebellavit, ut 
sexto abhinc anno, cum pacem ab Eugenio obtinere 
non posset nec par esset hostibus, qui eam obsidebant, 
et ipsa papam intra aedes obsedit, non permissura 
illum abire, priusquam aut pacem cum hostibus face- 
ret aut administrationem civitatis relegaret ad cives. 
At ille maluit urbem deserere dissimulato habitu uno 
fugae comite quam civibus gratificari, iusta et aequa 
petentibus. Quibus si des electionem, quis ignorat 
libertatem magis quam servitium electuros? Idem su- 
spicari libet de ceteris urbibus, quae a summo ponti- 
lice in servitute retinentur, per quem a servitute libe- 
rari debuissent. 92. Longum esset recensere, quot 
urbes ex hostibus captas populus Romanus olim libe- 


ras fecit, adeo ut T. Flamininus omnem Graeciam, quae 20 


sub Antiocho fuisset, liberam esse et suis uti legibus 
iuberet. At papa, ut videre licet, insidiatur sedulo 
libertati populorum. Ideoque vicissim illi quotidie 
oblata facultate (ad Bononiam modo respice) rebellant. 
Qui siquando sponte, quod evenire potest, aliquo ali- 
unde periculo urgente in papale imperium consense- 
runt, non ita accipiendum est consensisse, ut servos se 
facerent, ut nunquam subtrahere a iugo colla possent, 
ut postea nati non et ipsi arbitrium sui habeant. Nam 
hoc iniquissimum foret, 93, Sponte ad te, summe pon- 
tifex, ut nos gubernares venimus, sponte nunc rursus 
abs te, ne gubernes diutius, recedimus; si qua tibi a 

nobis debentur, ponatur calculus datorum et acceptorum, 
At tu gubernare invitos vis, quasi pupilli simus, qui 
te ipsum forsitan sapientius gubernare possemus. 
Adde huc iniurias, quae aut abs te aut a tuis magistra- 
5tibus huic civitati frequentissime inferuntur. Deum 
testamur, iniuria cogit nos rebellare, ut olim Israel a 
Roboam fecit. Et quae tanta fuit illa iniuria, quanta 
portio nostrae calamitatis, graviora solvere tributa? 
Quid enim, si rempublicam nostram exhaurias? Exhau- 
10 sisti, Si templa spolies? Spoliasti, Si virginibus ma- 
tribusque familias stuprum inferas? Intulisti. Si urbem 
sanguine civili perfundas?  Perfudisti. Haec nobis 
sustinenda sunt? An potius, cum tu pater nobis esse 
desieris, nos quoque filios esse obliviscemur? Pro patre, 
15 summe pontifex, aut si hoc te magis iuvat, pro domino 
hic te populus advocavit, non pro hoste atque carnifice. 
Patrem agere aut dominum non vis, sed hostem ac 
carnificem. Nos saevitiam tuam impietatemque, etsi 
iure offensae poteramus, tamen quia Christiani sumus, 
2 non imitabimur nec in tuum caput ultorem stringemus 
gladium, sed te abdicato atque summoto alterum pa- 
trem dominumve adoptabimus. Filiis a malis parenti- 
bus, a quibus geniti sunt, fugere licet, nobis a te, non 
vero patre, sed adoptivo et pessime nos tractante, non 
25 licebit? Tu vero, quae sacerdotii operis sunt, cura et 
noli tibi ponere sedem ad aquilonem et illinc tonando 
fulgurantia fulmina in hunc populum ceterosque vibrare. 
Sed quid plura opus est in re apertissima dicere? 
XXIX. 94. Ego non modo Constantinum non donasse 
30 tanta, non modo non potuisse Romanum pontificem in 
eisdem praescribere, sed etiam, si utrumque esset, tamen 
utrumque ius sceleribus possessorum. exstinctum esse 
contendo, cum videamus totius Italiae multarumque 

provinciarum cladem ac vastitatem ex hoc uno fonte 
fluxisse. Si fons amarus est, et rivus, si radix immunda, 
et rami, si delibatio sancta non est, nec massa. Ita e 
diverso si rivus amarus, fons obstruendus est, si rami 
immundi, e radice vitium venit, si massa sancta non 
est, delibatio quoque abominanda est. An possumus 
principium potentiae papalis pro iure proferre, quem 
tantorum scelerum tantorumque omnis generis malo- 
rum cernimus esse causam? 95. Quam ob rem dico 
et exclamo (neque enim timebo homines, deo fretus) 
neminem mea aetate in summo pontilicatu fuisse aut 
fidelem dispensatorem aut prudentem. Qui tantum 
abest, ut dederit familiae dei cibum, ut devorarit illam 
velut cibum et escam panis. Papa et ipse bella pacatis 
populis infert et inter civitates principesque discordias 
serit, papa et alienas sitit opes et suas exsorbet, ut Achilles 
in Agamemnonem: Önuoßopog Basılevg id est populi vo- 
rator rex. Papa non modo rempublicam, quod non Verres, 
non Catilina, non quispiam peculator auderet, sed etiam 

rem ecclesiasticam et spiritum sanctum quaestui habet, 20 


quod Simon ille magus etiam detestaretur. Et cum ho- 
rum admonetur et a quibusdam bonis viris reprehenditur, 
non negat, sed palam fatetur atque gloriatur; licere 
enim ei quavis ratione patrimonium ecclesiae a Con- 


stantino donatum ab occupantibus extorquere, quasi 25 


eo recuperato religio Christiana futura sit beata et non 
magis omnibus flagitiis luxuriis libidinibusque oppressa, 
si modo opprimi magis potest et ullus est sceleri ulte- 
rior locus. 96. Ut igitur recuperet cetera membra do- 
nationis, male ereptas a bonis viris pecunias peius ef- 
fundit militumque equestres pedestresque copias, qui- 
bus omnia infestantur, alit, cum Christus in tot milibus 

pauperum fame ac nuditate moriatur. Nec intellegit, 

o indignum facinus, cum ipse saecularibus auferre, 

quae ipsorum sunt, laborat, illos vicissim sive pessimo 

exemplo induci sive necessitate cogi, licet non est vera 
5 necessitas, ad auferenda quae sunt ecclesiasticorum. 


XXX. 97. Nulla itaque usquam religio, nulla sanc- 
titas, nullus dei timor, et quod referens quoque hor- 
resco, omnium scelerum impii homines a papa sumunt 
excusationem, In illo enim comitibusque eius est om- 

10 nis facinoris exemplum, ut cum Esaia et Paulo in pa- 
pam et papae proximos dicere possimus: Nomen dei 
per vos blasphematur inter gentes. Qui alios docetis, 
vos ipsos non docetis; qui praedicatis non furandum, 
latrocinamini, qui abominamini idola, sacrilegium faci- 

15 tis, qui in lege et in pontificatu gloriamini, per prae- 
varicationem legis deum verum pontificem inhonoratis. 
Quodsi populus Romanus ob nimias opes veram illam 
Romanitatem perdidit, si Salomon ob eandem causam 
in idololatriam amore feminarum lapsus est, nonne idem 

20 putamus fieri in summo pontifice ac reliquis clericis? 
98. Et postea putamus deum fuisse permissurum, ut 
materiam peccandi Silvester acciperet? Non patiar 
hanc iniuriam fieri sanctissimo viro, non feram 
hanc contumeliam fieri pontifici optimo, ut dicatur im- 

25 peria regna provincias accepisse, quibus renuntiare 
etiam solent, qui clerici fieri volunt. Pauca possedit 
Silvester paucaque ceteri sancti pontifices, quorum 
aspectus apud hostes quoque erat sacrosanctus veluti 
illius Leonis, qui trucem barbari regis animum terruit 

30 ac fregit, quem Romanae vires nec tangere nec fran- 
gere potuerant, Recentes vero summi pontifices id est 

13 Rom. 2,21 19 1Regg. 11 29 Leo | Magnus (440—461) 
m Hunnorum regem, movisse dicitur, ut a Roma disce- 

divitiis ac deliciis affluentes id videntur laborare, ut 
quantum prisci fuere sapientes et sancti, tantum ipsi et 
impii sint et stulti et illorum egregias laudes omnibus 
probris vincant. Haec quis Christiani nominis queat 
aequo animo ferre? 99, Verum ego in. hac prima 
nostra oratione nolo exhortari principes ac populos, 
ut papam effrenato cursu volitantem inhibeant eumque 
intra suos fines consistere compellant, sed tantum ad- 
moneant, qui forsitan iam edoctus veritatem sua sponte 
ab aliena domo in suam et ab insanis fluctibus sae- 
visque tempestatibus in portum se recipiet. Sin recuset, 
tunc ad alteram orationem multo truculentiorem accin- 
gemur, Utinam, utinam aliquando videam — nec enim 
mihi quicquam est longius quam hoc videre et prae- 

sertim meo consilio effectum — ut papa tantum vica- 15 


rius Christi sit et non etiam Caesaris. Nec amplius 
horrenda vox audiatur: partes ecclesiae contra eccle- 
siam, ecclesia contra Perusinos pugnat, contra Bono- 
nienses. Non contra Christianos pugnat ecclesia, sed 


papa, illa pugnat contra spiritualia nequitiae in coe- 20 


lestibus. Tunc papa et dicetur et erit pater sanctus, 
pater omnium, pater ecclesiae nec bella inter Christia- 
nos excitabit, sed ab aliis excitata censura apostolica 
et papali maiestate sedabit. 


24 20. Sept. 1870 id, quod Valla voluerat, evenit, ut papa 
saeculari imperio privaretur, 430 annis post scriptum hunc 
librum 

